ছিম ছ্যাপৰ পৰা ৰক্ষা পাবলৈ এইকেইটা কথা মনত ৰাখিব - Gana Adhikar\nHome / চিত্ৰ-সংবাদ / ছিম ছ্যাপৰ পৰা ৰক্ষা পাবলৈ এইকেইটা কথা মনত ৰাখিব\nJuly 4, 2018\tচিত্ৰ-সংবাদ, প্ৰৱন্ধ 972 Views\nচুলতান মাহমুদ মিৰ্ধা\nশেহতীয়াভাৱে অতি উদ্বেগজনকভাৱে বৃদ্ধি পাইছে অনৈতিকভাৱে SIM SWAPING-ৰ ঘটনা। কি এই ছিম ছ্যাপ, ইয়াৰ দ্বাৰা আপুনি কেনেকৈ ক্ষতিগ্ৰস্ত হ’ব পাৰে, ইয়াৰ পৰা কেনেকৈ হাস সাৰিব পাৰে ইত্যাদি প্ৰশ্নৰ উত্তৰ এই প্ৰবন্ধত আলোচনা কৰাৰ প্ৰয়াস কৰিছো।\nছিম ছ্যাপ হৈছে আপোনাৰ নম্বৰ সলনি নকৰাকৈ ছিম সলনি কৰি লোৱা। আমি সাধাৰণতে আমাক মোবাইল নেটৱৰ্ক প্ৰভাইডাৰ কোম্পানীসমূহে প্ৰদান কৰা ছিমটো বেয়া হ’লে নাইবা হেৰাই গ’লে এটা নিৰ্দিষ্ট প্ৰক্ৰিয়াৰ মাজেৰে আন এটা নতুন ছিম উলিয়াই লও আৰু নতুন ছিমটোয়েও পুৰণা ছিমটোৰ দৰেই কাম কৰিবলৈ আৰম্ভ কৰে। শেহতীয়াভাৱে ৩জিৰ পৰা ৪জিলৈ আপগ্ৰেড কৰিবলৈ আপোনাৰ মোবাইলটো নেটৱৰ্ক প্ৰভাইডাৰৰ আউটলেটসমূহলৈ লৈ গ’লে কোনো ডকুমেণ্ট অবিহনেই আপোনাৰ মোবাইলৰ পৰা এটা এচ এম এচ প্ৰেৰণ কৰি ৪জিলৈ আপগ্ৰেড কৰাৰ লগতে আপোনাক নতুন ছিম এটা প্ৰদান কৰে। এই আপগ্ৰেডেচনৰ সুবিধা গ্ৰহণ কৰি শেহতীয়াভাৱে এটা অসাধু চক্ৰই আপোনাৰ ছিম অনৈতিকভাৱে ছ্যাপ কৰি বেংকত থকা আপোনাৰ কষ্টোপাৰ্জিত ধন মুহূৰ্তৰ ভিতৰতে উলিয়াই নিব পাৰে। আপোনাৰ ছিম অনৈতিকভাৱে ছ্যাপ হোৱাৰ পৰা হাত কেনেকৈ সাৰিব সেই বিষয়ে কোৱাৰ আগতে আহক আপোনাক কও দুষ্টচক্ৰই আপোনাক ফচায় কেনেকৈ, কেনেকৈ ছিম ছ্যাপিং কৰে।\nছিম ছ্যাপিং কৰাৰ আগতে আপোনাৰ বিষয়ে তথ্য সংগ্ৰহ কৰা হয়। এই তথ্য সংগ্ৰহ কৰা প্ৰক্ৰিয়াটো কোৱা হয় ছোছিয়েল ইঞ্জিনীয়িৰিং। এই প্ৰক্ৰিয়াত আপোনাৰ বিষয়ে যিমান পাৰি তথ্য আহৰণ কৰা হয়। এই তথ্যৰ ভিতৰত আপোনাৰ নাম, জন্মৰ তাৰিখ, ঠিকনা, ই-মেইল, পেন নম্বৰ, বেংকৰ একাউণ্ট নম্বৰ, ডেবিট কাৰ্ড বা ক্ৰেডিট কাৰ্ডৰ সবিশেষ, ফোন নম্বৰ ইত্যাদি। আহৰণ কৰাৰ পদ্ধতিও বেলেগ বেলেগ যদিও সাধাৰণ আৰু সহজলভ্য পদ্ধতি হৈছে ফেইচবুককে ধৰি চ’ছিয়েল মিডিয়াত ৰাজহুৱাকৈ উপলব্ধ আপোনাৰ ব্যক্তিগত তথ্য। তদুপৰি আপোনাৰ হোৱাট্‌ছএপ যোগে অহা বিভিন্ন ধৰণৰ অফাৰযুক্ত এচ এম এচত থকা সৰু সৰু ইউ আৰ এল (url)। এইবোৰ ইউ আৰ এলত ক্লিক কৰি উল্লেখ কৰা অফাৰ গ্ৰহণ কৰাৰ নামত আপুনি নিজেই চক্ৰটোক আপোনাৰ তথ্য প্ৰদান কৰে। এনেকুৱা কিছুমান প্ৰতিষ্ঠানো আছে যিয়ে বিভিন্ন ধৰণৰ ট্ৰ’জান প্ৰগ্ৰেম বা ফিছিং ইমেইল বা নিৰাপদ যেন লগা ৱেবছাইট বা আপোনাৰ বেংকৰ সৈতে দেখাত অবিকল ৱেবছাইটৰ জৰিয়তে আপোনাৰ ফোন নম্বৰ বা বেংক একাউণ্টৰ সবিশেষ সংগ্ৰহ কৰিবলৈ সক্ষম হয়।\nইয়াৰ পিছত আপোনাৰ বেংক খালি কৰিবলৈ বিভিন্ন প্ৰকাৰে আপোনাৰ মোবাইল নম্বৰ হস্তগত কৰিবলৈ আৰম্ভ কৰে। এইটো কৰিবলৈ আটাইতকৈ সহজ যিটো প্ৰক্ৰিয়া, তাত আপুনি নিজেই সহযোগ কৰে। এই প্ৰক্ৰিয়াত প্ৰথমে আপোনালৈ এটা কল আহিব। ক’ব যে আপোনাৰ অঞ্চলত নেটৱৰ্ক আপগ্ৰেডেচনৰ কাম চলি থকাৰ কাৰণে আপোনাৰ মোবাইলত নেটৱৰ্ক নাথাকিব। আপোনাৰ ২জি বা ৩জি ছিমটোও আপগ্ৰেড কৰিব লাগিব। এয়া কৰিবলৈ নেটৱৰ্ক প্ৰভাইডাৰৰ ৰিটেইল আউটলেটলৈ যাব লাগিব আৰু এসপ্তাহ টাইম লাগিব বুলি আপোনাক জানিবলৈ দিব। ইয়াৰ পিছত আপোনাৰ কষ্ট লাঘৱ কৰাৰ দোহাই দি আপোনাক অফাৰ দিয়া হ’ব যে আপুনি যদি ইচ্ছা কৰে তেন্তে তেওঁলোকেই আপোনাৰ ছিম সেই মুহূৰ্ততে আপগ্ৰেড কৰি দিব পাৰিব। সেই কল নেটৱৰ্ক প্ৰভাইডাৰৰ কল চেণ্টাৰৰ পৰা কৰা যেন অনুভৱ কৰি আপুনি যদি সঁহাৰি দিয়ে তেন্তে আপোনাক আপোনাৰ মোবাইলৰ পৰা প্ৰায় ১৯টা সংখ্যা টাইপ কৰি নিৰ্দিষ্টা এটা নম্বৰলৈ এটা এচ এম এচ পঠিয়াবলৈ কোৱা হ’ব। ৰিপ্লাই হিচাপে আপুনি লাভ কৰা এচ এম এচৰ এটা নিৰ্দিষ্ট সংখ্যাৰে ৰিপ্লাই কৰিবলৈও কোৱা হ’ব। এই প্ৰক্ৰিয়া সম্পন্ন হোৱাৰ পিছত আপোনাক আৰু জানিবলৈ দিয়া হ’ব যে ৬-৮ ঘণ্টাৰ ভিতৰত যদি আপোনাৰ মোবাইলত নেটৱৰ্ক নাহে তেন্তে ২৪-৪৮ ঘটা অপেক্ষা কৰিব লাগিব। আপোনাৰ মোবাইল বন্ধ কৰি থবলৈও পৰামৰ্শ দিব চক্ৰটোৱে।\nপ্ৰায় ১৯টা অংকৰ উক্ত নিৰ্দিষ্ট সংখ্যাটো আচলতে নতুন এটা ছিম কাৰ্ডৰহে। আপুনি এনে কৰিলে আপোনাৰ ছিম বন্ধ হৈ যাব আৰু নতুন এটা ছিমলৈ আপোনাৰ নম্বৰটো ছ্যাপ হৈ যাব। এই প্ৰক্ৰিয়াটো তেতিয়াহে কাম কৰিব যদিহে আপুনি আপোনাৰ ছিম এতিয়ালৈ ৪জিলৈ আপগ্ৰেড কৰা নাই।\nদ্বিতীয় প্ৰক্ৰিয়াটো হৈছে আপোনাৰ বিভিন্ন ভুৱা ডকুমেণ্ট ব্যৱহাৰ কৰি নতুনকৈ ছিম এখন উলিয়াই লোৱা। প্ৰথমে সংগ্ৰহ কৰা তথ্যখিনিৰ আধাৰত আপোনাৰ নামত ভুৱা ডকুমেণ্ট প্ৰস্তুত কৰি দুষ্টচক্ৰটোৱে আপোনাৰ ছিম কাৰ্ডখনৰ সৈতে ফোনটো হেৰাল বুলি আপোনাৰ টেলিকম প্ৰতিষ্ঠানটোক অভিযোগ দাখিল কৰি নতুন এখন ছিম কাৰ্ডত আগৰ নম্বৰটোকে সক্ৰিয় কৰি দিবলৈ অনুৰোধ জনায়। এই প্ৰক্ৰিয়াটো সম্পূৰ্ণ হ’বলৈ টেলিকম অপাৰেটৰ ভেদে বেলেগ বেলেগ সময় লাগে। বহু সময়ত এই চক্ৰটোক টেলিকম প্ৰতিষ্ঠানটোৰ কোনো কৰ্মচাৰীয়েও সহযোগ কৰে।\nছিম ছ্যাপিঙৰ তৃতীয় যিটো প্ৰক্ৰিয়া, সেইটো হৈছে এম এন পি, মোবাইল নম্বৰ পৰ্টিবিলিটী। এই প্ৰক্ৰিয়াত প্ৰথমে কোনো প্ৰকাৰে আপোনাৰ মোবাইলৰ পৰা এছ এম এচ এটা পঠিয়াই পৰ্টিং কোড সংগ্ৰহ কৰা হয়। ইয়াৰ বাবে আপোনাৰ মোবাইলত কোনো প্ৰকাৰে বিভিন্ন ফৰজি থাৰ্ড-পাৰ্টী এপ সংস্থাপন কৰা হয়, যিয়ে আপোনাৰ মোবাইলৰ এক্সেজ লাভ কৰে আৰু আপোনাৰ অজানিতে আপোনাৰ মোবাইলৰ এচ এম এচ পঢ়িবও পাৰে বা পঠিয়াবও পাৰে। তদুপৰি বিভিন্ন টেলিকম অপাৰেটৰৰ কৰ্মচাৰীক ধন দি প’ৰ্টিং নম্বৰ সংগ্ৰহ কৰিবও পাৰে। উক্ত পৰ্টিং নম্বৰৰ সহায়ত আপোনাৰ নামত থকা মোবাইল নম্বৰটো অন্য অপাৰেটৰ সহায়ত নিজৰ নামত কৰি লয় আৰু অ’টিপি সংগ্ৰহ কৰি বেংকৰ পৰা ধন উলিয়াই নিয়ে।\nইমান পৰে আপোনাৰ ছিম ছ্যাপ কেনেকৈ হ’ব পাৰে সেয়া আলোচনা কৰিলো। এতিয়া ইয়াৰ পৰা কেনেকৈ হাত সাৰিব পাৰি তাৰ বিষয়ে আলোচনা কৰো। আপোনালৈ আন ন’ন নম্বৰৰ পৰা অহা কলত যদি আপোনাৰ তথ্য, অ’টিপি, বেংক ডিটেইলচ, এটিএম ডিটেইলচ আদি বিচৰা হয়ে তেন্তে কেতিয়াও নিদিব। অথবা যদি কোৱা হয় আপোনাৰ মোবাইলৰ পৰা অমুক মেছেজ ছেণ্ট কৰক, তমুক মেছেজ ছেণ্ট কৰক, কেতিয়াও নকৰিব। এনেকুৱা ইন্সট্ৰাকচন কেতিয়াও ফল’ নকৰিব’। বেংকৰ মানুহেতো দূৰৰে কথা ভগৱানেও অন্ততঃ অ’টিপি নুখুজে। দ্বিতীয়তে যদি কোনো আনন’ন নম্বৰৰ পৰা বহুত কল আহি আছে, নাইবা এচ এম এচ আহি আছে তেন্তে কেতিয়াও আপোনাৰ মোবাইল অফ নকৰিব, ছাইলেণ্ট কৰি থওক আৰু এক্টিভিটিবোৰ লক্ষ্য কৰি থাকক। আচলতে তেওঁলোকে আপোনাৰ ফোন বন্ধ হোৱাটো বিচাৰে যাতে তেওঁলোকে আপোনাৰ ছিম ছ্যাপ কৰি থকাৰ বিষয়ে টেলিকম অপাৰেটৰে আপোনালৈ পঠিওয়া এচ এম এচ লাভ কৰিব নোৱাৰে আৰু সহজে তেওঁলোকৰ কাম সমাধা হৈ যায়। গতিকে মোবাইল বন্ধ নকৰি সকলো ধৰণৰ গতিবিধি লক্ষ্য কৰি থাকিব লাগে। তৃতীয়তে আপোনাৰ বেংকৰ সৈতে আপোনাৰ ইমেইলো ৰেজিষ্টাৰ কৰি ৰাখক যাতে আপোনাৰ একাউণ্টৰ সকলো ধৰণৰ লেনদেনৰ বিষয়ে আপুনি জ্ঞাত হৈ থাকিব পাৰে।\nএয়াতো আছিল আপুনি হাত সাৰিব কেনেকৈ! ধৰি লোৱা হ’ল দুৰ্ভাগ্যবশতঃ আপোনাৰ মোবাইল হেক হৈ গৈছে বা ছিম ছ্যাপ গৈছে, তেন্তে সেয়া কেনেকৈ গম পাব, আপুনি তেতিয়া কি কৰিব? আপোনাৰ মোবাইলত নেটৱৰ্ক নাথাকিব, কাৰো ফোন নাহিব বা এচ এম এচ নাহিবও নাযাবও। যদি ৬-৭ ঘণ্টা ধৰি নেটৱৰ্ক নাথাকে তেতিয়া প্ৰথমে এয়া নিশ্চিত কৰক যে আপোনাৰ এৰিয়াত নেটৱৰ্ক আছে নে নাই। যদি আছে, কিন্তু আপোনাৰটোত নেটৱৰ্ক নাই তেন্তে সেয়াই চিন্তাৰ বিষয়। আপুনি যদি নিশ্চিত হৈ যায় যে আপোনাৰ ছিম ছ্যাপ হৈ গৈছে, লগে লগে আপোনাৰ বেংকৰ কল চেণ্টাৰত ফোন কৰি আপোনাৰ একাউণ্ট হোল্ডত ৰাখিব দিয়ক যাতে আপোনাৰ একাউণ্টৰ পৰা কোনেও পইচা উলিয়াব নোৱাৰে। তাৰ পিছত আপোনাৰ নেটৱৰ্ক প্ৰভাইডাৰৰ ৰিটেইল আউটলেটলৈ গৈ তেওঁলোকক বিৱৰি কওঁক আৰু নতুন ছিম এখন উলিয়াই লওঁক।\nআপোনাৰ তথ্য সকলো সময়তে গোপন কৰি ৰখা উচিত। কোনো অচিনাকী মানুহক আপোনাৰ তথ্য প্ৰদান নকৰিব। এই বিষয়ে অলপ সচেতনো হওক। বিভিন্ন সময়ত আপোনালৈ অহা বিভিন্ন প্ৰকাৰৰ অফাৰযুক্ত এচ এম এচক গুৰুত্ব নিদিব বা সেইবোৰত থকা লিংকত কেতিয়াও ক্লিক নকৰিব। এনে কৰিলে আপুনি নিজেই নিজৰ বিপদ চপাই লোৱাৰ দৰে হ’ব।\nপৰৱৰ্তী জুবিনৰ কান্ধত বন্দুক থৈ নাগৰিকত্ব (সংশোধনী) বিল– ২০১৬ বিৰোধী প্ৰতিবাদক মষিমূৰৰ চেষ্টা শাসকগোষ্ঠীৰ


ৰঙাজান চাহ বাগিছাৰ পৰা অসমৰ মুখ্যমন্ত্ৰীলৈকে! আধুনিক অসমৰ স্ৰষ্টা প্ৰাক্তন মুখ্যমন্ত্ৰী তৰুণ গগৈৰ জীৱন পৰিক্ৰমাassam-ex-cm-tarun-gogoi-s-life-journey– News18 Assam\nৰঙাজান চাহ বাগিছাৰ পৰা অসমৰ মুখ্যমন্ত্ৰীলৈকে! আধুনিক অসমৰ স্ৰষ্টা প্ৰাক্তন মুখ্যমন্ত্ৰী তৰুণ গগৈৰ জীৱন পৰিক্ৰমা\nপ্ৰায় ৫টাকৈ দশক অসমৰ ৰাজনীতিত দপদপাই থকা প্ৰাক্তন মুখ্যমন্ত্ৰী তৰুণ গগৈৰ দেহাৱসান।\nNews18 Assam | News18 Assam | November 23, 2020, 6:06 PM IST\nপ্ৰায় ৫টাকৈ দশক অসমৰ ৰাজনীতিত দপদপাই থকা প্ৰাক্তন মুখ্যমন্ত্ৰী তৰুণ গগৈৰ দেহাৱসান। প্ৰায় দুমাহৰ পূৰ্বে কোৰোণাত আক্ৰান্ত হোৱা প্ৰাক্তন মুখ্যমন্ত্ৰী তৰুণ গগৈয়ে অৱশেষত মৃত্যুৰ ওচৰত হাৰ মানিলে। ১৯৩৪ চনৰ ১১ অক্টোবৰত শিৱসাগৰৰ ৰঙাজান চাহ বাগিচাত জন্মগ্ৰহণ কৰা প্ৰাক্তন মুখ্যমন্ত্ৰী তৰুণ গগৈ আছিল আধুনিক অসমৰ অন্যতম স্ৰষ্টা।\nপ্ৰাক্তন মুখ্যমন্ত্ৰী তৰুণ গগৈৰ জন্ম এটা টাই আহোম পৰিয়ালত হৈছিল। গগৈৰ দেউতাক ডা০ কমলেশ্বৰ গগৈ আছিল ৰঙাজান চাহ বাগিচাৰে চিকিত্‍সক। তৰুণ গগৈৰ মাতৃৰ নাম আছিল উষা গগৈ। প্ৰাক্তন মুখ্যমন্ত্ৰী তৰুণ গগৈৰ ঘৰুৱা নাম আছিল পোনাকণ। প্ৰাথমিক শিক্ষা ৰঙাজান নিম্ন বুনিয়াদী বিদ্যালয়ত আৰম্ভ কৰা তৰুণ গগৈয়ে যোৰহাট চৰকাৰী হাইস্কুলৰ পৰা মেট্ৰিক পৰীক্ষাত উত্তীৰ্ণ হৈছিল। পিছত যোৰহাটৰ যগন্নাথ বৰুৱা মহাবিদ্যালয়ৰ পৰা স্নাতক ডিগ্ৰী লাভ কৰা তৰুণ গগৈয়ে গুৱাহাটী বিশ্ববিদ্যালয়ৰ পৰা আইনৰ ডিগ্ৰী লাভ কৰে।<span style="color: #333333; font-size: 1rem;"> </span>\n১৯৭২ চনৰ ৩০ জুলাইত ডলী গগৈৰ সৈতে বিবাহ পাশত আবদ্ধ হয় তৰুণ গগৈ। গগৈৰ দুটি সন্তান। কন্যা চন্দ্ৰীমা গগৈ, পুত্ৰ গৌৰৱ গগৈ ।\n১৯৭১ চনত তৰুণ গগৈ প্ৰথমবাৰলৈ যোৰহাট সংসদীয় সমষ্টিৰ পৰা লোকসভালৈ নিৰ্বাচিত হয়। যোৰহাট সমষ্টিৰ পৰা একেৰাহে ছবাৰকৈ সাংসদ হিচাপে নিৰ্বাচিত হোৱা তৰুণ গগৈয়ে পৰৱৰ্তী সময়ত কলিয়াবৰ লোকসভা সমষ্টিৰ পৰা সাংসদ নিৰ্বাচিত হয়। পিছত অসমৰ মুখ্যমন্ত্ৰী হোৱাত কলিয়াবৰ আসনখনৰ পৰা তৰুণ গগৈৰ ভাতৃ দ্বীপ গগৈ সাংসদ হিচাপে নিৰ্বাচিত হৈছিল।\n১৯৭৬ চনত তৰুণ গগৈ নিখিল ভাৰত কংগ্ৰেছ কমিটীৰ যুটীয়া সম্পাদক হিচাপে নিৰ্বাচিত হয়। পৰৱৰ্তী সময়ত পি ভি নাৰাসিমহা ৰাওৰ চৰকাৰৰ দিনত তৰুণ গগৈয়ে কেন্দ্ৰীয় খাদ্য মন্ত্ৰী হিচাপেও সেৱা আগবঢ়ায়।\nঅসম গণ পৰিষদৰ প্ৰথম কাৰ্যকালৰ সময়ত অৰ্থাত্ কংগ্ৰেছৰ একেবাৰে বেয়া সময়ত প্ৰাক্তন মুখ্যমন্ত্ৰী তৰুণ গগৈক অসম প্ৰদেশ কংগ্ৰেছ কমিটীৰ সভাপতিৰ দায়িত্ব দিয়া হয়। ১৯৮৬ৰ পৰা ১৯৯০ লৈকে প্ৰদেশ কংগ্ৰেছৰ সভাপতি হিচাপে সেৱা আগবঢ়াই তৰুণ গগৈয়ে। পৰৱৰ্তী সময়ত ১৯৯৬ চনত আকৌ প্ৰদেশ কংগ্ৰেছৰ সভাপতি হিচাপে নিৰ্বাচিত হয় তৰুণ গগৈ।\n১৯৯৬ চনত তৰুণ গগৈ প্ৰথমবাৰলৈ মাৰ্ঘেৰিটা বিধানসভা সমষ্টিৰ পৰা অসম বিধানসভালৈ নিৰ্বাচিত হয়। পৰৱৰ্তী সময়ত ২০০১ৰ পৰা মৃত্যু পৰ্যন্ত তিতাবৰ সমষ্টিৰ বিধায়ক হিচাপে কাৰ্যনিৰ্বাহ কৰি আছিল তৰুণ গগৈয়ে।\n২০০১ চনত তৰুণ গগৈ অসমৰ মুখ্যমন্ত্ৰী হিচাপে নিৰ্বাচিত হয়। আৰু ২০১৬ চনলৈকে একেৰাহে ১৫ বছৰ মুখ্যমন্ত্ৰী হিচাপে সেৱা আগবঢ়ায়। তৰুণ গগৈক বহুতে আধুনিক অসমৰ স্ৰষ্টা বুলিয়েই অভিহিত কৰে। অগপ চৰকাৰৰ দিনৰ সন্ত্ৰাসজৰ্জৰ অসমত শান্তিৰ এক বাতাবৰণ তৰুণ গগৈৰ দিনতে আৰম্ভ হয়। আনকি চৰকাৰী কৰ্মচাৰীৰ নিয়মিয়া দৰমহা প্ৰদান তৰুণ গগৈ চৰকাৰৰ আন এক উল্লেখযোগ্য সাফল্য। প্ৰাক্তন মুখ্যমন্ত্ৰী তৰুণ গগৈৰ কাৰ্যকালতে অসমৰ ৰাস্তাঘাট, দলং নিৰ্মাণ, শিক্ষা, স্বাস্থ্য, নিয়োগ আদি সৰ্বদিশতে দোপতদোপে আগবাঢ়ি যায়।


ভয়ংকৰ পথ দুৰ্ঘটনা! থিতাতে প্ৰাণ গ’ল ৯গৰাকীৰ -\nমঙলবাৰ, অক্টোবৰ 26, 2021\nHome ৰাষ্ট্ৰীয় ভয়ংকৰ পথ দুৰ্ঘটনা! থিতাতে প্ৰাণ গ’ল ৯গৰাকীৰ\nভয়ংকৰ পথ দুৰ্ঘটনা! থিতাতে প্ৰাণ গ’ল ৯গৰাকীৰ\nপথ দুৰ্ঘটনাই প্ৰাণ কাঢ়িলে ৯জন লোকক\nডিজিটেল ডেস্ক: উত্তৰ প্ৰদেশত সংঘটিত হোৱা এক ভয়ংকৰ পথদুৰ্ঘটনাই এতিয়া ৰাষ্ট্ৰীয় সংবাদ শিৰোনাম দখল কৰিছে। খবৰ অনুসৰি, উত্তৰ প্ৰদেশৰ বাৰাবাঁকী জিলাত এখন ট্ৰাক আৰু যাত্ৰীবাহী বাছৰ মুখামুখি সংঘৰ্ষ হোৱাৰ ফলত ৯জন লোক নিহত হোৱাৰ লগতে ২৭জন লোক গুৰুত্বৰভাৱে আঘাতপ্ৰাপ্ত হৈছে।\nযাত্ৰীবাহী বাছখন বৃহস্পতিবাৰে পুৱা প্ৰায় ৫:৩০ বজাত উত্তৰ প্ৰদেশৰ দেৱাকোতলী অঞ্চলৰ কিষাণ পথৰ বাবুৰী গাঁৱৰ সমীপতে বিপৰীত দিশৰ পৰা কম্পিউটাৰৰ সামগ্ৰী কঢ়িওৱা এখন ট্ৰাকৰ লগত মুখামুখি সংঘৰ্ষ হয়। প্ৰত্যক্ষদৰ্শীৰ মতে, দুয়োখন বাহনৰ গতিবেগ ইমানেই বেছি আছিল যে, সংঘৰ্ষৰ ফলত যাত্ৰীবাহী বাছখন আৰু ট্ৰাকখনৰ সন্মুখভাগ বেয়াকৈ ক্ষতিগস্ত হৈছে। আৰক্ষী-প্ৰশাসনৰ লোকসকলে বাছখনৰ সন্মুখভাগৰ কিছু অংশ কাটি লোকসকলক উদ্ধাৰ কৰাৰ লগতে গুৰুতৰভাৱে আঘাতপ্ৰাপ্ত হোৱা লোকসকলক উন্নত চিকিৎসাৰ বাবে ৰাজধানী লক্ষ্ণৌৰ চিকিংসালয়লৈ প্ৰেৰণ কৰিছে লগতে আহতসকলক বাৰাবাঁকী জিলাৰ স্থানীয় চিকিৎসালয়ত ভৰ্তি কৰিছে।\nশোকাৱহ দুৰ্ঘটনাটোক লৈ উত্তৰ প্ৰদেশৰ মুখ্যমন্ত্ৰী যোগী আদিত্যনাথে নিহত পযিয়ালক ২ লাখ টকা আৰু আহতসকলক ৫০,০০০হাজাৰ টকাৰ আৰ্থিক অনুদান আগবঢ়াইছে। লগতে মুখ্যমন্ত্ৰীজনে পথদুৰ্ঘটনাত প্ৰাণ হেৰুওৱা লোকসকলৰ প্ৰতি গভীৰ শোকপ্ৰকাশ কৰাৰ লগতে আহতসকলক উপযুক্ত চিকিৎসা প্ৰদান কৰিব বুলি আশ্বাস প্ৰদান কৰিছে।\nPrevious articleবিশ্ববাসীৰ বাবে সুখবৰ: মুকলি হ’ল মেলেৰীয়া প্ৰতিষেধক\nNext articleতীৰ খেলেই হ’ল কাল ! কেনেকৈ হত্যাৰ বলি হ’ল বিশাল?


Niketan Class 8 Social Chapter 16 ১৮৫৭ চনৰ বিদ্রোহ » Dev Library\nNiketan Class 8 Social Chapter 16 ১৮৫৭ চনৰ বিদ্রোহ\nNiketan Class 8 Social Chapter 16 ১৮৫৭ চনৰ বিদ্রোহ is the answer to each chapter is provided in the list so that you can easily browse throughout different chapters Shankardev Shishu Niketan Class 8 Social Chapter 16 ১৮৫৭ চনৰ বিদ্রোহ and select need one.\nAlso, you can read the Assam Board book online in these sections Solutions by Expert Teachers as per SCERT (CBSE) Book guidelines. These solutions are part of Shankardev Sishu Niketan All Subject Solutions. Here we have given Assam Board Shankardev Vidya Niketan Class 8 Social Chapter 16 ১৮৫৭ চনৰ বিদ্রোহ Solutions for All Subjects, You can practice these here…\n১৮৫৭ চনৰ বিদ্রোহ\nপ্রশ্ন ১: উত্তৰ লিখা –\n( ক ) স্বত্ব বিলােপ নীতি কোনে প্রৱৰ্তন কৰিছিল ?\nউত্তৰঃ লর্ড ডেলহাউছীয়ে ।\n( খ ) ১৮৫৭ চনৰ বিদ্ৰোহৰ প্ৰথম শ্বহীদ কোন আছিল ?\nউত্তৰঃ মঙ্গল পাণ্ডে ।\n( গ ) ঝান্সিত বিদ্ৰোহৰ নেতৃত্ব কোনে দিছিল ?\nউত্তৰঃ ঝান্সীৰ ৰাণী লক্ষ্মীবায়ে ।\n( ঘ ) ভাৰতৰ শেষ মােগল সম্রাট কোন আছিল ?\nউত্তৰঃ বাহাদুৰ ছাহ ।\n( ঙ ) কোন চনত মণিৰাম দেৱানক ফাঁচী দিয়া হৈছিল ?\nউত্তৰঃ ১৮৫৮ চনত ।\nপ্রশ্ন ২: খালী ঠাই পূৰ কৰা –\n( ক ) ১৮৫৭ চনৰ চিপাহী বিদ্ৰোহৰ তৎকালীন কাৰণ আছিল ____।\nউত্তৰঃ চর্বীযুক্ত কার্টিজ বা টোটা ব্যৱহাৰৰ নিৰ্দেশ।\n( খ ) লক্ষ্ণৌত বিদ্ৰোহৰ নেতৃত্ব দিছিল ____।\nউত্তৰঃ বেগম হজৰৎ মহলে ।\n( গ ) মহাৰাণী ভিক্টোৰীয়াৰ ঘােষণা পত্ৰৰ দ্বাৰা ভাৰতৰ গবৰ্ণৰ জেনেৰেল জনৰ উপাধি হয় ____ ।\nউত্তৰঃ ভাইচৰয় বা ৰাজপ্রতিনিধি ।\n( ঘ ) বৃটিছ প্রশাসনৰ বিৰুদ্ধে মাতমতা প্রথম আহােম ৰাজকোৱৰ জন হ’ল ____।\nউত্তৰঃ গােমধৰ কোৱঁৰ ।\n( ঙ ) মণিৰাম দেৱানৰ লগত ____ কো ফঁটী দিয়া হৈছিল ।\nউত্তৰঃ পিয়লি বৰুৱা ।\nপ্রশ্ন ৩: শুদ্ধ উত্তৰ বাছি উলিওৱা –\n( ক ) মংগল পাণ্ডেৰ লগত নানা চাহেব / তান্তীয়া টোপী / ঈশ্বৰী পাণ্ডেক ফাঁচী দিয়া হৈছিল ।\nউত্তৰঃ ঈশ্বৰী পাণ্ডেক ।\n( খ ) কানপুৰত বিদ্ৰোহৰ নেতৃত্ব দিছিল কোৱপ সিং / নানা চাহেব / আহম্মদ উল্লাছাহে ।\nউত্তৰঃ নানা চাহেবে ।\n( গ ) চিপাহী বিদ্রোহক ভাৰতৰ প্রথম স্বাধীনতা যুদ্ধ বুলি কৈছে ৰমেশ চন্দ্র মজুমদাৰ / চাভাৰকাৰ / অশােক মেহতাই ।\nউত্তৰঃ চাভাৰকাৰে ।\n( ঘ ) মণিৰাম দেৱানক ফঁচি দিয়া হৈছিল / কলিকতা / শিৱসাগৰ / যােৰহাটত ।\nপ্রশ্ন ৪: চমুটোকা লিখা –\n( ক ) ঝালীৰ ৰাণী লক্ষ্মীবাঈ ।\nউত্তৰঃ ৰাণী লক্ষ্মী বাঈ আছিল ঝান্সিৰ ৰজা গংগাধৰ ৰাওৰ পত্নী । তেওঁলােকৰ পুত্র সন্তান নাছিল । এজন তোলনীয়া পুতেক আছিল । গদাধৰ ৰাওৰ মৃত্যুৰ পিছত লক্ষ্মী বায়ে তেওঁলােকৰ তােলনীয়া পুতেকক ৰজা পাতিব বিচাৰিলে । কিন্তু ইংৰাজ গৱৰ্ণৰ জেনেৰেল ডেলহাউচীয়ে স্বত্ব বিলােপ নীতিৰ গইনা লৈ ঝান্সী বৃটিছৰ সাম্রাজ্য ভুক্ত কৰিলে । এই কথাত বিতুষ্ট হৈ লক্ষ্মীবাঈ জাঙুৰ খাই উঠিল আৰু ইংৰাজৰ বিৰুদ্ধে চলি থকা ১৮৫৭ চনৰ বিদ্রোহত তেও জপিয়াই পৰিল । তেওঁৰ প্রধান সহযােগী আছিল তান্তীয়া টোপী । বিদ্রোহত ঝন্সীৰাণী লক্ষ্মীবাঈৰ বীৰত্ব আৰু সাহসে সকলােকে চমক খুৱাইছিল । আনকি তেওঁৰ বীৰত্বৰ কথা বৃটিছ বাহিনীৰ সেনাপতিয়েও শলাগিবলগীয়া হৈছিল । অসীম বীৰত্বৰে যুদ্ধ কৰি শেষত তেওঁ যুদ্ধক্ষেত্রত প্রাণ দিবলগীয়া হয় ।\n( খ ) এনফিল্ড ৰাইফল ।\nউত্তৰঃ ১৮৫৭ চনত ইংৰাজৰ বিৰুদ্ধে হােৱা বিদ্ৰোহৰ মুখ্য কাৰণটোৱেই আছিল এনফিল্ড ৰাইফল । এনফিল্ড ৰাইফলৰ টোটাবিলাকৰ ওপৰত একো একোখন ঢাকণি আছিল আৰু ৰাইফলত টোটাবিলাক সােমােৱাৰ সময়ত ঢাকণিখনৰ মূৰটো দাতেঁৰে কামুৰি এৰুৱাবলগীয়া হৈছিল । ঢাকণি বিলাক গৰু আৰু গাহৰিৰ চৰ্বীৰে তৈয়াৰ কৰা হৈছিল বুলি সেই সময়ত এটা গুজব ওলাইছিল । গাহৰি মুছলমান সকলৰ অখাদ্য আৰু গৰু হিন্দুৰ অভক্ষ্য বাবে ভাৰতীয় চিপাহীয়ে ইয়াক ব্যৱহাৰ কৰিব নুখুজিলে । তেওঁলােকৰ ধৰ্ম নষ্ট কৰাৰ বাবে ইংৰাজে এই ফন্দি কৰা বুলি তেওঁলােকে ধৰি ললে আৰু ইয়াৰ ব্যৱহাৰৰ বিৰােধিতা কৰিলে । বহমপুৰ , বেৰেকপুৰ আদি সেনা – চাউনিত প্রতিবাদ হ’ল । কোম্পানী চৰকাৰেও বিহিত ব্যৱস্থা লবলৈ ধৰিলে । মঙ্গলপাণ্ডে নামৰ এজন চিপাহীয়ে বিদ্রোহ ঘােষণা কৰি এজন ইংৰাজ বিষয়ালৈ গুলীবর্ষণ কৰিলে।মঙ্গল পাণ্ডেক ইংৰাজে ফাঁচী দিলে । এইদৰেই বিদ্ৰোহৰ অগনি জ্বলি উঠিল ইংৰাজৰ বিৰুদ্ধে ।\n( গ ) মণিৰাম দেৱান ।\nউত্তৰঃ মণিৰাম দেৱান এগৰাকী সম্রান্ত বা অভিজাত শ্ৰেণীৰ অসমীয়া আছিল । এই সকল লােক ইংৰাজৰ দ্বাৰা প্ৰতাৰিত হৈছিল । আহােম ৰাজসভাত মধ্যবিত্ত এই অভিজাত শ্ৰেণীটোৱে যি সা – সুবিধা পাইছিল , ইংৰাজৰ আমােলত তেওঁলােকে সেই সকলােবােৰ হেৰুৱাইছিল । এওঁলােক অসন্তুষ্ট হৈ পৰিছিল ।\nমণিৰাম দেৱান অৱশ্যে প্রথম অৱস্থাত বৃটিছ প্রশাসনৰ একান্ত সহযােগীয়ে আছিল । তেওঁৰ কৰ্ত্তব্যনিষ্ঠা আৰু বিচক্ষণতাৰ কাৰণে কোম্পাণী চৰকাৰে তেওঁক বিভিন্ন বিষয়বাব দিছিল । আনকি ১৮৩৯ চনৰ জুন মাহত আৰম্ভ অসম চাহ কোম্পানীৰ দেৱান হিচাপেও মণিৰামক নিযুক্তি দিছিল । কিন্তু অতি কম দিনৰ ভিতৰতে কোম্পানী চৰকাৰৰ বৈষম্যমূলক আচৰণৰ বাবে বৃটিছৰ লগত তেওঁৰ মনোমালিন্য হয় । শেষত তেওঁ বৃটিছৰ বিৰুদ্ধে বিদ্রোহত অসমত মুখ্য ভূমিকা পালন কৰিলে । বৃটিছে সকলাে সম্ভেদ লৈ , অৱশেষত ১৮৫৮ চনৰ ২৬ ফ্রেব্ৰুৱাৰীত মণিৰাম দেৱানক যােৰহাটত ফাঁচি দিয়ে ।\nপ্ৰশ্ন ৫: চিপাহী বিদ্ৰোহৰ কাৰণ বিলাক কি কি আছিল ? চিপাহী বিদ্রোহ ৰাজনৈতিক কাৰণৰ বিষয়ে চমুকৈ লিখা ।\nউত্তৰঃ ১৮৫৭ চনৰ বিদ্ৰোহৰ কাৰণবােৰক সাধাৰণতে ৰাজনৈতিক , ধর্মীয় , অর্থনৈতিক সামৰিক আদি বিভিন্ন ভাগত ভগাব পাৰি ।\n১। ধর্মীয় কাৰণ :- কোম্পানী চৰকাৰৰ শাসন কালত খৃষ্টান মিছনেৰীসকলে ভাৰতত ব্যাপক হাৰত খৃষ্ট ধৰ্মৰ প্ৰচাৰ অব্যাহত ৰাখিছিল । এইটোৱে ভাৰতীয় মানুহৰ মনত এক শঙ্কাৰ ভাব সৃষ্টি কৰিছিল । তেওঁলােকে ভাবিছিল যে বৃটিছসকলে ভাৰতবৰ্ষক খৃষ্টান দেশলৈ ৰূপান্তৰিত কৰিব ।\n২। অর্থনৈতিক কাৰণ :- বৃটিছ ইষ্ট-ইণ্ডিয়া কোম্পানীয়ে মুলতঃ বেহা – বেপাৰৰ বাবে ভাৰতলৈ আহিছিল । গতিকে তেওঁলােকৰ প্রধান লক্ষ্য আছিল আর্থিক লাভ । এই উদ্দেশ্যে এওঁলােকে কিছুমান নীতিৰ প্ৰবৰ্তন কৰি স্থানীয় লােকৰ আর্থিক উন্নতিত মাধমাৰ সােধাইছিল আৰু কোম্পানীৰ অর্থিক উন্নতি সাধিছিল । বেহা – বেপাৰৰ চলেৰে আহি ৰাজনৈতিক ক্ষমতাৰ অধিকাৰী হৈ ৰাজহ নীতিৰ জৰিয়তে জমিদাৰ কৃষক উভয় শ্রেণীক আর্থিক সংকটত পেলাইছিল। ডেলহাউছীৰ ভূমিনীতিয়ে বহুলােকক ভূমিৰ অধিকাৰৰ পৰা বঞ্চিত কৰিছিল। ইংলণ্ডত হােৱা শিল্প বিপ্লৱৰ গইনা লৈ অসমৰ কেঁচামাল সৰবৰাহ কৰি সামগ্রী মেচিনত তৈয়াৰ কৰি পুনৰ ভাৰতলৈ আনি কম দামত বজাৰত মেলি দিয়াত ভাৰতৰ কুটীৰ উদ্যোগ ধ্বংসৰ গৰাহত পৰিছিল বাবে সকলাে অসন্তুষ্ট হৈ আছিল ।\n৩। সামৰিক কাৰণ :- বৃটিছ সকলে ভাৰতত এখন সাম্রাজ্য গঢ়ি তােলাৰ ক্ষেত্ৰত ইউৰােপীয় সৈন্যসকলৰ লগতে ভাৰতীয় সৈন্যসকলৰ সমানে অৰিহণা আছিল । কিন্তু ভাৰতীয় সৈন্যৰ জীৱন ধাৰণৰ মানদণ্ড নিম্ন পর্যায়ৰ আছিল । কোম্পানী চৰকাৰে তেওঁলােকৰ দা – দৰমহা , পদোন্নতি আদিৰ ক্ষেত্ৰত বৈষম্যমূলক নীতি অৱলম্বন কৰিছিল ৷ সেয়ে তেওঁলােকে ১৮৫৭ চনৰ বিদ্রোহত ভাগ লৈছিল ।\n৪। তৎকালীন কাৰণ :- ১৮৫৭ চনৰ বিদ্ৰোহৰ বিভিন্ন কাৰণ আছিল যদিও তৎকালীক কাৰণটোৱেই জ্বলা জুইত ঘিউ ঢালিছিল ।সামৰিক বাহিনীত নতুনকৈ ব্যৱহাৰ কৰিব দিয়া এনফিল্ড ৰাইফল বিলাকৰ টোটাবিলাকৰ ওপৰত একো একোখন ঢাকনি আছিল । ৰাইফলত টোটা বিলাক সুমুৱাৰ সময়ত ঢাকণিখনৰ মূৰটো দাতেঁৰে কামুৰি এৰুৱাব লগীয়া হৈছিল । এই ঢাকনিবিলাক গৰু আৰু গাহৰিৰ চৰ্বীৰে বনােৱা বুলি সেই সময়ত এটা গুজব ওলাইছিল । হিন্দু – মুছলমান উভয়ৰে অভক্ষ গৰু গাহৰিৰ চবৰে নির্মিত এই কার্টিজ ভাৰতীয় চিপাহী সকলে ধর্ম নষ্ট হােৱাৰ আশঙ্কাত ব্যৱহাৰ কৰিব নিবিছাৰিছিল আৰু ইয়াক লৈয়ে বিদ্রোহ আৰম্ভ হৈছিল ।\n৫। ৰাজনৈতিক কাৰণ :- ১৮৫৭ চনৰ বিদ্ৰোহৰ বিভিন্ন কাৰণ থাকিলেও মূখ্য কাৰণ আছিল ৰাজনৈতিক । বেহা – বেপাৰৰ চলেৰে অহা বৃটিছসকলে ছলে – বলে – কৌশলে সাম্রাজ্যবাদী মনােভাবেৰে দেশীয় ৰাজ্যসমূহ নিজ সাম্রাজ্যৰ অন্তর্ভুক্ত কৰিছিল । বিভিন্নজন গৱৰ্ণৰ জেনেৰেলে সাম্রাজ্য বিস্তাৰত অৰিহণা যােগাইছিল যদিও লর্ড ডেলহাউছীৰ সাম্রাজ্যবাদী স্বত্ববিলােপ নীতি’য়ে ভাৰতীয় ৰজা আৰু জমিদাৰ সকলৰ ওপৰত সাংঘাটিক কু – প্রভাৱ পেলাইছিল । ৰাজকীয় মর্যাদা কৰ্ত্তন , পেঞ্চন বন্ধ আদি কার্যত মধ্যবিত্ত শ্রেণীটো অসন্তুষ্ট হৈছিল।তাৰােপৰি বৃটিছসকলৰ কুশাসনে ভাৰতীয় সাধাৰণ মানুহখিনিকো অসন্তুষ্ট কৰি তুলিছিল ।\nপ্রশ্ন ৬: চিপাহী বিদ্ৰোহৰ বিফলতাৰ তিনিটা কাৰণ লিখা ।\nউত্তৰঃ চিপাহী বিদ্রোহ সফল নহ’ল । বৃটিছ চৰকাৰে কঠোৰ হাতেৰে এই বিদ্রোহ দমন কৰিলে। এই বিদ্রোহ বিফল হােৱাৰ তিনিটা প্রধান কাৰণ তলত উল্লেখ কৰা হল—\n১। ১৮৫৭ চনৰ চিপাহী বিদ্রোহ সমগ্ৰ ভাৰতবর্ষ জুৰি হােৱা নাছিল । বিশেষ বিশেষ কেইটামান অঞ্চলতহে এই আন্দোলন চলিছিল ।\n২। যি সকলে বিদ্ৰোহৰ নেতৃত্ব লৈছিল তেওঁলােকে নিজ বীৰত্ব প্রদর্শন কৰিছিল যদিও ব্যাপকভাবে যুদ্ধ পৰিচালনা কৰা অভিজ্ঞতা তেওঁলােকৰ নাছিল । তাৰােপৰি বিদ্রোহীসকলৰ সৰ্ব ভাৰতীয় পর্যায়ৰ কোনাে নেতা নাছিল যাৰ বাবে সমন্বয় আৰু ঐক্যবদ্ধতাৰ অভাৱ হৈছিল।\n৩। বৃটিছ বাহিনীয়ে যথেষ্ট ধৰণৰ উন্নত অস্ত্র – শস্ত্র ব্যৱহাৰ কৰিছিল । তাৰ পৰিবৰ্ত্তে ভাৰতীয় চিপাহী সকলৰ অস্ত্র – শস্ত্রবােৰ আছিল অতি পুৰণি আৰু অনুন্নত ।\nপ্রশ্ন ৭: চিপাহী বিদ্ৰোহৰ ফলাফল কি আছিল লিখা।\nউত্তৰঃ চিপাহী বিদ্ৰোহৰ ফলত ভাৰতত কোম্পানী চৰকাৰৰ অৱসান ঘটিল আৰু ইংলেণ্ডৰ পাৰ্লিয়ামেণ্টৰ পােন পটীয়া শাসন ভাৰতত প্ৰৱৰ্তন কৰা হ’ল , ইংলণ্ডৰ সম্রাজ্ঞী মহাৰাণী ভিক্টোৰিয়াৰ ঘােষণা পত্ৰৰ মর্মে ।\nভাৰতত শাসন হিচাপে গৱৰ্ণৰ জেনেৰেল জনকে ৰখা হ’ল কিন্তু তেওঁৰ উপাধি এতিয়াৰে পৰা ভাইচৰয় বা ৰাজ প্রতিনিধি বুলি ঘােষণা কৰা হ’ল।\nসামৰিক বাহিনীত ভাৰতীয় চিপাহীৰ সংখ্যা বেছি হােৱাৰ কাৰণেই বিদ্রোহ সংঘটিত হােৱা বুলি ভাবি বৃটিছ চৰকাৰে সামৰিক বাহিনী পুনৰ গঠন কৰিলে আৰু সৈন্য বাহিনীত ইউৰােপীয় সৈন্যৰ সংখ্যা বৃদ্ধি কৰিলে।\nপ্রশ্ন ৮: অসমত চিপাহী বিদ্ৰোহৰ প্রস্তুতি কেনেধৰণে চলােৱা হৈছিল চমুকৈ লিখা ।\nউত্তৰঃ ১৮৫৭ চনৰ চিপাহী বিদ্ৰোহৰ সময়ত অসমত বিদ্ৰোহৰ প্রস্তুতিহে চলােৱা হৈছিল , সংঘটিত হ’বলৈ নাপালে । এই বিদ্রোহ অসমত ৰাজপৰিয়াল আৰু তেওঁলােকৰ সমর্থকাৰী সম্রান্ত শ্রেণীৰ দ্বাৰাহে আৰম্ভৰ যাে – জা চলিছিল । গতিকে অসমত ইয়াক চিপাহী বিদ্রোহ বুলি কোৱাতকৈ অসমৰ পৰা বৃটিছ শাসন ওফোৰাই পেলােৱাৰ প্রচেষ্টা বুলিহে ক’ব পাৰি ।\nবৃটিছ প্রশাসনৰ ফল অসমৰ ৰাজনৈতিক , অর্থনৈতিক , সামাজিক সকলাে ক্ষেত্ৰতে পৰিছিল । শােষিত , নিষ্পেষিত লােক সকলে ক্ষোভ প্রকাশৰ সুবিধা বিচাৰি ফুৰিছিল আৰু তেনেতে ভাৰতৰ বিভিন্ন ঠাইত ১৮৫৭ চনত চিপাহীবােৰে কৰা বিদ্রোহে অসমলৈও সুযােগ আনিলে । কিন্তু এই কথা ক’ব লাগিব যে ভাৰতৰ অইন ঠাইৰ দৰে অসমত চিপাহীয়ে নহয় , এগৰাকী সম্রান্ত বংশৰ লােকেহে আন্দোলনৰ গুৰি ধৰিছিল , তেৱেই হ’ল —মণিৰাম দেৱান ।\nবৃটিছ প্রশাসনৰ এসময়ৰ একান্ত সহযােগী , বিচক্ষণ , কর্তব্য নিষ্ঠা থকা ব্যক্তি মণিৰাম দেৱানে ইংৰাজ চৰকাৰৰ বিভিন্ন পদবীত অধিষ্ঠিত হৈছিল যদিও শেষলৈ বৃটিছৰ বৈষম্যমূলক আচৰণৰ বাবে চাকৰি ইস্তফা দি বৃটিছ বিৰােধী আন্দোলনৰ নেতৃত্ব দিছিল । তেওঁ অসমৰ ৰজা ভঙা – পৰা ব্যৱস্থাটো পচণ্ড নাছিল আৰু এই সংক্রান্তত প্রথম অৱস্থাত ইংৰাজৰ লগত এলানি আলােচনাত বহি সুফল নােপােৱাত আন্দোলনৰ আঁচনি ৰচনা কৰিছিল ।\nএই উদ্দেশ্যে তেওঁ কলিকতাৰ পৰা পিয়লি বৰুৱা আৰু কদৰ্পেশ্বৰ সিংহলৈ বিদ্ৰোহৰ সকলাে খা – খবৰ জনালে । অসমৰ বিভিন্ন ঠাইত থকা চিপাহীসকলৰ লগত যােগাযােগ কৰি সশস্ত্র সংগ্রামৰ বাবে সাজু হ’বলৈ ক’লে । এনে প্রস্তুতি চলাই থকাৰ সময়তে মণিৰাম দেৱানে লিখা কেইখনমান চিঠি শিৱসাগৰ জিলাৰ ডেপুটি কমিছাৰৰ হাতত পৰিল । এই কৌশল ৰচনাৰ অপৰাধত মণিৰাম দেৱানক গ্রেপ্তাৰ কৰি কিছুদিন আলিপুৰ জেইলত ৰখাৰ পিছত অসমলৈ আনি বিচাৰ কৰি ৰাজহৰ অপৰাধত মৰাম দেৱান আৰু পিয়লি বৰুৱাক ১৮৫৮ চনৰ ২৬ ফ্রেব্ৰুৱাৰীত যােৰহাটত ফাঁচি দিয়া হয় ।\nপ্রশ্ন ৯: ৰমেশ চন্দ্র মজুমদাৰে চিপাহী বিদ্রোহক কিয় জাতীয় বিদ্রোহ নহয় বুলি কৈছে লিখা ।\nউত্তৰঃ বিভিন্ন পণ্ডিতে ১৮৫৭ চনৰ চিপাহী বিদ্রোহক ইংৰাজৰ বিৰুদ্ধে ভাৰতৰ জাতীয় বিদ্রোহ বুলি ক’ব বিচাৰে যদিও ঐতিহাসিক ৰমেশ চন্দ্র মজুমদাৰে কিন্তু এই বিদ্রোহক জাতীয় বিদ্রোহ বুলি ক’ব নিবিচাৰে । তেওঁৰ মতে ই কোনাে জাতীয় বিদ্রোহ নাছিল , এই বিদ্রোহ মাত্র ভাৰতৰ কেইখনমান ঠাইতহে সীমাবদ্ধ আছিল । তাৰােপৰি কিছুমান ভাৰতীয় ৰজাই ইংৰাজ সকলকহে সমর্থন দিছিল । চিপাহী সকলৰ বিদ্রোহ বিক্ষিপ্ত আছিল , সমগ্র ভাৰতজুৰি সংগঠিত ভাবে এক বিশেষ নেতৃত্বৰ অধীনত এই বিদ্রোহ হােৱা নাছিল ।


অসম বিধানসভা - অসমীয়া ৱিকিপিডিয়া\nঅসম বিধানসভা (ইংৰাজী: Assam Legislative Assembly) ভাৰতবৰ্ষৰ অন্তৰ্গত অসম ৰাজ্যৰ এখন এককক্ষীয় সভা। অসমৰ ৰাজধানী দিশপুৰত ইয়াৰ অৱস্থিতি। অসম বিধানসভা মুঠ ১২৬ জন বিধানসভা সদস্যৰে গঠিত। এই সদস্য সকলক পোনপটীয়াভাৱে অসমৰ বিভিন্ন এক আসন বিশিষ্ট নিৰ্বাচনী সমষ্টিৰ পৰা নিৰ্বাচিত কৰা হয়। অসম বিধানসভাৰ সম্পূৰ্ণ কাৰ্যকাল ৫ (পাঁচ) বছৰ কিন্তু যিকোনো সময়তে অনাস্থা প্ৰস্তাৱ নতুবা ৰাষ্ট্ৰপতি শাসন প্ৰৱৰ্তনৰ দ্বাৰা এই সভা ভঙ্গ কৰিব পাৰি।\nবিশ্বজিৎ দৈমাৰী, ভাৰতীয় জনতা পাৰ্টি\nহিমন্ত বিশ্ব শৰ্মা, ভাৰতীয় জনতা পাৰ্টি\nদেৱব্ৰত শইকীয়া, ভাৰতীয় জাতীয় কংগ্ৰেছ\nএন ডি এ (৭৫)\nইউ পি এ (৫০)\nচি পি আই (এম) (১)\nঅসম বিধানসভা ভৱন, দিশপুৰ,\nগুৱাহাটী, অসম, ভাৰত - ৭৮১০০৬.\n2 অসম বিধানসভাৰ অধ্যক্ষসকলৰ তালিকা\n2.1 অসম প্ৰদেশ\n2.2 অসম ৰাজ্য\n2.3 বৰ্তমানৰ বিধায়কসকলৰ তালিকা\n১৯৩৫ চনৰ ২ আগষ্টত ব্ৰিটিছ সংসদত ভাৰত চৰকাৰ অধিনিয়ম ১৯৩৫ (Government of India Act 1935)গৃহীত হয়। এই অধিনিয়মৰ উপবন্ধ অনুসৰি ১৯৩৭ চনত অসম প্ৰদেশৰ বাবে দ্বিকক্ষীয় বিধানমণ্ডল প্ৰনয়ন কৰা হয়। বিধানমণ্ডলৰ নিম্ন কক্ষ, অসম বিধানসভাৰ প্ৰথম বৈঠক বহে ছিলঙৰ সভা কক্ষত ১৯৩৭ চনৰ এপ্ৰিল মাহৰ ৭ তাৰিখে। ছিলং সেই সময়ৰ সংযোজিত অসমৰ ৰাজধানী আছিল। বিধানসভাৰ সদস্য সংখ্যা আছিল ১০৮। এই আটাইকেইজন সদস্যই আছিল নিৰ্বাচিত। উচ্চ সদন বিধান পৰিষদৰ (Legislative Council) সদস্য সংখ্যা আছিল ২১ বা ২২ জন।\nভাৰত বিভাজনৰ পাছত অসমৰ চিলেট জিলা পূব পাকিস্তানত (বৰ্তমানৰ বাংলাদেশ) অন্তৰ্ভুক্ত হ'ল। স্বাভাৱিকতে বিধানসভাৰ আসনৰ সংখ্যা ৭১খনলৈ নামিল। অৱশ্যে স্বাধীনতাৰ পাছত আসনৰ সংখ্যা পুনৰ ১০৮খন হ'ল। ১৯৪৭ চনত বিধান পৰিষদৰ (উচ্চ সদন) অৱলুপ্তি ঘটাই অসমৰ বিধান মণ্ডল এককক্ষীয় কৰা হয়। স্বাধীনতা-উত্তৰ কালচোৱাত অসমৰ বিভাজন ঘটি বহুকেইখন নতুন ৰাজ্যৰ সৃষ্টি হয়। ১৯৬৩ চনত নাগালেণ্ড গঠিত হয়। ১৯৭১ চনত ভাৰতৰ সংসদত গৃহীত হোৱা এখন আইনযোগে মেঘালয়ক পূৰ্ণাংগ ৰাজ্যৰ মৰ্যাদা দিয়া হয়। মিজোৰাম আৰু অৰুণাচল প্ৰদেশো অসমৰপৰা আঁতৰি যায়। মেঘালয় গঠনৰ পাছত ছিলং অসম আৰু মেঘালয় দুয়োখন ৰাজ্যৰ যুটীয়া ৰাজধানী হয়। ১৯৭২ চনত অসম চৰকাৰে দিশপুৰলৈ ৰাজধানী স্থানান্তৰৰ সিদ্ধান্ত লয়। ১৯৭৩ চনৰ ১৬ মাৰ্চত দিশপুৰৰ অস্থায়ী ৰাজধানীত অসম চৰকাৰৰ প্ৰথম অধিবেশন অনুষ্ঠিত হয়। ১৯৫২ চনত স্বাধীনতা-উত্তৰ ভাৰতত প্ৰথম নিৰ্বাচন অনুষ্ঠিত হয়। সেয়েহে ১৯৫২ চনত গঠিত হোৱা বিধানসভাখনক স্বাধীনোত্তৰ অসমৰ প্ৰথম বিধানসভা বুলি কোৱা হয়। সেই লেখেৰে ২০১১ চনলৈকে অসমত ১৩খন বিধানসভা গঠন কৰা হ'ল। \nৰাজ্যৰ বিভাজন আৰু সমষ্টিৰ পুনৰ্গঠনৰ বাবে অসম বিধানসভাৰ আসনৰ সংখ্যা সময়ে-সময়ে পৰিবৰ্তন হৈ আহিছে। অসম বিধানসভাৰ আসনৰ সংখ্যা এনে ধৰণৰ\nপ্ৰথম বিধানসভা (১৯৫২-৫৭) ১০৮খন\nদ্বিতীয় বিধানসভা (১৯৫৭-৬২) ১০৫খন\nতৃতীয় বিধানসভা (১৯৬৭-৭২) ১১৪খন\nপঞ্চম বিধানসভাৰ (১৯৭২-৭৮) পৰা বৰ্তমানলৈ ১২৬খন।\nঅসম বিধানসভাৰ অধ্যক্ষসকলৰ তালিকাসম্পাদনা কৰক\nঅসম বিধানসভাৰ অধ্যক্ষসকলৰ তালিকা তলত উল্লেখ কৰা হ’ল:\nঅসম প্ৰদেশসম্পাদনা কৰক\n১ বাবু বসন্ত কুমাৰ দাস ৭ এপ্ৰিল ১৯৩৭ ১১ মাৰ্চ, ১৯৪৬\n২ দেৱেশ্বৰ শৰ্মা ১২ মাৰ্চ, ১৯৪৬ ১০ অক্টোবৰ, ১৯৪৭\n৩ লক্ষেশ্বৰ বৰুৱা ৫ নৱেম্বৰ, ১৯৪৭ ৩ মাৰ্চ, ১৯৫২\nঅসম বিধানসভা ভৱন\nঅসম ৰাজ্যসম্পাদনা কৰক\n১ কুলধৰ চলিহা ৫ মাৰ্চ ১৯৫২ ৭ জুন, ১৯৫৭\n২ দেৱকান্ত বৰুৱা ৮ জুন, ১৯৫৭ ১৫ ছেপ্তেম্বৰ, ১৯৫৯\n৩ মহেন্দ্ৰ মোহন চৌধুৰী ৯ ডিচেম্বৰ, ১৯৫৯ ১৯ মাৰ্চ, ১৯৬৭\n৪ হৰেশ্বৰ গোস্বামী ২০ মাৰ্চ, ১৯৬৭ ১০ মে, ১৯৬৮\n৫ মহীকান্ত দাস ২৭ আগষ্ট, ১৯৬৮ ২১ মাৰ্চ, ১৯৭২\n৬ ৰমেশ চন্দ্ৰ বৰুৱা ২২ মাৰ্চ, ১৯৭২ ২০ মাৰ্চ, ১৯৭৮\n৭ যোগেন্দ্ৰ নাথ হাজৰিকা ২১ মাৰ্চ, ১৯৭৮ ৪ ছেপ্তেম্বৰ, ১৯৭৯\n৮ শেইখ চান্দ মহম্মদ ৭ নৱেম্বৰ, ১৯৭৯ ৭ জানুৱাৰী, ১৯৮৬\n৯ পুলকেশ বৰুৱা ৯ জানুৱাৰী, ১৯৮৬ ২৭ জুলাই, ১৯৯১\n১০ জীৱকান্ত গগৈ ২৯ জুলাই, ১৯৯১ ৯ ডিচেম্বৰ, ১৯৯২\n১১ দেবেশ চন্দ্ৰ চক্ৰৱৰ্তী ২১ ডিচেম্বৰ, ১৯৯২ ১১ জুন, ১৯৯৬\n১২ গণেশ কুটুম ১২ জুন, ১৯৯৬ ২৪ মে, ২০০১ অসম গণ পৰিষদ\n১৩ পৃথিৱী মাঝি ৩০ মে, ২০০১ ১৯ মে, ২০০৬ ভাৰতীয় জাতীয় কংগ্ৰেছ\n১৪ টংক বাহদুৰ ৰায় ২৯ মে, ২০০৬ ভাৰতীয় জাতীয় কংগ্ৰেছ\n১৫ প্ৰণৱ কুমাৰ গগৈ ৬ জুন, ২০১১ ভাৰতীয় জাতীয় কংগ্ৰেছ\n১৬ ৰনজিত কুমাৰ দাস ১ জুন, ২০১৬ ভাৰতীয় জনতা পাৰ্টি\n১৭ হিতেন্দ্ৰ নাথ গোস্বামী ৩০ জানুৱাৰী, ২০১৭ ভাৰতীয় জনতা পাৰ্টি\nবৰ্তমানৰ বিধায়কসকলৰ তালিকাসম্পাদনা কৰক\nৰাতাবাৰী (এছচি) বিজয় মালাকাৰ ভাৰতীয় জনতা পাৰ্টি\nপথাৰকান্দি কৃষ্ণেন্দু পল ভাৰতীয় জনতা পাৰ্টি\nকৰিমগঞ্জ উত্তৰ কামলাখ্য দে পুৰকায়স্থ ভাৰতীয় জাতীয় কংগ্ৰেছ\nকৰিমগঞ্জ দক্ষিণ চিদ্দেক আহমেদ ভাৰতীয় জাতীয় কংগ্ৰেছ\nবদৰপুৰ আব্দুল আজিজ অল ইণ্ডিয়া ইউনাইটেড ডেমক্ৰেটিক ফ্ৰণ্ট\nহাইলাকান্দি জাকিৰ হুছেইন লস্কৰ অল ইণ্ডিয়া ইউনাইটেড ডেমক্ৰেটিক ফ্ৰণ্ট\nকাটলিচেৰা চুজাম উদ্দিন লস্কৰ অল ইণ্ডিয়া ইউনাইটেড ডেমক্ৰেটিক ফ্ৰণ্ট\nআলগাপুৰ নিজাম উদ্দিন চৌধুৰী অল ইণ্ডিয়া ইউনাইটেড ডেমক্ৰেটিক ফ্ৰণ্ট\nশিলচৰ দিপায়ান চক্ৰৱৰ্তী ভাৰতীয় জনতা পাৰ্টি\nসোনাই কৰিমুদ্দিন বৰভূ্ঞা অল ইণ্ডিয়া ইউনাইটেড ডেমক্ৰেটিক ফ্ৰণ্ট\nধোলাই (এছচি) পৰিমল শুক্লবৈদ্য ভাৰতীয় জনতা পাৰ্টি\nউধৰবণ্ড মিহিৰ কান্তি চোম ভাৰতীয় জনতা পাৰ্টি\nলক্ষীপুৰ কৌশিক ৰায় ভাৰতীয় জনতা পাৰ্টি\nবৰখোলা মিছবাহুল ইছলাম লস্কৰ ভাৰতীয় জাতীয় কংগ্ৰেছ\nকাটিগোৰাহ খলিল উদ্দিন মজুমদাৰ ভাৰতীয় জাতীয় কংগ্ৰেছ\nডিমা হাচাও জিলা\nহাফলং (এচটি) নন্দিতা গৰ্লোচা ভাৰতীয় জনতা পাৰ্টি\nবোকাজান (এছটি) নোমল মমিন ভাৰতীয় জনতা পাৰ্টি\nহাওৰাঘাট (এছটি) ডাৰ্চিং ৰংহাং ভাৰতীয় জনতা পাৰ্টি\nডিফু (এচটি) বিদ্যা চিং এংলেং ভাৰতীয় জনতা পাৰ্টি\nপশ্চিম কাৰ্বি আংলং জিলা\nবাইথালাংচো (এছটি) ৰূপচিং টেৰন ভাৰতীয় জনতা পাৰ্টি\nদক্ষিণ শালমাৰা জিলা\nমানকাচাৰ আমিনুল ইছলাম অল ইণ্ডিয়া ইউনাইটেড ডেমক্ৰেটিক ফ্ৰণ্ট\nদক্ষিণ শালমাৰা ৱাজেদ আলী চৌধুৰী ভাৰতীয় জাতীয় কংগ্ৰেছ\nধুবুৰী নজৰুল হক অল ইণ্ডিয়া ইউনাইটেড ডেমক্ৰেটিক ফ্ৰণ্ট\nগৌৰীপুৰ নিজানুৰ ৰহমান অল ইণ্ডিয়া ইউনাইটেড ডেমক্ৰেটিক ফ্ৰণ্ট\nগোলকগঞ্জ আব্দুছ ছুবাহান আলী সৰকাৰ ভাৰতীয় জাতীয় কংগ্ৰেছ\nপশ্চিম বিলাসীপাৰা হাফিজ ৱছিৰ আহমেদ অল ইণ্ডিয়া ইউনাইটেড ডেমক্ৰেটিক ফ্ৰণ্ট\nপূব বিলাসীপাৰা ছামছুল হুদা অল ইণ্ডিয়া ইউনাইটেড ডেমক্ৰেটিক ফ্ৰণ্ট\nকোকৰাঝাৰ পশ্চিম (এছটি) ৰবিৰাম নাৰ্জাৰী বড়োলেণ্ড পিপলছ ফ্ৰণ্ট\nকোকৰাঝাৰ পূব (এছটি) লৰেন্স ইছলাৰী ইউনাইটেড পিপলছ পাৰ্টি লিবাৰেল\nচিডলি (এছটি) জয়ন্ত বসুমতাৰী ইউনাইটেড পিপলছ পাৰ্টি লিবাৰেল\nবঙাইগাঁও ফণী ভূষন চৌধুৰী অসম গণ পৰিষদ\nবিজনী অজয় কুমাৰ ৰয় ভাৰতীয় জনতা পাৰ্টি\nঅভয়পুৰী উত্তৰ আব্দুল ভতিম খান্দকাৰ ভাৰতীয় জাতীয় কংগ্ৰেছ\nঅভয়াপুৰী দক্ষিণ (এছচি) প্ৰদীপ চৰকাৰ ভাৰতীয় জাতীয় কংগ্ৰেছ\nদুধনৈ (এছটি) যাদব স্বৰগিয়াৰী ভাৰতীয় জাতীয় কংগ্ৰেছ\nগোৱালপাৰা পূব আব্দুল কালাম ৰছিদ আলম ভাৰতীয় জাতীয় কংগ্ৰেছ\nগোৱালপাৰা পশ্চিম আব্দুৰ ৰছিদ মণ্ডল ভাৰতীয় জাতীয় কংগ্ৰেছ\nজলেশ্বৰ আফতাব উদ্দিন মোল্লা ভাৰতীয় জাতীয় কংগ্ৰেছ\nসৰভোগ মনোৰঞ্জন তালুকদাৰ ভাৰতীয় কমিউনিষ্ট পাৰ্টি (মাৰ্ক্সবাদী)\nবৰপেটা আব্দুৰ ৰহিম আহমেদ ভাৰতীয় জাতীয় কংগ্ৰেছ\nজানিয়া ৰফিকুল ইছলাম অল ইণ্ডিয়া ইউনাইটেড ডেমক্ৰেটিক ফ্ৰণ্ট\nবাঘবৰ শ্বেৰমেন আলী আহমেদ ভাৰতীয় জাতীয় কংগ্ৰেছ\nসৰুক্ষেত্ৰী জাকিৰ হুছেইন চিকদ্দৰ ভাৰতীয় জাতীয় কংগ্ৰেছ\nচেঙা আশ্ৰাফুল হুছেইন অল ইণ্ডিয়া ইউনাইটেড ডেমক্ৰেটিক ফ্ৰণ্ট\nভৱানীপুৰ ফনীধৰ তালুকদাৰ অল ইণ্ডিয়া ইউনাইটেড ডেমক্ৰেটিক ফ্ৰণ্ট\nপাটাছাৰকুচি ৰণজিৎ কুমাৰ দাস ভাৰতীয় জনতা পাৰ্টি\nবকো (এছচি) নন্দিতা দাস ভাৰতীয় জাতীয় কংগ্ৰেছ\nছয়গাঁও ৰেকিবুদ্দিন আহমেদ ভাৰতীয় জাতীয় কংগ্ৰেছ\nপলাশবাৰী হেমাংগ ঠাকুৰীয়া ভাৰতীয় জনতা পাৰ্টি\nহাজো সুমন হৰিপ্ৰিয়া ভাৰতীয় জনতা পাৰ্টি\nকমলপুৰ দিগন্ত কলিতা ভাৰতীয় জনতা পাৰ্টি\nৰঙিয়া ভৱেশ কলিতা ভাৰতীয় জনতা পাৰ্টি\nজালুকবাৰী হিমন্ত বিশ্ব শৰ্মা ভাৰতীয় জনতা পাৰ্টি\nদিছপুৰ অতুল বৰা ভাৰতীয় জনতা পাৰ্টি\nপূৱ গুৱাহাটী সিদ্ধাৰ্থ ভট্টাচাৰ্য ভাৰতীয় জনতা পাৰ্টি\nপশ্চিম গুৱাহাটী ৰমেন্দ্ৰ নাৰায়ণ কলিতা অসম গণ পৰিষদ\nতামুলপুৰ লেহো ৰাম বড়ো ইউনাইটেড পিপলছ পাৰ্টি লিবাৰেল\nবৰমা (এছটি) ভূপেন বড়ো ইউনাইটেড পিপলছ পাৰ্টি লিবাৰেল\nচাপাগুৰি (এছটি) উৰ্খাও গৌৰা ব্ৰহ্ম ইউনাইটেড পিপলছ পাৰ্টি লিবাৰেল\nনলবাৰী জয়ন্ত মল্ল বৰুৱা ভাৰতীয় জনতা পাৰ্টি\nবৰক্ষেত্ৰী দিগন্ত বৰ্মন ভাৰতীয় জাতীয় কংগ্ৰেছ\nধৰ্মপুৰ চন্দ্ৰ মোহন পাটোৱাৰী ভাৰতীয় জনতা পাৰ্টি\nপানেৰী বিশ্বজিৎ দৈমাৰী ভাৰতীয় জনতা পাৰ্টি\nওদালগুৰি (এছটি) গোৱিন্দ চন্দ্ৰ বসুমতাৰী ইউনাইটেড পিপলছ পাৰ্টি লিবাৰেল\nমাজবাট চৰণ বড়ো বড়োলেণ্ড পিপলছ ফ্ৰণ্ট\nকলাইগাঁও দুৰ্গা দাস বড়ো বড়োলেণ্ড পিপলছ ফ্ৰণ্ট\nচিপাঝাৰ পৰমানন্দ ৰাজবংশী ভাৰতীয় জনতা পাৰ্টি\nমঙ্গলদৈ (এছচি) বসন্ত দাস ভাৰতীয় জাতীয় কংগ্ৰেছ\nদলগাঁও মাজিবুৰ ৰহমান অল ইণ্ডিয়া ইউনাইটেড ডেমক্ৰেটিক ফ্ৰণ্ট\nঢেকিয়াজুলি অশোক সিংঘল ভাৰতীয় জনতা পাৰ্টি\nবৰশলা গণেশ কুমাৰ লিম্বু ভাৰতীয় জনতা পাৰ্টি\nতেজপুৰ পৃথ্বীৰাজ ৰাভা অসম গণ পৰিষদ\nৰঙাপাৰা কৃষ্ণ কমল তাঁতী ভাৰতীয় জনতা পাৰ্টি\nচতিয়া পদ্ম হাজৰিকা ভাৰতীয় জনতা পাৰ্টি\nগহপুৰ উৎপল বোৰাহ ভাৰতীয় জনতা পাৰ্টি\nবিশ্বনাথ প্ৰমোদ বৰঠাকুৰ ভাৰতীয় জনতা পাৰ্টি\nবেহালী ৰঞ্জিত দত্ত ভাৰতীয় জনতা পাৰ্টি\nজাগিৰোড (এছচি) পিযুস হাজৰিকা ভাৰতীয় জনতা পাৰ্টি\nমৰিগাঁও ৰমা কান্ত দেউৰী ভাৰতীয় জনতা পাৰ্টি\nলাহাৰীঘাট আচিফ মহম্মদ নাজাৰ ভাৰতীয় জাতীয় কংগ্ৰেছ\nৰহা (এছচি) শশী কান্ত দাস ভাৰতীয় জাতীয় কংগ্ৰেছ\nধিং আমিনুল ইছলাম অল ইণ্ডিয়া ইউনাইটেড ডেমক্ৰেটিক ফ্ৰণ্ট\nবাটদ্ৰবা শিৱামণি বৰা ভাৰতীয় জাতীয় কংগ্ৰেছ\nৰূপহীহাট নুৰুল হুদা ভাৰতীয় জাতীয় কংগ্ৰেছ\nনাওগং ৰূপক শৰ্মা ভাৰতীয় জনতা পাৰ্টি\nবৰহমপুৰ জিতু গোস্বামী ভাৰতীয় জনতা পাৰ্টি\nচমাগুৰি ৰাকিবুল হুছেইন ভাৰতীয় জাতীয় কংগ্ৰেছ\nকালিয়াবৰ কেশৱ মহন্ত অসম গণ পৰিষদ\nযমুনামুখ চিৰাজুদ্দিন আজমল অল ইণ্ডিয়া ইউনাইটেড ডেমক্ৰেটিক ফ্ৰণ্ট\nহোজাই ৰামকৃষ্ণ ঘোষ ভাৰতীয় জনতা পাৰ্টি\nলামডিং চিবু মিশ্ৰ ভাৰতীয় জনতা পাৰ্টি\nবোকাখাত অতুল বৰা অসম গণ পৰিষদ\nসৰুপথাৰ বিশ্বজিৎ ফুকন ভাৰতীয় জনতা পাৰ্টি\nগোলাঘাট অজন্তা নেওগ ভাৰতীয় জনতা পাৰ্টি\nখুমটাই মৃনাল শইকীয়া ভাৰতীয় জনতা পাৰ্টি\nদেৰগাঁও (এছচি) ভবেন্দ্ৰ নাথ ভৰালী অসম গণ পৰিষদ\nযোৰহাট হিতেন্দ্ৰ নাথ গোস্বামী ভাৰতীয় জনতা পাৰ্টি\nতিতাবৰ ভাস্কৰ জ্যোতি বৰুৱা ভাৰতীয় জাতীয় কংগ্ৰেছ\nমৰিয়নি ৰূপজ্যোতি কুৰ্মী ভাৰতীয় জাতীয় কংগ্ৰেছ\nটিয়ক ৰেনুপমা ৰাজখোৱা অসম গণ পৰিষদ\nমাজুলী (এচটি) সৰ্বানন্দ সোণোৱাল ভাৰতীয় জনতা পাৰ্টি\nআমগুৰি প্ৰদীপ হাজৰিকা অসম গণ পৰিষদ\nনাজিৰা দেৱব্ৰত শইকীয়া ভাৰতীয় জাতীয় কংগ্ৰেছ\nথোৰা সুশান্ত বৰগোহাঁই ভাৰতীয় জাতীয় কংগ্ৰেছ\nশিৱসাগৰ অখিল গগৈ স্বতন্ত্ৰ\nমাহমৰা যোগেন মোহন ভাৰতীয় জনতা পাৰ্টি\nসোণাৰি ধৰ্মেশ্বৰ কোঁৱৰ ভাৰতীয় জনতা পাৰ্টি\nবিহপুৰীয়া অমিয় কুমাৰ ভূঞা ভাৰতীয় জনতা পাৰ্টি\nনাওবৈচা ভৰত নৰহ ভাৰতীয় জাতীয় কংগ্ৰেছ\nলখিমপুৰ মানৱ ডেকা ভাৰতীয় জনতা পাৰ্টি\nঢকুৱাখানা (এচটি) নৱ কুমাৰ দলে ভাৰতীয় জনতা পাৰ্টি\nধেমাজি (এছটি) ৰণোজ পেগু ভাৰতীয় জনতা পাৰ্টি\nজোনাই (এছটি) ভূৱন পেগু ভাৰতীয় জনতা পাৰ্টি\nমৰাণ চক্ৰধৰ গগৈ ভাৰতীয় জনতা পাৰ্টি\nডিব্ৰুগড় প্ৰশান্ত ফুকন ভাৰতীয় জনতা পাৰ্টি\nলাহোৱাল বিনোদ হাজৰিকা ভাৰতীয় জনতা পাৰ্টি\nদুলিয়াজান তেৰাশ গোৱালা ভাৰতীয় জনতা পাৰ্টি\nটিংখং বিমল বৰা ভাৰতীয় জনতা পাৰ্টি\nনাহৰকটীয়া তৰংগ গগৈ ভাৰতীয় জনতা পাৰ্টি\nচাবুৱা পোনাকন বৰুৱা অসম গণ পৰিষদ\nতিনিচুকীয়া সঞ্জয় কিষাণ ভাৰতীয় জনতা পাৰ্টি\nডিগবৈ সুৰেন ফুকন ভাৰতীয় জনতা পাৰ্টি\nমাৰ্ঘেৰিটা ভাস্কৰ শৰ্মা ভাৰতীয় জনতা পাৰ্টি\nডুমডুমা ৰূপেশ গোৱালা ভাৰতীয় জনতা পাৰ্টি\nশদিয়া বলিন চেতিয়া ভাৰতীয় জনতা পাৰ্টি\n↑ চন্দ্ৰ কুমাৰ বৰুৱা (১-১৫ মে ২০১২). "অসম বিধানসভাৰ ৭৫ বছৰ". প্ৰান্তিক: ১২, ১৩ পৃঃ.\n↑ "অসম বিধানসভাৰ বিভাগীয় ৱেবচাইট". http://assamassembly.gov.in/history.html। আহৰণ কৰা হৈছে: May 04, 2012.\n↑ "List of Speakers since 1937". http://assamassembly.gov.in/speaker-list.html। আহৰণ কৰা হৈছে:9December 2010.\n↑ Members of 13th Assembly sworn in - Pranab Gogoi elected Assam Speaker\n"https://as.wikipedia.org/w/index.php?title=অসম_বিধানসভা&oldid=279422"ৰ পৰা অনা হৈছে\nশেষ সম্পাদনা কৰা হৈছে 28 মে' 2021 তাৰিখে 17:20 বজাত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=21991।\nএই পৃষ্ঠাখন 28 মে' 2021 তাৰিখে ২২:৫০ বজাত অন্তিম সংশোধন কৰা হৈছিল।


আত্মসচেতনতা আধ্যাত্মিকতাৰ প্ৰথম খোজ৷ আত্মসচেতনতা মানে নিজৰ বিষয়ে সচেতন হোৱা৷ অর্থাৎ আপুনি নিজকে জানিবলৈ চেষ্টা আৰম্ভ কৰিছে৷ “মই কোন?”- এই প্ৰশ্নটোৰ উত্তৰ জানিবলৈ পুৰুষৰ পিছত নানা পুৰুষে চেষ্টা কৰা নাই জানো? নিজৰ বিষয়ে জনাটো এই প্ৰশ্নটোৰ উত্তৰ পোৱাৰ পিনে আপোনাৰ আৰম্ভণিৰ খোজ৷ আপুনি যেতিয়া নিজৰ বিষয়ে সচেতন হয়, তেতিয়া আপুনি আপোনাৰ শৰীৰ আৰু মন দুয়োটাৰ বিষয়ে গম পাবলৈ আৰম্ভ কৰে৷ আপুনি কি ভাল পায়, কি বেয়া পায়, কি খাই ভাল পায়, কি খাই বেয়া পায়, কেনে কাম কৰি ভাল পায়, কেনে কাম কৰি বেয়া পায়, ইত্যাদি কথা আপুনি জানিব পাৰে৷\nআত্মসচেতনতাৰ বাবে আপোনাক লাগিব পর্যবেক্ষণ কৰাৰ ক্ষমতা৷ এই ক্ষমতা আয়ত্ব কৰিবলৈ আপুনি নিজকে অলপ সময় দিব লাগিব৷ লাহে লাহে অভ্যাস কৰিলে আপুনি আগতে মন নকৰা নানা কথা মন কৰিবলৈ আৰম্ভ কৰিব৷ নিজৰ বিষয়ে নানা কথা মন কৰাৰ লগতে আপুনি আনৰ বিষয়ে আৰু আন বস্তুবোৰৰ বিষয়েও নানা কথা মন কৰিবলৈ আৰম্ভ কৰিব৷ আৰু তেতিয়া আপুনি আন মানুহ, কথা আৰু বস্তুবোৰক বেছি ভালদৰে বুজি পাব৷ তাতোকৈ ডাঙৰ কথা হ’ল আপুনি নিজৰ বিষয়ে বহু কথা গম পাব৷ নিজৰ বিষয়ে নজনাৰ বাবেই আমাৰ নানাধৰণৰ সমস্যাৰ সৃষ্টি হয়৷ নিজৰ বিষয়ে জানিলে আপুনি নানা ধৰণৰ সিদ্ধান্ত আৰু ভালদৰে ল’ব পাৰিব৷\nআধ্যাত্মিকতা মানে ধর্মীয় কথা নহয়৷ দুয়োটা বেলেগ বেলেগ কথা৷ আধ্যাত্মিকতা মানে নিজকে জনা আৰু আনহাতে ধর্ম হ’ল সম্পূর্ণ বেলেগ বিষয় এটা৷\nআমি নিজৰ বিষয়ে সাধাৰণতে তলৰ কথা কেইটা জনাত গুৰুত্ব দিও-\nমই কি কৰি ভাল পাওঁ\nমোৰ কি কামত টেলেন্ট আছে?\nমোৰ পছন্দবোৰ কেনেকুৱা?\nমোৰ সবলতাবোৰ কি কি?\nমোৰ দুর্বলতাবোৰ কি কি?\nনিজকে জানিলে আপুনিআপোনাৰ মনৰ গভীৰতাত লুকাই থকা ভয়বোৰ, সন্দেহবোৰ, নিৰাপত্তাহীনতা, সংশয় ইত্যাদিৰ কথা জানিব পাৰিব৷ নিজকে জনাটো এক যাত্ৰা৷ আৰু এই যাত্ৰাটো আপোনাৰ গোটেই জীৱনটো ধৰি চলিব পাৰে৷\nকেনেদৰে নিজকে জনাৰ চেষ্টা কৰিব পাৰে?\nবেলেগ বেলেগ কাম কৰি চাওক\nবেলেগ বেলেগ কাম কৰি চাওক আপুনি কি কৰি ভাল পায়৷ বহুসময়ত আপুনি নিজেও নাজানে আপুনি কি কৰি ভাল পায়৷ তেতিয়া আপুনি নান ধৰণৰ কাম কৰি চাওক আপুনি কি কি কৰি ভাল পায়৷ যদি আপুনি একো কৰি নাচায় তেতিয়া আপুনি কেনেদৰে গম পাব যে আপুনি কি কি ভাল পায়? আর্ট ক্লাছ, কুকিং, ভলিন্টয়াৰ হওক, নতুন কিবা আৱিষ্কাৰ কৰক, নাচ শিকক, কাৰাটে শিকক৷ মুঠতে এনেদৰে নানা কাম কৰি চালে আপুনি গম পাব আপুনি কি কৰি ভাল পায়৷\nআপোনাৰ জীৱনটো আগতে ঠিক কৰি থোৱা হোৱা নাই\nআপোনাৰ জীৱনটো কেতিয়াও আগতেই শিলত লিখি থোৱা হোৱা নাই৷ আপুনি যেনেদৰে বিচাৰে ইয়াক সলনি কৰিব পাৰে৷ জীৱনটোত আপুনি নানা ধৰণৰ সুবিধা পাব, সেই সুবিধাবোৰ গ্ৰহণ কৰে নে নকৰে সেয়া আপোনাৰ কথা৷\nনিজকে নিৰীক্ষণ কৰক\nআপুনি কি কৰে, কেনেকৈ কৰে, কেতিয়া কৰে, কিয় কৰে এই সকলোবোৰ কথা নিৰীক্ষণ কৰিবলৈ আৰম্ভ কৰক৷ প্ৰথমতে অলপ অসুবিধা পালেও লাহে লাহে আপুনি ভালদৰে নিৰীক্ষণ কৰিব পৰা হ’ব আৰু তাৰ পৰা আপুনি নিজৰ বিষয়ে বহু জ্ঞান লাভ কৰিব৷\nCategories: আধ্যাত্মিক, মানসিক / One Response / by বিকাশ কলিতা\nOne thought on “আত্মসচেতনতা”\n(March 15, 2017 - 10:40 am)\n[…] কৰিলে ই আপোনাৰ আত্মবিশ্বাস বঢ়াই আনি থাকিব৷ কোনো বস্তুৰে প্ৰতি […]


গোলাঘাট Archives | TIME8 News\nHome Tags গোলাঘাট\nBreaking:পাকিস্তান কাৰাগাৰৰ পৰা মুক্তি লভিলে গোলাঘাটৰ সীমান্ত শইকীয়াসহ ২০ জন ভাৰতীয়ই\nRajib Karmakar - 6-Jan-20 @ 15:54\nT8 Digital Desk - 8-Dec-19 @ 14:25\nবিধায়ক মৃণাল শ‌ইকীয়া ছাগলী চোৰ! এই ধ্বনিৰে প্ৰতিবাদকাৰীয়ে জ্বলালে বিধায়কগৰাকীৰ প্ৰতিকৃতি\nRajib Karmakar - 7-Dec-19 @ 16:46\nবেংকত কিমান সুৰক্ষিত আপোনাৰ ধন !গোলাঘাটৰ যুৱকৰ একাউণ্টৰ ধন কেনেকৈ পালেগৈ ৰাজস্থান ?\nRajib Karmakar - 30-Nov-19 @ 13:59\nদুৰ্গা পূজাৰ প্ৰাকক্ষণত গোলাঘাটত গ্ৰেণেড আৰু গুলী উদ্ধাৰ\nRajib Karmakar - 26-Sep-19 @ 12:34\nসুৰাৰ বিৰুদ্ধে অভিযান চলাবলৈ গৈ নিহত আবকাৰী চোৰাংচোৱা বিভাগৰ ৩ বিষয়া–কৰ্মচাৰী\nRajib Karmakar - 26-Sep-19 @ 11:39\nৰাজপথত এজনক চেণ্ডেলৰ চৰ, ঘোচা একাংশ মহিলাৰ, কিন্তু কিয়?\nRajib Karmakar - 25-Sep-19 @ 12:22\nদেশৰ সেৱাত নিয়োজিত BSFৰ বিষয়াসহ পত্নীক বিদেশী ন্যায়াধীকৰণে ঘোষণা কৰিলে বিদেশী\nT8 Digital Desk - 23-Aug-19 @ 13:26\nশোকাৱহঃ কণমানি পুত্ৰক কোলাত লৈ ৰে’লৰ আগত জঁপিয়াই আত্মহত্যা এগৰাকী মহিলাৰ!\nRajib Karmakar - 21-Aug-19 @ 12:03\nCOVID-19: India Allows Export Of Anti-Malarial Drug After Trump Appeal\n7-Apr-20 @ 12:31\n‘Baby Doll’ Singer Kanika Kapoor Tests Coronavirus Positive\n20-Mar-20 @ 14:08\nAssam’s Golden Butterfly Tea Sets International Record, Sells For Rs 75,000 A Kg\n13-Aug-19 @ 9:00\nBodo Accord: Students’ Body Hoists White Flag, Organises Prayer Meet\n27-Jan-20 @ 11:37


অশ্ৰুৰ পৰা আনন্দাশ্ৰুলৈ: দুই ভাতৃৰ উত্থানৰ বিৰল কাহিনী! - Olympia Sports\nHomeNewsঅশ্ৰুৰ পৰা আনন্দাশ্ৰুলৈ: দুই ভাতৃৰ উত্থানৰ বিৰল কাহিনী!\nসপোনটো দেখিছিল হিমাংশু পাণ্ডিয়াই। সেয়া আছিল ১৯৯৮ চন মানৰ কথা। ইতিমধ্যে, চুৰাতত থকা গাড়ী কিনা বেচাৰ ব্যৱসায় বন্ধ কৰি দিছে হিমাংশু পাণ্ডিয়াই। লক্ষ্য দুই পুত্ৰ সন্তানক ক্ৰিকেটৰ উন্নত প্ৰশিক্ষণৰ বাবে বৰোদালৈ প্ৰেৰণ কৰা। ভৱা মতেই কাম। চুৰাতত সকলো ব্যৱসায় বন্ধ কৰি পাণ্ডিয়া পৰিয়াল বৰোদালৈ ৰাওনা হ’ল। বৰোদাত যে জীৱন অনিশ্চয়তাৰ হ’ব এই কথা জানিও পিতৃয়ে কেৱল দুই পুত্ৰক সফল ক্ৰিকেটাৰ হিচাবে গঢ়াৰ স্বাৰ্থতে লৈ পেলাইছিল এই কঠিন সিদ্ধান্ত। ৰ’দৰ উত্তাপত দহিছিল দুই পুত্ৰ, সেয়ে হয়তো আজি হীৰাৰ উজ্জ্বলতাৰে জিলিকিছে দুয়ো। এশ ত্ৰিশ কোটি জনসংখ্যাৰ দেশখনৰ শীৰ্ষ এঘাৰটা স্থানত উপনীত হোৱাৰ যি বিৰল অনুভৱ, সেই অনুভৱৰ বাবেই হয়তো সিদিনা জ্যেষ্ঠ ভাতৃৰ চকুলোত বিৰিঙি উঠিছিল চকুলো। জাতীয় ক্ৰিকেট দলত ভাতৃৰ আধিপত্য সূচনা কৰি অতীতত এণ্ডি-গ্ৰাণ্ট, ইউচুফ-ইৰফান আদিয়ে আৰম্ভ কৰা পৰম্পৰাক হাৰ্ডিক আৰু ক্ৰুনালে প্রদান কৰিলে আন এক মাত্ৰা। ২৩ মাৰ্চত ইংলেণ্ডৰ বিপক্ষে এদিনীয়া চিৰিজৰ প্ৰথমখন মেচত ভাৰতীয় দলৰ হৈ অভিষেক ঘটে ক্ৰুনাল পাণ্ডিয়াৰ। ৩১ টা বলত মাৰমুখী বেটিঙেৰে ইংলেণ্ডৰ পেচ আক্ৰমণক টছনছ কৰি আন্তৰাষ্ট্ৰীয় ক্ৰিকেটত বীৰৰ দৰে প্ৰৱেশ কৰে আহমেদাবাদৰ অলৰাউণ্ডাৰ ক্ৰুনালে।\nদিনবোৰ সহজ নাছিল দুয়ো ভাতৃৰ বাবে। কেতিয়াবা কেৱল নুডলছ খায়েই দিন পাৰ কৰিবলগীয়া হৈছিল পাণ্ডিয়া ভাতৃদ্বয়ে। তথাপি প্ৰশিক্ষণৰ দীঘলীয়া আৰু কষ্টকৰ যাত্ৰাক হাঁহিমুখে স্বীকাৰ কৰি দুই ভাতৃয়ে ক্ৰিকেটাৰ হোৱাৰ সপোনক বাস্তৱ ৰূপ দিবলৈ দিন ৰাতি একাকাৰ কৰিছিল। অৱশেষত সেই কষ্টৰ পুৰস্কাৰ হাতে হাতে পালে দুই ভাতৃয়ে। প্ৰথমে হাৰ্ডিক পাণ্ডিয়া, তাৰ পিছত জ্যেষ্ঠ ভাতৃ ক্ৰুনাল। ভায়েকৰ পিছতহে ককায়েকৰ অভিষেক ঘটিল আন্তঃৰাষ্ট্রীয় ক্ৰিকেটত। ইউচুফ-ইৰফানৰ পিছত ভাৰতীয় জাতীয় দলত দ্বিতীয় ভাতৃদ্বয় হাৰ্ডিক-ক্ৰুনাল। এক বিৰল ক্ষণ। সেয়ে দুই ভাতৃৰ চকুতো চকুলো। সিদিনা পুণে ক্ৰিকেট ষ্টেডিয়ামত বিস্ফোৰক অৰ্ধশতক কৰিয়েই বেট ওপৰলৈ তুলি আকাশত নতুন ঠিকনা বন্ধা পিতৃক স্মৰণ কৰিলে ক্ৰুনালে। তাৰ পিছতেই ড্ৰেছিং ৰুমত বহি থকা ভায়েকলৈ হাত প্ৰসাৰিত কৰি অভিবাদনো গ্ৰহণ কৰিলে। দুই ভাতৃৰ একে সময়তে চকু চলচলীয়া হল। সকলো হাছিল কৰাৰ পিছতো কিবা যেন এক শূন্যতা। ইমানৰ পিছতো দুযোৰ চকুৱে যেন কাৰোবাক বিচাৰে ওচৰত। যেন কিহবাৰ অভাৱ। হয়, ‘হিমাংশু পাণ্ডিয়া’- এই মানুহটোক দুযোৰ চকুৱে আজিও বিচাৰি হাবাথুৰি খায়। আজি হাৰ্ডিক-ক্ৰুনালে জাতীয় দলৰ হৈ খেলাৰ আঁৰত সেই এজন মানুহৰে অৱদান সৰ্বাধিক। কিন্তু, দুই পুত্ৰৰ আনন্দৰ এই বিৰল মুহূৰ্ত দেখাৰ সৌভাগ্য ন’হল পিতৃ হিমাংশুৰ।\nক্ৰুনাল পাণ্ডিয়া-যাক সকলোৱে ইমানদিনে হাৰ্ডিকৰ জ্যেষ্ঠ ভাতৃ বুলিয়েই জানি আহিছিল। কিন্তু, আজি এক নিজৰো এক পৰিচয় হ’ল ক্ৰুনালৰ। বৰোদাত আহিয়েই পিতৃয়ে দুয়োকে নামভৰ্তি কৰাই দিছিল ক্ৰিকেটাৰ কিৰেণ মুৰে ক্ৰিকেট একাডেমীত। পিতৃ, দুই পুত্ৰই অশেষ কষ্ট স্বীকাৰ কৰি একেটা সপোনৰ পিছতেই দৌৰিছিল। সময়ত কেতিয়াবা আনৰ বেট লৈয়ে খেলিবলৈ ঢাপলি মেলিছিল দুয়ো ভাতৃ। বৰোদাত থাকিলে সোনকালে তেওঁলোকৰ সপোন সাকাৰ ন’হব বুলিয়েই এইবাৰ তেওঁলোক মুম্বাইলৈ ৰাওনা হ’ল উন্নত প্ৰশিক্ষণৰ বাবে। মুম্বাইত হাৰ্ডিকৰ প্ৰতিভাই নতুন ঠিকনা পালে। কেইখনমান ক্লাব পৰ্যায়ৰ টুৰ্ণামেণ্টত ভাগ লোৱাৰ পিছতেই মুম্বাই ইণ্ডিয়ানছৰ শিবিৰলৈ নিমন্ত্ৰণ লাভ কৰিলে হাৰ্ডিকে। মুম্বাই ইণ্ডিয়ানছেই ভাগ্য সলাই পেলালে হাৰ্ডিকৰ। আই পি এলে আনি দিয়া সফলতাৰ হাত ধৰিয়েই জাতীয় দললৈ বাট বুলিলে হাৰ্ডিকে। ক্ৰুনালৰ বাবে ভাগ্যৰ দুৱাৰ তেতিয়াও খোল খোৱা নাছিল। সময়ত ক্ৰুনালয়েও আই পি এলত স্থান লাভ কৰিলে। কিন্তু ভাতৃৰ দৰে মসৃণ নাছিল ক্ৰুনালৰ বাবে জাতীয় দললৈ যোৱাৰ বাট। অপেক্ষা কৰিবলগীয়া হৈছিল দিনৰ পিছত দিন, মাহৰ পিছত মাহ! সৌ সিদিনা সমাপ্ত হোৱা বিজয় হাজাৰে ট্ৰফীত বেটে হাতে পুনৰ জিলিকি উঠিল ক্ৰুনাল। নিৰ্বাচকমণ্ডলীয়েও এইবাৰ নিৰাশ নকৰিলে। ভাৰত-ইংলেণ্ডৰ মাজৰ এদিনীয়া চিৰিজৰ বাবে আমন্ত্ৰণ লাভ কৰিলে ক্ৰুনালে। পিতৃৰ শেষ সপোনটোকো পূৰণ কৰি দুই ভাতৃয়ে স্থান সুনিশ্চিত কৰিলে ভাৰতীয় জাতীয় দলত। অৱশ্যে, ক্ৰুনালৰ অভিষেক মুহূৰ্তক স্বচক্ষে দেখা নাপালে পিতৃ হিমাংশু পাণ্ডিয়াই। সেয়ে হয়তো অভিষেকৰ দিনা ভাতৃ হাৰ্ডিকৰ কান্ধত ধৰি হুকহুকাই কান্দি উঠিল ক্ৰুনাল। এই দৃশ্যই দেশৰ অগণন ক্ৰিকেটপ্ৰেমীৰো চকু সেমেকাই তুলিলে। দুই ভাতৃৰ এই জয় যাত্ৰাই অনাগত সময়ৰ নিশ্চয়কৈ বহুতকে প্ৰেৰণাৰ নতুন পাঠ পঢ়াব।\nPrevious articleগুৱাহাটী চিটি এফ চিৰ ফুটছাল ট্ৰায়েল\nNext articleৰাষ্ট্ৰীয় ছাব জুনিয়ৰ উশ্বুত ২৮ টা পদকেৰে দ্বিতীয় ৰানাৰ্ছ আপৰ খিতাপ অসমৰ\nআন্তঃজিলা ছাব-জুনিয়ৰ ভলীবলৰ ল’ৰা-ছোৱালী উভয়তে চেম্পিয়ন মঙলদৈ\nগড়গাঁওত আমন্ত্ৰণমূলক ফুটবল প্ৰতিযোগিতা


তথ্য প্ৰযুক্তি কোষ(IT Cell)ৰ গুণানুকীৰ্তন (পাৰ্থ প্ৰতীম বৰকটকী) - মুক্ত চিন্তা\nতথ্য প্ৰযুক্তি কোষ(IT Cell)ৰ গুণানুকীৰ্তন (পাৰ্থ প্ৰতীম বৰকটকী)\n১৯৯৬ চনৰ ১ মাৰ্চত বিল গেট্‌ছৰ এটা প্ৰবন্ধ প্ৰকাশিত হৈছিল৷ প্ৰবন্ধটোৰ শীৰ্ষক হৈছে - Content is King৷ মূলতঃ যদিও প্ৰবন্ধটোৰ বিষয়বস্তু ইন্টাৰনেটৰ মাধ্যমেৰে অৰ্থ উপাৰ্জনৰ পদ্ধতি কেন্দ্ৰিক আছিল; তাত গেট্‌ছে এটা গুৰুত্বপূৰ্ণ কথা কৈছিল৷ “অৰ্ধশতিকাৰ পূৰ্বে আৰম্ভ হোৱা টেলিভিছন বিপ্লৱে টেলিভিছন উৎপাদনকে মুখ্য কৰি বহুতো উদ্যোগ সৃষ্টি কৰিলে; কিন্তু দীৰ্ঘম্যাদী বিজয়ী সেইসকলহে হ’ল যি তথ্য আৰু মনোৰঞ্জন বিতৰণ কৰিবলৈ এই মাধ্যম ব্যৱহাৰ কৰিলে৷” কোনো কৰ্মসিদ্ধিৰ ক্ষেত্ৰত মাধ্যমৰ ভূমিকা অনস্বীকাৰ্য৷ আজিৰ তাৰিখত জনমত গঠনৰ আটাইতকৈ শক্তিশালী মাধ্যমটো হৈছে সামাজিক মাধ্যম (Social Media)৷ ২০০৮ চনত আমেৰিকা যুক্তৰাষ্ট্ৰৰ ৰাষ্ট্ৰপতিৰ নিৰ্বাচনত বাৰাক অ’বামাই এই মাধ্যমৰ সহায় লৈ সফল হৈছিল৷ ২০১৪ চনত আমাৰ দেশৰ সাধাৰণ নিৰ্বাচনত ভাজপা আৰু ২০১৫ চনত দিল্লীৰ বিধানসভা নিৰ্বাচনত আম আদমী পাৰ্টীয়েও একেই ৰণনীতি গ্ৰহণ কৰিছিল৷ ভাজপাৰ ৰণনীতি ভেদিবলৈ অন্য দলবোৰেও নিজৰ ৰণনীতি তৈয়াৰ কৰিলে৷ ইয়াৰ বাবে একো একোটা সম্পূৰ্ণৰূপে সমৰ্পিত গোটৰ প্ৰয়োজন হৈছিল৷ কাজেই, প্ৰায় প্ৰতিটো দলে নিজৰ নিজৰ এই বিশেষ গোট গঠন কৰিলে৷ যিবোৰ গোট এই লেখাৰ আলোচ্য বিষয়----তথ্য-প্ৰযুক্তি কোষ (IT Cell).\nবৰ্তমান দেশৰ প্ৰায় প্ৰতিটো দলৰে সক্ৰিয় তথ্য-প্ৰযুক্তি কোষ আছে৷ ইয়াত আমি বিশেষ আচৰিত হ’বলগা একো দেখা নাপাওঁ কাৰণ এতিয়া সামাজিক মাধ্যমক প্ৰায় সকলোৱে বিভিন্ন স্বাৰ্থত ব্যৱহাৰ কৰে৷ দেশত কেতবোৰ আইন-কানুন থকা সত্ত্বেও এই মাধ্যম বাধাহীন৷ ইয়াত দায় সাৰিবলৈ তেনেই সহজ৷ ইয়াত মানুহৰ আৱেগক উদ্দেশ্য প্ৰণোদিতভাৱে পৰিচালিত কৰাটো ভাতৰ লগত পানী খোৱা কথা৷ আইনৰ ৰক্ষকসকলে যদিও কয় যে তেওঁলোকে এই মাধ্যমৰ ওপৰত চকু দি আছে, আমি নকৈ নোৱাৰোঁ তেওঁলোকৰ কথা পুতৌ জাগিব পৰাকৈ হাস্যকৰ৷ এই সংক্ৰান্তত এফাঁকি ফকৰা-যোজনাই প্ৰতি ক্ষণতে আমাৰ মগজুত দোলা দি থাকে---চোৰ গ’লে বুদ্ধি, বৰষুণ গ’লে জাপি৷ নিৰংকুশ সংখ্যাগৰিষ্ঠতাৰে ভাজপা ক্ষমতালৈ অহালৈকে আৰু ইয়াৰ পৰৱৰ্তী দুটা বছৰলৈকে কেতবোৰ বিক্ষিপ্ত ঘটনাক আওকাণ কৰিলে কথাবোৰ মোটামুটি ঠিকেই আছিল৷\nএই দৃশ্যপটত খেলিমেলিবোৰ তেতিয়াৰ পৰা আৰম্ভ হ’ব ধৰিলে যেতিয়াৰ পৰা শাসকীয় দলে ক্ষমতালৈ অহাৰ পূৰ্বে প্ৰদান কৰা প্ৰতিশ্ৰুতিবোৰ কেৱল ভাষণবাজিতেই সীমাবদ্ধ হৈ ৰ’ল৷ লগতে কেতবোৰ প্ৰতিশ্ৰুতি পূৰণ কৰাতো বাদেই, সিবোৰৰ ক্ষেত্ৰত চৰকাৰৰ স্থিতিয়ে সম্পূৰ্ণ বিপৰীত অৱস্থান ল’লে৷ নিৰ্বাচনৰ পূৰ্বে সমাজিক মাধ্যমৰ লগতে দেশৰ প্ৰায়বোৰ বৈদ্যুতিন সংবাদ মাধ্যমে (গণতন্ত্ৰৰ চতুৰ্থ স্তম্ভ হোৱাৰ সুবাদত(!!)) জনতাৰ মনত পৰিবৰ্তনৰ এক দুৰ্নিবাৰ আশা সঞ্চাৰিত কৰিছিল৷ সেই আশাত মজিয়েই অতীষ্ঠ জনতাই বিকল্প বিচাৰি ভাজপাৰ হাতত শাসনভাৰ তুলি দিছিল৷ কিন্তু জনতাৰ আশাত দুখলগাকৈ চেঁচাপানী পৰিল৷ আশাহত জনতাই নিজৰ গণতান্ত্ৰিক অধিকাৰ প্ৰয়োগেৰে শাসকীয় পক্ষক প্ৰশ্ন কৰিবলৈ ধৰিলে৷ এই প্ৰক্ৰিয়াৰ প্ৰথম পৰ্যায়ত শাসকগোষ্ঠীৰ নেতৃত্বৰ বিভিন্নজনে নিজৰ সাধ্যানুসাৰে প্ৰশ্নবোৰৰ উত্তৰ দিবলৈ চেষ্টা কৰিছিল৷ কিন্তু এই দৃশ্যপটত অৱস্থা এনেকুৱা হ’ল যেন নানা ঋষি নানা মত৷ ক্ৰমশঃ পৰিস্থিতি এক প্ৰকাৰে নিয়ন্ত্ৰণৰ বাহিৰৈ গতি কৰিলে৷ কাজেই, নতুন পদ্ধতি আৱিষ্কাৰৰ বাবে জোৰদাৰ গৱেষণা চলিল৷ যদিও এই গৱেষণাই নতুনত্বৰ সোৱাদ দিব নোৱাৰিলে; গৱেষেকসকলে কেতবোৰ পুৰণা ফলপ্ৰসূ পদ্ধতিক আধুনিক প্ৰযুক্তিৰ ব্যৱহাৰৰ দ্বাৰা কাৰ্যক্ষেত্ৰত প্ৰয়োগ কৰাৰ সিদ্ধান্ত গ্ৰহণ কৰিলে৷ ইয়াৰ ভিতৰত আমাৰ চকুত পৰা পদ্ধতিকেইটা হৈছে-----(১) মতবিৰোধী বা প্ৰশ্নকৰ্তাৰ চৰিত্ৰহনন, (২) প্ৰশ্নৰ উত্তৰত প্ৰশ্ন কৰা, (৩) প্ৰশ্ন কৰা আৰু দেশদ্ৰোহিতাক একাকাৰ কৰা (৪) কথাই প্ৰতি সীমান্তত সেনা জোৱানৰ মৃত্যুৰ প্ৰসংগ টানি অনা, (৫) বিকৃত তথ্যৰ জোৰদাৰ প্ৰচাৰ চলোৱা, (৬) আলোচ্য প্ৰসংগক প্ৰতিক্ষণে পথভ্ৰষ্ট কৰিবলৈ চেষ্টা কৰা, (৭) ভুৱা সংবাদ সৃষ্টি আৰু সিবোৰৰ বহুল পৰিৱেশন (৮) একেটা মিছা কথাক বাৰে বাৰে দোহাৰি থকা(গোৱ্বেলচ্ছীয় পদ্ধতি), (৯) কোনো গুৰুত্বপূৰ্ণ আলোচনাৰ মাজত অবান্তৰ আৰু অপ্ৰাসংগিক কথাৰ অৱতাৰণা কৰি আলোচনা পণ্ড কৰা আৰু (১০) সম্পূৰ্ণ সমৰ্পিত সৈন্য দলক সৰ্বক্ষণতে সষ্টম কৰি ৰখা, ইত্যাদি৷ পদ্ধতিৰ এই তালিকাখনত নিঃসন্দেহে আৰু বহু পদ্ধতি সন্নিৱিষ্ট কৰিব পৰাৰ থল আছে৷ হোৱাট্‌ছএপ (Whatsapp) নামৰ উচ্চ পৰ্যায়ৰ বিশ্ববিদ্যালয়খনত এই পদ্ধতিসমূহৰ বিষয়ে নিৰন্তৰ পাঠদান চলিব ধৰিলে৷ য’ত সিবোৰৰ প্ৰণালীবদ্ধ প্ৰয়োগৰ কৰ্মদক্ষতাৰে উচ্চশিক্ষিত বহু সমৰ্পিত সৈনিক কৰ্মক্ষেত্ৰলৈ ওলাই আহিল৷ আজি ই এক নিৰন্তৰ, নিৰৱধি প্ৰক্ৰিয়া৷ এই বিশ্ববিদ্যালয়খনৰ গৱেষণাগাৰৰ মুখ্য সঁজুলিবিধ হৈছে-----এড’ব ফ’টোশ্বপ(Adobe Photoshop)৷ অৱশ্যে সৈনিকসকলে নিজৰ স্মাৰ্টফ’নত এইবিধ সঁজুলি নোহোৱাকৈয়ে তৃণমূল পৰ্যায়ত কাম চলাব পাৰে৷ এইখিনিতে উল্লেখযোগ্য, আপুনি যদি এই বিশ্ববিদ্যালয়ত যোগদান কৰিব বিচাৰে তেন্তে আপুনি নিজৰ মগজুটো বাহিৰত খুলি থৈ যাব লাগিব৷ কাৰণ, এই বিশ্ববিদ্যালয়ত পাঠদান আৰম্ভ কৰাৰ আগতে এক বিশেষভাবে তৈয়াৰী মগজু পূৰ্বৰ মগজুৰ স্থানত সংস্থাপিত কৰা হয়৷ ইংৰাজীত যাক কোৱা হয় Programmed Brain! ইয়াৰ লগতে বিশ্ববিদ্যালয়ত অন্তৰ্ভুক্তিৰ বাবে প্ৰয়োজনীয় পূৰ্বচৰ্তটো হ’ল গুৰুবাদ আৰু একান্ত বাধ্য মানসিকতা৷ অৱশ্যে এয়া অত্যন্ত গুৰুত্বপূৰ্ণ নহয় কিয়নো আপোনাৰ যদিও এইকেইটা গুণ নাথাকে, তেওঁলোকে আপোনাক সেই গুণৰ অধিকাৰী কৰাৰ পিছতহে মূল শ্ৰেণীকোঠাত বহিবলৈ দিব৷ যথেষ্ট দুখ আৰু হতাশাৰে আমি এই কথা ক’বলৈ বাধ্য যে দেশৰ যিকেইটা ৰাজনৈতিক দলৰ তথ্য প্ৰযু্ক্তি কোষে শুদ্ধ তথ্যৰে নিজৰ কাম-কাজ চলাই আছে তেওঁলোক এতিয়াও ভাজপাৰ তথ্য প্ৰযুক্তি কোষৰ প্ৰতিদ্বন্দ্বী হ’ব পৰা নাই৷ মুখ্য বিৰোধী কংগ্ৰেছ দলৰ তথ্য প্ৰযুক্তি কোষৰ অৱস্থা দুখলগা বিধৰ৷ ভাজপাক প্ৰত্যাহ্বান জনাবলৈ যাওঁতে তেওঁলোকেও একেই বাটেৰেই গতি কৰা পৰিলক্ষিত হৈছে৷\nতথ্য প্ৰযুক্তি কোষৰ বাবে অতিকৈ অপৰিহাৰ্য সমলটো হৈছে ভুৱা সংবাদ৷ ভুৱা খবৰৰ প্ৰচাৰে তথ্য প্ৰযুক্তি কোষক অভাবনীয়ভাৱে সহায় কৰে৷ ভুৱা খবৰ প্ৰচাৰ কৰি বহুতো সংবাদ মাধ্যম নিজৰ জ্ঞাতে-অজ্ঞাতে তথ্য প্ৰযুক্তি কোষৰ পৰিপূৰক হৈ পৰে৷ ভুৱা সংবাদ সৃষ্টি কৰাটো এক উচ্চস্তৰীয় কৌশলী কৰ্ম৷ যাৰ বাবে সাধাৰণ জনতাৰ মনস্তাত্ত্বিক দিশৰ অধ্যয়ন খুবেই প্ৰয়োজনীয়৷ মন কৰিলে দেখা যায়, সেইবোৰ ঘটনাক ভুৱা খবৰৰ বাবে নিৰ্বাচিত কৰা হয় যিবোৰৰ বিষয়ে জনতাৰ হাতত নিচেই কম তথ্য থাকে আৰু যিবোৰৰ গৰিষ্ঠসংখ্যক ধাৰণাপ্ৰসূত হয়৷ ভুৱা খবৰ কিমান ফলপ্ৰসূ হ’ব পাৰে সেই কথা প্ৰতিপন্ন কৰিবলৈ মই দুটা উদাৰণ দিওঁ৷ (১) ২০১৭ চনৰ গুজৰাট বিধানসভা নিৰ্বাচনৰ প্ৰকাক্ষণত পালনপুৰত অনুষ্ঠিত হোৱা এখন নিৰ্বাচনী প্ৰচাৰ সভাত দেশৰ প্ৰধান সেৱকে (প্ৰধানমন্ত্ৰী বুলি ক’লে তেখেতে বেয়া পায়) নিজৰ ভাষণত কৈছিল----“...মণি শংকৰ আয়াৰৰ বাসগৃহত পাকিস্তানৰ উচ্চায়ুক্ত, পাকিস্তানৰ এজন প্ৰাক্তন বৈদেশিক মন্ত্ৰী, দেশৰ এজন প্ৰাক্তন উপ ৰাষ্ট্ৰপতি (ড° হামিদ আনচাৰি) আৰু দেশৰ প্ৰাক্তন প্ৰধানমন্ত্ৰী (ড° মনমোহন সিং) এখন গোপন বৈঠকত মিলিত হৈছিল৷ বৈঠকৰ পিছদিনা মণিশংকৰ আয়াৰে কৈছিল যে মোডী এজন নীচ ব্যক্তি৷ মোৰ ভাইভনীসকল (ভাইও অঔৰ বেহ্‌নো) এইটো এটা গম্ভীৰ বিষয়৷ পাকিস্তান এক গম্ভীৰ বিষয়; তেনেস্থলত গুজৰাট নিৰ্বাচনৰ প্ৰাকক্ষণত সেয় উচ্চায়ুক্তৰ লগত হোৱা গোপন বৈঠকৰ কি উদ্দেশ্য হ’ব পাৰে? আৰু এটা কথা: পাকিস্তান সেনাবাহিনীৰ প্ৰাক্তন সঞ্চালক প্ৰধান আৰশ্বাদ ৰফিকে কৈছিল যে গুজৰাটৰ মুখ্যমন্ত্ৰীৰ বাবে আহমেদ পেটেলক সমৰ্থন কৰিব লাগে৷ ভাইভনীসকল, গুজৰাটৰ নিৰ্বাচনত আৰশ্বাদ ৰফিকে মাথা মৰাৰ কি প্ৰয়োজন? আপোনালোকে জানো এই প্ৰশ্নবোৰ কংগ্ৰেছ দলক নকৰিব?...”\nভুৱা সংবাদৰ প্ৰসংগত যে প্ৰধান সেৱকৰ ভাষণৰ উদ্ধৃতি? ইয়াত আচৰিত হ’ব লগা একো নাই বৰঞ্চ এই সন্দৰ্ভত অধিক সচেতনতা অৱলম্বন কৰাটো শ্ৰেয় কাৰণ প্ৰধান সেৱকৰ ভাষণৰ এই অংশটো বিকৃত তথ্য আৰু অৰ্ধসত্যৰে ভৰপূৰ তথা উদ্দেশ্যপ্ৰণোদিত৷ মণি শংকৰ আয়াৰৰ বাসগৃহত কিছু লোক একত্ৰিত হোৱাটো সঁচা৷ সেয়া হৈছিল এক নৈশ ভোজনৰ বাবে৷ য’ত ভাৰতীয় সেনাবাহিনীৰ প্ৰাক্তন সেনাপ্ৰধান আৰু ভাৰতৰ এজন প্ৰাক্তন বৈদেশিক সচিবৰ লগতে অন্য বহু কেইজন সন্মানীয় ব্যক্তি উপস্থিত আছিল৷ সেই নৈশ ভোজনলৈ বহুকেইজন সাংবাদিক নিমন্ত্ৰিত হৈছিল৷ কিন্তু ভাৰত মাতাৰ বাবে সকলো ত্যাগ কৰি ওলাই অহা আমাৰ প্ৰধান সেৱকে অতিথি তালিকাৰ পৰা কেৱল চাৰিজনক বাছি ল’লে৷ নৈশ ভোজনত উপস্থিত থকা ব্যক্তিসকলৰ বক্তব্য মতে সেইদিনা তাত গুজৰাটৰ বিষয়ে কোনো কথাৰ অৱতাৰণা হোৱা নাছিল৷ কিন্তু প্ৰধান সেৱকৰ ভাষণৰ পিছত সমগ্ৰ গুজৰাটত কেৱল নৈশ ভোজনৰ সেই গোপন বৈঠকৰ প্ৰসংগ চলি থাকিল৷ বিভিন্ন সংবাদ মাধ্যমত এই লৈ সৰৱ চৰ্চা চলিল৷ পিছত ৰাজ্যসভাত (মন কৰিব, লোকসভাত নোৱাৰিলে) কংগ্ৰেছ দলৰ প্ৰতিবাদী পদক্ষেপে ভাজপা দলক স্পষ্টীকৰণ দিবলৈ বাধ্য কৰিলে৷ অৰুণ জেট্‌লীয়ে প্ৰদান কৰা সেই স্পষ্টীকৰণটোত (প্ৰকৃতাৰ্থত অস্পষ্টীকৰণ(!)) প্ৰধান সেৱকে ক্ষমা খোজাৰ বিপৰীতে নিজক বাখ্যা কৰিলে৷ প্ৰধান সেৱকৰ এই কাৰ্যই গুজৰাটৰ সাধাৰণ জনতাক কিদৰে প্ৰভাৱিত কৰিলে সেইয়া মই সচেতন পঢ়ুৱৈৰ চিন্তাশক্তিলৈ এৰিলোঁ! (২) এইটো উদাহৰণ আমাৰ অসমৰ পৰাই লোৱা যাওক৷ ইন্ধনৰ মূল্যবৃদ্ধিৰ প্ৰতিবাদত বিগত ১০ ছেপ্টেম্বৰত কংগ্ৰেছ দলে ভাৰত বন্ধ আহ্বান কৰিছিল৷ একেদিনাই বাঁওপন্থী দলসমূহেও দেশজোৰা হৰতাল কাৰ্যসূচী হাতত লৈছিল৷ কাজেই, এই প্ৰতিবাদী কাৰ্যসূচী বিফল কৰাৰ দ্বায়িত্ব তথ্য প্ৰযুক্তি কোষৰ কান্ধত পৰিল৷ কোষৰ অক্লান্ত সৈনিকসকলে হোৱাটছ এপ বিশ্ববিদ্যালয়ত লাভ কৰা শিক্ষাৰ ব্যৱহাৰিক প্ৰয়োগৰ দ্বাৰা নিজৰ গুৰু দ্বায়িত্ব পালন কৰাৰ চেষ্টা কৰিলে৷ তেওঁলোকে প্ৰথমে আলু-পিয়াঁজৰ বৰ্তমান মূল্যৰ প্ৰসংগৰে আৰম্ভ কৰি শেষত এখন বিশেষভাৱে সম্পাদিত আলোকচিত্ৰ সৰ্বত্ৰে বিয়পাই দিলে৷ যিখন আলোকচিত্ৰৰ মতে কংগ্ৰেছ দলে ভাৰত বন্ধ কাৰ্যসূচী প্ৰত্যাহাৰ কৰিছে৷ যিটো এক গোকাট মিছা৷\nএতিয়া মোৰ মনত প্ৰশ্ন জাগ্ৰত হয় যে দেশত তথ্য প্ৰযুক্তিৰ ক্ষেত্ৰত যিবোৰ আইন আছে, সিবোৰ প্ৰয়োগ এনেবোৰ ক্ষেত্ৰত কিয় হোৱা নাই৷ তথ্য প্ৰযুক্তি কোষবোৰৰ এনে কাৰ্যৰ দ্বাৰা ক্ষতিগ্ৰস্ত হোৱা দল, সংগঠন অথবা কোনো ব্যক্তি বিশেষে কিয় এনে কাৰ্যৰ বিৰুদ্ধে প্ৰশাসনৰ কৰ্ণকুহৰত প্ৰৱেশ কৰিব পৰাকৈ মাত মতা নাই৷ আমিবোৰে সামাজিক মাধ্যম ব্যৱহাৰৰ ক্ষেত্ৰত নিজকে সচেতন বুলি ভাবোঁ যদিও অসচেতন নেকি? আমাৰ অজ্ঞাতে আমিবোৰেও তথ্য প্ৰযুক্তি কোষক তেওঁলোকৰ কাৰ্যসিদ্ধিত পৰোক্ষভাৱে সহায় কৰি আছোঁ নেকি? এই কথাবোৰ সময় থাকোতেই ভাবিবৰ হ’ল৷ অন্যথা যিখন জাল তৈয়াৰী কৰা হৈছে তাত এবাৰ সোমালে ওলাই অহাৰ বাট বিচাৰি পোৱা মস্কিল হ’ব৷ কাৰবোৰ আঙুলিৰ ঠাঁৰত বান্দৰৰ দৰে নাচি থাকিব লাগিব!\n১) প্ৰখ্যাত সাংবাদিক ৰৱীশ কুমাৰৰ গ্ৰন্থ--- The Free Voice৷\n২)উদাহৰণত উল্লিখিত প্ৰধান সেৱকৰ ভাষণটোৰ ইউটিউব লিংক:\n৩) হোৱাটছ এপ বিশ্ববিদ্যালয়ৰ শিক্ষাৰে উচ্চশিক্ষিত বহু সমৰ্পিত সৈনিকৰ ফেচবুক প্ৰ’ফাইল৷\nবিষয় তথ্য প্ৰযুক্তি কোষ\nNo Comments : "তথ্য প্ৰযুক্তি কোষ(IT Cell)ৰ গুণানুকীৰ্তন (পাৰ্থ প্ৰতীম বৰকটকী)"


অন্যায়ৰ বিৰুদ্ধে প্ৰতিবাদ কৰি নহয়! ধনদাবী কৰি ৰঙাঘৰত সোমাল জাতীয় সংগঠনৰ নেতা - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅন্যায়ৰ বিৰুদ্ধে প্ৰতিবাদ কৰি নহয়! ধনদাবী কৰি ৰঙাঘৰত সোমাল জাতীয় সংগঠনৰ নেতা\nডিজিটেল ডেস্কঃ আলফা অথবা আন নিষিদ্ধ ঘোষিত সংগঠন নহয়, এইবাৰ ধনদাবী কৰাৰ অভিযোগত গ্ৰেপ্তাৰ হ’ল জাতীয় সংগঠনৰ নেতা। যোৰহাট আৰক্ষীয়ে গ্ৰেপ্তাৰ কৰিছে চুতীয়া জাতি ছাত্র সন্থাৰ এগৰাকী নেতাক। গ্ৰেপ্তাৰ হোৱা নেতাগৰাকীৰ নাম ৰাজ বাঢ়ৈবৰা।\nউল্লেখ্য যে, ৰাজ বাঢ়ৈবৰা নামৰ লোকজনে চহৰখনৰ এখন ব্যৱসায়ীক প্ৰতিষ্ঠানৰ গৰাকীক ধন দাবী কৰাৰ অভিযোগ। ধনদাবী কৰাৰ অভিযোগ উত্থাপন কৰি যোৰহাট আৰক্ষী থানাত অৱগত কৰাৰ পিছতে তেওঁক আৰক্ষীয়ে গ্ৰেপ্তাৰ কৰিছে। ইফালে মাত্ৰ ধনদাবী কৰিয়ে ক্ষান্ত নাথাকে নেতাগৰাকী।\nৰাজ বাঢ়ৈবৰাৰ বিৰুদ্ধে প্ৰতিষ্ঠানখনৰ গৰাকীৰ পৰা মোবাইল ফোন কাঢ়ি নিয়াৰো অভিযোগ। দেওবাৰে গ্ৰেপ্তাৰৰ অন্তত আৰক্ষীয়ে নেতাগৰাকীক সোধা পোছা কৰি আছে বুলি জানিব পৰা গৈছে।\nতৃতীয়খন টেষ্ট মেচত অষ্ট্ৰেলিয়াৰ বিৰুদ্ধে ইংলেণ্ডৰ জয়


एक साल में बाइबल - ইণ্ডিয়ান ৰিভাইচ ভাৰচন - जनवरी 2\n1. ঈশ্বৰ যিহোৱাই নিৰ্ম্মাণ কৰা সকলো বন্য প্রাণীৰ মাজত সৰ্প আছিল আটাইতকৈ টেঙৰ। সেই সর্পই এদিন নাৰী গৰাকীক ক’লে, “ঈশ্বৰে কি সঁচাই ‘তোমালোকে বাৰীত থকা কোনো গছৰ ফল নাখাবা’এইবুলি তোমালোকক ক’লে নে?”\n2. নাৰীয়ে সৰ্পক ক’লে, “বাৰীৰ গছবোৰৰ ফল আমি খাব পাৰোঁ;\n3. কিন্তু বাৰীৰ মাজত থকা গছ জোপাৰ ফলৰ বিষয়ে হ’লে আমাক ঈশ্বৰে ক’লে, ‘তোমালোকে তাক নাখাবাও, নুচুবাও; তাকে কৰিলে তোমালোকৰ মৃত্যু হ’ব’।”\n4. তেতিয়া সৰ্পই নাৰীক ক’লে, “দৰাচলতে তোমালোকৰ মৃত্যু নহয়।\n5. কিয়নো ঈশ্বৰে জানে যে, যিদিনাই তোমালোকে সেই গছৰ ফল খাবা, সেইদিনাই তোমালোকৰ চকু মুকলি হ’ব। তাতে তোমালোকে ভাল বেয়া জানোতা হৈ ঈশ্বৰৰ নিচিনা হ’বা।”\n6. নাৰীগৰাকীয়ে যেতিয়া বুজিলে যে সেই গছৰ ফল খাবলৈ ভাল হব; ই দেখাত লোভনীয় আৰু জ্ঞান লাভ কৰা কথাটোও মনোমোহা; তেতিয়া নাৰীগৰাকীয়ে তাৰ পৰা কেইটামান ফল চিঙি খালে আৰু লগত থকা তেওঁৰ গিৰিয়েককো দিলে; তাতে তেৱোঁ খালে।\n7. তেতিয়া তেওঁলোক দুয়োজনৰ চকু মুকলি হ’ল। তেওঁলোক যে বিবস্ত্ৰ অৱস্থাত আছে, এই বিষয়ে বুজি পালে। সেয়ে তেওঁলোকে ডিমৰু গছৰ পাতবোৰ একেলগে জোৰা লগাই নিজৰ কাৰণে কপিং চিলাই ল’লে।\n8. পাছত যেতিয়া সন্ধ্যাবেলাৰ শীতল বতাহ ববলৈ ধৰিলে, তেতিয়া সেই মানুহ আৰু তেওঁৰ স্ত্রীয়ে বাৰীৰ মাজত ঈশ্বৰ যিহোৱাৰ খোজৰ শব্দ শুনিবলৈ পালে আৰু তেওঁৰ সৈতে সাক্ষাৎ নহ’বলৈ গছবোৰৰ মাজত লুকালগৈ।\n9. ঈশ্বৰ যিহোৱাই মানুহক মাতি সুধিলে, “তুমি ক’ত আছা?”\n10. মানুহে ক’লে, “মই বাৰীত আপোনাৰ শব্দ শুনি মোৰ বিবস্ত্ৰতাৰ কাৰণে ভয় কৰি লুকাই আছোঁ।”\n11. ঈশ্বৰে ক’লে, “তুমি যে বিবস্ত্ৰ, তাক তোমাক কোনে ক’লে? যি গছৰ ফল নাখাবা বুলি মই তোমাক নিষেধ কৰিছিলোঁ, তাক তুমি খালা নেকি?”\n12. তেতিয়া মানুহে ক’লে, “যি স্ত্রী গৰাকীক আপুনি মোৰ সঙ্গীনী কৰি দিলে, তেঁৱেই মোক সেই গছৰ ফল দিলে আৰু সেই ফল মই খালোঁ।”\n13. তেতিয়া ঈশ্বৰ যিহোৱাই সেই নাৰীক ক’লে, “তুমি এইটো কি কৰিলা?” নাৰীয়ে ক’লে, “সৰ্পই মোক ছলনা কৰি ভুলালে আৰু সেয়ে মই তাক খালো।”\n14. ঈশ্বৰ যিহোৱাই সৰ্পক ক’লে, “তোৰ এই কার্যৰ কাৰণে ভূমিৰ সকলো ঘৰচীয়া আৰু বনৰীয়া প্রাণীবোৰৰ মাজত কেৱল তোকে অভিশপ্ত কৰা হ’ল। তই পেটেৰে গতি কৰিবি আৰু তোৰ জীৱনৰ গোটেই কালত ধুলি খাবি।\n15. মই তোৰ আৰু নাৰীৰ মাজত, তোৰ বংশ আৰু নাৰীৰ বংশৰে মাজত শত্রুতা সৃষ্টি কৰিম; তেওঁ তোৰ মূৰ গুড়ি কৰিব আৰু তই তেওঁৰ ভৰিৰ গোৰোহা গুড়ি কৰিবি।”\n16. তাৰ পাছত ঈশ্বৰে নাৰীক ক’লে, “মই তোমাৰ গৰ্ভ-বেদনা অতিশয় ৰূপে বৃদ্ধি কৰিম; তুমি কষ্টেৰে সন্তান প্ৰসৱ কৰিবা; স্বামীৰ কাৰণে তোমাৰ কামনা হ’ব, কিন্তু তেওঁ তোমাৰ ওপৰত অধিকাৰ চলাব।”\n17. তেওঁ আদমক ক’লে, “যি গছৰ ফল খাবলৈ মই তোমাক নিষেধ কৰিছিলোঁ, তুমি তোমাৰ স্ত্রীৰ কথা শুনি তাক খালা। সেয়ে তোমাৰ কাৰণে ভূমি অভিশপ্ত হৈছে। তুমি গোটেই জীৱন কালত কষ্টৰে পৰিশ্রম কৰি তাৰ পৰা খাবলৈ পাবা।\n18. ভূমিয়ে তোমালৈ কাঁইট আৰু কাঁইটীয়া বন উৎপন্ন কৰিব আৰু তুমি পথাৰৰ শস্য ভোজন কৰিবা।\n19. মাটিলৈ উলটি নোযোৱা পর্যন্ত মূৰৰ ঘাম পেলাই তুমি আহাৰ কৰিব লাগিব; কিয়নো তোমাক মাটিৰ পৰা লোৱা হৈছিল; তুমি ধুলি মাথোন আৰু পুনৰায় ধুলিলৈকে উলটি যাবা।”\n20. পাছত মানুহে নিজৰ ভার্য্যাৰ নাম হৱা ৰাখিলে; কিয়নো তেওঁ সকলো জীৱিত লোকৰ মাতৃ।\n21. ঈশ্বৰ যিহোৱাই আদম আৰু তেওঁৰ ভাৰ্যাৰ কাৰণে ছালৰ বস্ত্ৰ তৈয়াৰ কৰি তেওঁলোকক পিন্ধাই দিলে।\n22. তাৰ পাছত ঈশ্বৰ যিহোৱাই ক’লে, “চোৱা, ভাল বেয়া জ্ঞান পাই মানুহ আমাৰ এজনৰ নিচিনা হৈ গৈছে। সেয়ে এতিয়া আমি মানুহক এই অনুমতি দিব নালাগে যেন তেওঁ হাত আগবঢ়াই জীৱন বৃক্ষৰ ফল পাৰি খাই সদাকাললৈকে জীৱিত হৈ থাকে।”\n23. এইবুলি কৈ ঈশ্বৰ যিহোৱাই মাটিৰ পৰা নির্ম্মাণ কৰা মানুহক মাটিত খেতি কৰিবৰ বাবে এদন বাৰীৰ পৰা বাহিৰ কৰি দিলে।\n24. এইদৰে ঈশ্বৰে মানুহক এদন বাৰীৰ পৰা খেদাই দিলে; তাৰ পাছত জীৱন-বৃক্ষৰ ওচৰলৈ যোৱাৰ পথ ৰখিবলৈ, এদন বাৰীৰ পুবফালে কৰূবসকলক ৰাখিলে আৰু চাৰিওফালে ঘূৰি থকা এখন জলন্তময় তৰোৱালকো তাত থলে।\n1. মানুহে তেওঁৰ ভাৰ্যা হৱাৰ সৈতে একেলগ হোৱাত তেওঁ গৰ্ভৱতী হৈ কয়িনক প্ৰসৱ কৰিলে। তেতিয়া হৱাই ক’লে, “যিহোৱাৰ সহায়ত মই এটি পুত্র সন্তান পালোঁ।”\n2. পাছত তেওঁ পুনৰায় কয়িনৰ ভায়েক হেবলক প্ৰসৱ কৰিলে। হেবল এজন মেৰ-ছাগৰ পালক আৰু কয়িন কৃষক হ’ল।\n3. পাছত এটা সময়ত কয়িনে যিহোৱাৰ উদ্দেশ্যে তেওঁৰ ভূমিত উৎপন্ন হোৱা কিছু ফল উৎসৰ্গ কৰিলে;\n4. হেবলেও নিজৰ জাকৰ পৰা প্ৰথমে জগা কেইটামান পশু আৰু সেইবোৰৰ চর্বি উৎসৰ্গ কৰিলে। যিহোৱাই হেবলক আৰু তেওঁৰ উৎসর্গ গ্ৰহণ কৰিলে;\n5. কিন্তু কয়িনক আৰু তেওঁৰ উৎসৰ্গক হলে গ্ৰহণ নকৰিলে। সেয়ে কয়িনৰ অতিশয় খং উঠিল আৰু তেওঁৰ মুখো ক’লা পৰি গ’ল।\n6. তেতিয়া যিহোৱাই কয়িনক ক’লে, “কিয় খং কৰিছা আৰু কেলেই বা মুখ ক’লা কৰি আছা?\n7. তুমি যদি ভাল কাম কৰা, তেন্তে জানো তোমাক গ্ৰহণ কৰা নহ’ব? কিন্তু যদি ভাল কাম নকৰা, তেন্তে পাপে তোমাক তাৰ বশ কৰিবলৈ দুৱাৰ মুখত খাপ পাতি থাকে; সেয়ে তুমি তাক দমন কৰিব লাগে।”\n8. তাৰ পাছত এদিন খেতি-পথাৰ ত থকাৰ সময়ত কয়িনে ভায়েক হেবলৰ লগত কথা কৈ আছিল আৰু তেতিয়া কয়িনে নিজ ভায়েক হেবলৰ বিৰুদ্ধে উঠি তেওঁক বধ কৰিলে।\n9. তেতিয়া যিহোৱাই কয়িনক সুধিলে, “তোমাৰ ভাই হেবল ক’ত আছে?” কয়িনে ক’লে, “মই নেজানো, মই মোৰ ভাইৰ ৰখীয়া নেকি?”\n10. তেতিয়া যিহোৱাই ক’লে, “তুমি কি কৰিলা? তোমাৰ ভাইৰ তেজে ভূমিৰ পৰা মোলৈ চিঞৰি মাতিছে ।\n11. সেয়ে যি ভূমিয়ে তোমাৰ হাতৰ পৰা তোমাৰ ভাইৰ তেজ গ্ৰহণ কৰিবৰ কাৰণে মুখ মেলিলে, সেই ভূমিৰ পৰাই তুমি অভিশপ্ত হ’লা।\n12. এতিয়াৰে পৰা তুমি ভূমিত খেতি কৰিলেও ভুমিৰ পৰা উৎপাদিত বহু শস্য তুমি নাপাবা। তুমি পৃথিবীত পলৰীয়া আৰু থানথিত নোহোৱা হ’বা।”\n13. তেতিয়া কয়িনে যিহোৱাক ক’লে, “এই শাস্তি মোৰ বাবে অসহনীয়।\n14. আজি আপুনি মোক ভূমিৰ পৰা খেদি পঠালে; মই আপোনাৰ সন্মুখৰ পৰা লুকাই থকিব লগা হ’ব; এই পৃথিবীত পলৰীয়া হৈ মই যেতিয়া ঘূৰি ফুৰিব লগা হ’ব, তেতিয়া যেয়ে মোক পাব তেৱেঁ মোক বধ কৰিব।”\n15. তেতিয়া যিহোৱাই তেওঁক ক’লে, “তেনেহলে যি কোনোৱে তোমাক বধ কৰিব, তেওঁৰ ওপৰত সাতগুণ প্ৰতিশোধ লোৱা হ’ব।” তাৰ পাছত যিহোৱাই কয়িনৰ বাবে এনে এটা চিন দিলে যেন কোনেও তেওঁক পাই বধ নকৰে।\n16. তাৰ পাছত কয়িনে যিহোৱাৰ সন্মুখৰ পৰা ওলাই গৈ, এদনৰ পূব দিশে থকা নোদ দেশত বাস কৰিলে।\n17. কয়িনে তেওঁৰ ভার্য্যাৰ সৈতে একেলগ হোৱাত, তেওঁ গৰ্ভৱতী হৈ হনোকক প্ৰসৱ কৰিলে; কয়িনে এখন নগৰ নিৰ্ম্মাণ কৰিলে আৰু পুত্রৰ নাম অনুসাৰে সেই নগৰখনৰ নাম হনোক ৰাখিলে।\n18. হনোকৰ পুতেকৰ নাম ঈৰদ, ঈৰদৰ পুতেকৰ নাম মহুৱায়েল, মহুৱায়েলৰ পুতেকৰ নাম মথুচায়েল, মথুচায়েলৰ পুতেকৰ নাম লেমক।\n19. লেমকৰ দুগৰাকী ভার্য্যা আছিল। এগৰাকীৰ নাম আদা আৰু আনগৰাকীৰ নাম চিল্লা।\n20. আদাৰ গর্ভত যাবলৰ জন্ম হ’ল; তম্বুত বাস কৰি পশুপালন কৰা লোকসকলৰ তেওঁ পূৰ্বপুৰুষ আছিল।\n21. তেওঁৰ ভায়েকৰ নাম আছিল যুবল; তেওঁ বীণা আৰু বাঁহী বজোৱাসকলৰ আদি পুৰুষ আছিল।\n22. চিল্লাৰ গর্ভত তুবল-কয়িনৰ জন্ম হ’ল; তেওঁ পিতল আৰু লোহাৰ নানাবিধ অস্ত্ৰ গঢ়োতা আছিল; সেই তুবল-কয়িনৰ নয়মা নামেৰে এজনী ভনীয়েক আছিল।\n23. লেমকে তেওঁৰ দুই ভার্য্যাক ক’লে, “হে আদা আৰু চিল্লা, তোমালোকে মোৰ কথা শুনা; হে লেমকৰ ভার্য্যাসকল, মোৰ কথালৈ কাণ দিয়া; কিয়নো আঘাত কৰাৰ বাবে এজন লোকক, আঘাত কৰাৰ বাবে এজন যুবকক মই বধ কৰিলোঁ।\n24. কয়িনে হত্যা কৰাৰ প্রতিশোধ যদি সাতগুণ হয়, তেন্তে অৱশ্যেই লেমকৰ প্রতিশোধ হ’ব সাতসত্তৰ গুণ।”\n25. পাছত আদমে পুনৰায় তেওঁৰ ভাৰ্যাৰ সৈতে একেলগ হোৱাত, তেওঁৰ পুনৰ এটি পুত্ৰ সন্তান জন্ম হ’ল। হৱাই সেই সন্তানৰ নাম চেথ ৰাখিলে আৰু ক’লে, “কয়িনে হেবলক বধ কৰাৰ কাৰণে ঈশ্বৰে মোক হেবলৰ সলনি পুনৰ এটি সন্তান দিলে।”\n26. পাছত চেথৰো এটি পুত্ৰ জন্মিল। তেওঁ তেওঁৰ নাম ইনোচ ৰাখিলে। সেই সময়ৰ পৰা লোকসকলে যিহোৱাৰ নামেৰে প্ৰাৰ্থনা আদি কৰিবলৈ আৰম্ভ কৰিলে।\n1. কিয় অস্থিৰ হৈ জাতি সমূহে যিহোৱাৰ বিৰুদ্ধাচৰণ কৰিছে? কিয় লোক সমূহে অনর্থক ষড়যন্ত্র কৰিছে?\n2. যিহোৱা আৰু তেওঁৰ অভিষিক্তজনাৰ বিৰুদ্ধে পৃথিবীৰ ৰজাসকল একেলগে থিয় হৈছে, শাসনকর্তাসকলে একেলগে গোপন ষড়যন্ত্র কৰিছে;\n3. তেওঁলোকে কৈছে, “আহাঁ আমি তেওঁলোকৰ বন্ধন ছিঙি পেলাওঁ, আমাৰ ওপৰৰ পৰা তেওঁলোকৰ শিকলিবোৰ পেলাই দিওঁ।”\n4. যিহোৱাই স্বৰ্গৰ সিংহাসনত বহি হাঁহিছে; যিহোৱাই তেওঁলোকক বিদ্রূপ কৰিছে।\n5. তেওঁ ক্রোধ কৰি তেওঁলোকক ধমক দিব, তেওঁৰ প্রচণ্ড ক্রোধে তেওঁলোকৰ মনত ভয় জন্মাব।\n6. যিহোৱাই কৈছে, “ময়েই মোৰ পবিত্ৰ চিয়োন পৰ্ব্বতত মোৰ ৰজাক অভিষেক কৰিলোঁ।”\n8. হে মোৰ পুত্র, তুমি তোমাৰ পিতৃৰ আদেশ শুনা, আৰু তোমাৰ মাতৃৰ শাসন অৱজ্ঞা নকৰিবা;\n9. তেওঁলোক তোমাৰ মুৰৰ বাবে কৰুণাময় মালাৰ দৰে হ’ব, আৰু তোমাৰ ডিঙিত ওলমি থকা মালাৰ লকেটৰ দৰে হ’ব।\n1. হেৰোদ যেতিয়া যিহুদীয়াৰ ৰজা আছিল, তেতিয়া যিহুদীয়াৰ বৈৎলেহম নামৰ ঠাইত যীচুৰ জন্ম হ’ল৷ সেই সময়ত পূব দেশৰ পৰা কেইজনমান জ্যোতিষী পণ্ডিতে যিৰূচালেমলৈ আহি সুধিলে,\n2. “যিহুদী সকলৰ যি জন ৰজা জন্মিছে, তেওঁ ক’ত? কিয়নো পূব দিশত আমি তেওঁৰ তৰা দেখা পালোঁ, আৰু তেওঁক প্ৰণিপাত কৰিবলৈ আহিছোঁ।”\n3. এই কথা শুনাত হেৰোদ ৰজাৰ লগতে গোটেই যিৰূচালেমত উগুল-থুগুল লাগিল।\n4. তেতিয়া হেৰোদে সকলো প্ৰধান পুৰোহিত আৰু বিধানৰ অধ্যাপক সকলক মাতি একগোট কৰিলে আৰু তেওঁলোকক সুধিলে, “খ্ৰীষ্টই ক’ত জন্ম গ্রহণ কৰিব?”\n5. তেওঁলোকে তেওঁক ক’লে, “যিহুদীয়া প্রদেশৰ বৈৎলেহম নামৰ ঠাইত; কিয়নো ভাববাদীৰ দ্বাৰাই এইদৰে লিখা আছে,\n6. ‘আৰু তুমি, যিহূদা প্রদেশৰ বৈৎলেহম, তুমি যিহুদাৰ অধিপতি সকলৰ মাজত কোনোমতে নগণ্য নহয়। কিয়নো তোমাৰ মাজৰ পৰাই এজন শাসনকর্তা ওলাব, তেৱেঁ মোৰ লোক ইস্ৰায়েলক চৰাব।’”\n7. তেতিয়া হেৰোদে সেই জ্যোতিষী পণ্ডিত কেইজনক গুপুতে মাতি সেই তৰা সঠিকৰূপে কোন সময়ত আবিৰ্ভুত হৈছিল, সেই বিষয়ে তেওঁলোকৰ পৰা জানিবৰ বাবে সুধিলে।\n8. তাৰ পাছত তেওঁলোকক বৈৎলেহমলৈ পঠিয়াই দি ক’লে, “আপোনালোক যাওক আৰু সেই শিশুটোৰ বিষয়ে ভালদৰে বিচাৰ লওঁক; আৰু বিচাৰি পালে, তেওঁৰ সম্বাদ আহি মোক দিব, তেতিয়া ময়ো গৈ তেওঁক প্ৰণিপাত কৰিব পাৰিম।”\n9. ৰজাৰ এই কথা শুনি তেওঁলোক গুচি গ’ল; তাতে যি তৰা তেওঁলোকে পূব দিশত দেখিছিল, সেই তৰা তেওঁলোকৰ আগে আগে গৈ শিশুটি থকা ঠাই পালে, আৰু সেই ঠাইৰ ওপৰত ৰৈ থাকিল।\n10. তাতে সেই তৰা দেখি, তেওঁলোক আনন্দত অতি আত্মহাৰা হ’ল।\n11. তাৰ পাছত তেওঁলোকে ঘৰৰ ভিতৰলৈ সোমাই গৈ মাক মৰিয়মে সৈতে শিশুটিক দেখি নতশিৰে প্ৰণিপাত কৰি তেওঁৰ আৰাধনা কৰিলে। তাৰ পাছত নিজৰ নিজৰ বহুমূলীয়া বস্তুৰ টোপোলা মেলি, সোণ, ধূনাএঁঠা আৰু গন্ধৰস উপহাৰ দিলে।\n12. পাছত হেৰোদৰ ওচৰলৈ উলটি নাযাবৰ বাবে তেওঁলোকে সপোনত ঈশ্বৰৰ পৰা সাৱধান বাণী পোৱাত, তেওঁলোকে বেলেগ বাটেৰে নিজৰ নিজৰ দেশলৈ উভটি গ’ল।\n13. তেওঁলোক যোৱাৰ পাছত, প্ৰভুৰ এজন দূতে সপোনত আবিৰ্ভুত হৈ যোচেফক ক’লে, “উঠা, শিশু আৰু তেওঁৰ মাকক লৈ, মিচৰ দেশলৈ পলাই যোৱা আৰু মই তোমাক নোকোৱা পর্যন্ত সেই ঠাইতে থাকিবা, উলটি নাহিবা; কিয়নো ল’ৰা জনক বিনাশ কৰিবৰ কাৰণে হেৰোদে তেওঁক বিচাৰি আছে।”\n14. সেই নিশাই যোচেফে উঠি, শিশু আৰু তেওঁৰ মাকক লৈ মিচৰ দেশলৈ গ’ল,\n15. আৰু হেৰোদৰ মৃত্যুলৈকে তেওঁলোক সেই ঠাইতে থাকিল। “মিচৰ দেশৰ পৰা মই মোৰ পুত্ৰক মাতিলো” এই যি বচন ভাববাদীৰ দ্বাৰাই প্ৰভুৱে কোৱাইছিল, এই বচন সিদ্ধ হবলৈ এইদৰে ঘটিল।\n16. তেতিয়া জ্যোতিষী পণ্ডিত কেইজনৰ দ্বাৰাই নিজকে প্ৰবঞ্চিত হোৱা দেখি হেৰোদ অতিশয় ক্রুদ্ধ হ’ল। তেওঁ জ্যোতিষী পণ্ডিত কেইজনৰ পৰা যি সময়ৰ কথা জানিছিল, সেই কাল অনুসাৰে দুবছৰ আৰু তাতকৈ কম বয়সৰ যিমান ল’ৰা শিশু বৈৎলেহম আৰু ইয়াৰ আশে-পাশে থকা অঞ্চল সমূহত আছিল, সেই সকলোকে বধ কৰিবলৈ আদেশ দি পঠিয়াই দিলে।\n17. তেতিয়া যিৰিমিয়া ভাববাদীৰ দ্বাৰাই যি কথা কোৱা হৈছিল, সেয়া সিদ্ধ হ’ল:\n18. “ৰামাত এটা মাত শুনা গ’ল, বিলাপৰ ৰোল আৰু মহা-শোক, ৰাহেলে নিজৰ সন্তান সকলৰ কাৰণে ক্রন্দন কৰিছে আৰু তেওঁ সান্ত্বনা পাবলৈও ইচ্ছা কৰা নাই, কাৰণ তেওঁলোকৰ কোনো জীয়াই থকা নাই।”\n19. পাছত যেতিয়া হেৰোদৰ মৃত্যু হ’ল, তেতিয়া প্ৰভুৰ এজন দূতে মিচৰ দেশত থাকোতেই সপোনত আবিৰ্ভুত হৈ যোচেফক ক’লে,\n20. “উঠা, ল’ৰাটি আৰু তেওঁৰ মাকক লৈ ইস্ৰায়েল দেশলৈ উলটি যোৱা; কিয়নো যি সকলে এই শিশুটোৰ প্ৰাণ নাশ কৰিবলৈ বিচাৰি আছিল, তেওঁলোকৰ মৃত্যু হ’ল।”\n21. তেতিয়া যোচেফে উঠি, শিশু আৰু তেওঁৰ মাকক লৈ ইস্ৰায়েল দেশলৈ আহিল।\n22. কিন্তু যেতিয়া যোচেফে শুনিলে যে যিহুদীয়াত পিতৃ হেৰোদৰ স্থানত তেওঁৰ পুত্র আৰ্খিলায়ে ৰাজ্য শাসন কৰিছে, তেতিয়া তেওঁ তালৈ উলটি যাবৰ বাবে ভয় কৰিলে; পাছত ঈশ্বৰে এক সপোনত সাৱধান কৰি দিয়াত তেওঁ গালীল প্ৰদেশলৈ গ’ল,\n23. আৰু তাত নাচৰত নামৰ এখন নগৰত বসবাস কৰিব ধৰিলে। তেওঁক নাচৰতীয়া বুলি মতা হ’ব, এই যি বচন ভাববাদী সকলৰ দ্বাৰাই কোৱা হৈছিল, এই বচন সিদ্ধ হবৰ বাবে এইদৰে ঘটিল।


চাৰ্ভিচ ৰাইফলৰে নিজকে গুলীয়াই হত্যা এজন চিআৰপিএফ জোৱানৰ! – Pratham Khabar\nঘৰ/অপৰাধ/চাৰ্ভিচ ৰাইফলৰে নিজকে গুলীয়াই হত্যা এজন চিআৰপিএফ জোৱানৰ!\nচাৰ্ভিচ ৰাইফলৰে নিজকে গুলীয়াই হত্যা এজন চিআৰপিএফ জোৱানৰ!\nএক চাঞ্চল্যকৰ ঘটনাত বৃহস্পতিবাৰে নিশা অসম-নাগালেণ্ড সীমান্তৰ ওচৰৰ সৰুপথাৰৰ চুঙ্গাজান চিআৰপিএফ শিবিৰত এজন চিআৰপিএফ জোৱানে নিজৰ সেৱা অস্ত্ৰৰে নিজকে গুলীয়াই হত্যা কৰাৰ অভিযোগ উত্থাপিত হৈছে\nPratham Khabar News Send an email মে' 6, 2022\n0 106 এক মিনিটতকৈ কম\nএক চাঞ্চল্যকৰ ঘটনাত বৃহস্পতিবাৰে নিশা অসম-নাগালেণ্ড সীমান্তৰ ওচৰৰ সৰুপথাৰৰ চুঙ্গাজান চিআৰপিএফ শিবিৰত এজন চিআৰপিএফ জোৱানে নিজৰ সেৱা অস্ত্ৰৰে নিজকে গুলীয়াই হত্যা কৰাৰ অভিযোগ উত্থাপিত হৈছে।\nমৃত জোৱানজন বিহাৰৰ বাসিন্দা ৰাজ সিং বুলি চিনাক্ত কৰা হৈছে। তেওঁ গোলাঘাট জিলাৰ অসম-নাগালেণ্ড সীমান্তৰ ওচৰৰ চুঙ্গাজান অঞ্চলৰ ১৫৫ বেটেলিয়ন চিআৰপিএফ শিবিৰত নিযুক্তি লাভ কৰিছিল।\nজানিব পৰা মতে মাজনিশা এই ঘটনা সংঘটিত হৈছে। জোৱানজনে তেওঁৰ কোঠাত নিজৰ চাৰ্ভিচ ৰাইফলৰে নিজকে গুলীয়াই। গুলীবৰ্ষণৰ শব্দ শুনি সহকৰ্মী জোৱানসকলে তাঁবুলৈ দৌৰি গৈছিল যদিও ৰাজ সিংক মৃত অৱস্থাত পৰি থকা দেখিছিল। পিছত, আৰক্ষী ঘটনাস্থলীত উপস্থিত হয় আৰু মৃতদেহটো জব্দ কৰে।\nঅৱশ্য়ে জোৱানজনে চৰম পদক্ষেপ লোৱাৰ সঠিক কাৰণ এতিয়াও জানিব পৰা হোৱা নাই।\nAssam crpf Pratham Khabar 24x7 Suicide\nঅৱশেষত দুটা বছৰৰ অন্তত মুকলি হ'ব কেদাৰনাথ ধামৰ দুৱাৰ!\n"মই পদত্যাগ কৰিবলৈ বাধ্য হৈছো"- প্ৰাক্তন কংগ্ৰেছ বিধায়ক আব্দুৰ ৰহিম খান\nঅসুস্থতাৰ অজুহাত দেখুৱাই আই চি ইউত ভৰ্তি হৈ আছিল ৰাজকন্যা বৰুৱা…\nকপিল শৰ্মাৰ কি কথাত দুখ লাগিল অভিনেতা শ্বেইফ আলী খানৰ?\nATMত বিস্ফোৰণ ঘটাই লাখ টকা লৈ উধাও স্মাৰ্ট চোৰ\nকেতিয়া খুলিব বিদ্যালয় মহাবিদ্যালয়.. কি ক’লে স্বাস্থ্যমন্ত্ৰী কেশৱ মহন্তই


HBD Sunil Grover: কমেডী, মিমিক্ৰী বা Serious Acting ! সকলোতে পাৰ্গত তেওঁ...– News18 assam\nHBD Sunil Grover: কমেডী, মিমিক্ৰী বা Serious Acting ! সকলো ক্ষেত্ৰতে পাৰ্গত কৌতুক অভিনেতা সুনীল গ্ৰোভাৰ...\nকৌতুক অভিনেতা আৰু অভিনেতা সুনীল গ্ৰোভাৰ (Sunil Grover)ৰ নাম শুনিলেই মানুহে হাঁহি উঠে। সুনীল এতিয়া উদ্যোগটোত এক সুপৰিচিত নাম হৈ পৰিছে।\nLast Updated : August 03, 2021, 10:42 IST\nকৌতুক অভিনেতা আৰু অভিনেতা সুনীল গ্ৰোভাৰ (Sunil Grover)ৰ নাম শুনিলেই মানুহে হাঁহি উঠে। সুনীল এতিয়া উদ্যোগটোত এক সুপৰিচিত নাম হৈ পৰিছে। তেওঁ আৰু কোনো পৰিচয়ৰ দ্বাৰা প্ৰলোভিত নহয়। কৌতুক আৰু সুনীল গ্ৰোভাৰ ইজনে সিজনৰ সমাৰ্থক হৈ পৰিছে। আজিৰ দিনটো সুনীল গ্ৰোভাৰৰ বাবে এটা বিশেষ দিন কিয়নো আজি তেওঁৰ জন্মদিন। ৰেডিঅ'ৰ পৰা আৰম্ভ হোৱা সুনীল গ্ৰোভাৰৰ যাত্ৰা এতিয়া টিভিৰ জৰিয়তে চলচ্চিত্ৰ আৰু ৱেব শৃংখলাত উপনীত হৈছে।\nসুনীল গ্ৰোভাৰৰ (Sunil Grover Birthday) জন্ম ১৯৭৭ চনৰ ৩ আগষ্টত হাৰিয়ানাৰ চিৰচাত হৈছিল। সুনীল হাৰিয়ানভি-পাঞ্জাৱী পৰিয়ালৰ পৰা আহিছে। সুনীল গ্ৰোভাৰে তেওঁৰ কেৰিয়াৰত গুথি, ডাঃ মছুৰ গুলাটি, ৰিংকু ভাভিকে ধৰি বহুতো চৰিত্ৰত অভিনয় কৰিছে। দৰ্শকে এই চৰিত্ৰবোৰক লৈ হাঁহিছে আৰু হাঁহিছে। সুনীল গ্ৰোভাৰ কৌতুকত সিমানেই ভাল যিমান তেওঁ মিমিক্ৰি কৰে। যেতিয়া তেওঁ নকল কৰিবলৈ আহে, প্ৰকৃত আৰু ভুৱাৰ মাজত পাৰ্থক্য কৰা কঠিন হৈ পৰে। কেতিয়াবা তেওঁক বলীউডৰ চুপাৰষ্টাৰ অমিতাভ বচ্চন যেন লাগে, যাৰ ফলত অনুৰাগীসকল হতবাক হৈ পৰে।\nFirst published: August 03, 2021, 10:42 IST


সকলোৱে সম্পাদনা কৰিব পৰা ৱিকিপিডিয়াৰ অসমীয়া সংস্কৰণলৈ আদৰিছোঁ। ইয়াত বৰ্তমান ৭,৪৫০ টা প্ৰবন্ধ আছে।\n...যে ১৯৬৩ চনত বৰপেটা জিলাৰ পাঠশালা নগৰত জন্ম লাভ কৰা নটৰাজ থিয়েটাৰ প্ৰথম অসমীয়া ভ্ৰাম্যমান থিয়েটাৰ?\n...যে বৰদৈবাম বিলমুখ পক্ষী উদ্যান হ’ল দীপৰ বিলৰ পাছতে সংৰক্ষিত পক্ষী উদ্যান হিচাপে স্বীকৃতি পোৱা অসমৰ দ্বিতীয়খন পক্ষী উদ্যান?\n...যে উত্তৰ লখিমপুৰ মহাবিদ্যালয় বিশ্ববিদ্যালয় অনুদান আয়োগৰ পৰা স্বায়ত্ত-শাসিত মহাবিদ্যালয়ৰ স্বীকৃতি লাভ কৰা অসমৰ প্ৰথম মহাবিদ্যালয়?\n...যে ভাৰতৰ সৰ্বোচ্চ সাহিত্য-সন্মান জ্ঞানপীঠ বঁটা, দ্যা টাইমচ অৱ ইণ্ডিয়া বাতৰিকাকতৰ প্ৰকাশক পৰিবাৰৰ দ্বাৰা গঠন কৰা এটা ট্ৰাষ্টে প্ৰদান কৰে?\n...যে ডিব্ৰুগড়ৰ অসম চিকিৎসা মহাবিদ্যালয়, উত্তৰ-পূৰ্বাঞ্চলৰ আটাইতকৈ পুৰণি চিকিৎসা মহাবিদ্যালয়?


বৰ লুইতৰ দুয়োপাৰে পৰিবেষ্টিত বৃহত্তৰ অসমীয়া জাতিসত্তাক দেশমাতৃৰ দুৰ্যোগৰ সময়ত একেমুঠি কৰিবলৈ ড॰ ভূপেন হাজৰিকাই বৈপ্লৱিক চিন্তা-চেতনা বিভিন্ন সময়ত বিভিন্ন লেখা প্ৰকাশ পাই আহিছে। বৈপ্লৱিক চিন্তা-চেতনাবোৰক কেৱল গীতেৰেই প্ৰকাশ কৰিছে এনে নহয় - বিভিন্ন সংকটৰ সময়ত তেওঁৰ গদ্যও অতি শক্তিশালী হৈ উঠিছিল। গীতৰ লগতে সমাজ জীৱনৰ বিভিন্ন দিশ আলোকপাত কৰি ৰচনা কৰা প্ৰবন্ধবোৰৰ জৰিয়তে অসমীয়া সাহিত্যৰ ভঁৰাল সমৃদ্ধ কৰি থৈ গৈছে। কেৱল অসম নহয়, ভাৰতৰো পৰিধি চেৰাই সমগ্ৰ বিশ্বত গ্ৰাস কৰা বিদেশৰ ৰাজনৈতিক, সামাজিক আৰু সাংস্কৃতিক সমস্যা আৰু সমাধান তথা বাতাবৰণ সম্পৰ্কতো তেওঁ অবিৰাম কলম চলাই গৈছিল।\nবিভিন্ন সামাজিক, সাংস্কৃতিক, বৌদ্ধিক কাৰণত; বিভিন্ন প্ৰৱঞ্চনাৰ প্ৰতিবাদত; নায্য প্ৰাপ্যৰ দাবীত অসমখন বহ্নিমান হৈ উঠিছিল। তেওঁ লুইতৰ দুয়োপাৰে বহ্নিমান হোৱাৰ কাৰণসমূহ বিশ্লেষণ কৰি আৰু সেই বহ্নি নুমুওৱাৰ উপায় সম্পৰ্কে আলোচনা কৰি ৰচনা কৰা বহুতো চিন্তাপ্ৰসুত প্ৰবন্ধপাতি বিভিন্ন কাকত-আলোচনীত প্ৰকাশ হৈছিল। মাতৃভূমিৰ ওপৰত ৰচিত প্ৰবন্ধ সমূহৰ বিষয়ে স্বয়ং ভূপেন হাজৰিকাৰ মন্তব্য এনেধৰণৰ – "লুইতৰ পাৰে পাৰে উমি উমি জ্বলি থকা মনজুইবোৰৰ খবৰ মই ৰাখিছিলোঁ, ৰাখোও। বাস্তৱ স্পৰ্শ কৰি সাংবাদিকৰ দৰেই ঘটনাসমূহ অমৰ কৰিবলৈ চষ্টা কৰিছিলোঁ। মুহূৰ্তবোৰ তপত আছিল। উত্তাপ বোধহয় আজিও আছে।"\nবৰ লুইতৰ দুয়োপাৰে অন্যায়-অনাচাৰ, অবিচাৰ দেখি ড॰ হাজৰিকাৰ কলম শক্তিশালী হৈ নিগৰিছিল। তেওঁৰ জুই! জুই!! জুই!!! নুমুৱাব কোনে?; শৰতত শাৰদীয় ভাব আছে জানো?; অসমৰ বুদ্ধিজীৱী নিমাত কিয়?; অসমত একতাৰ মৃত্যু হ'ল; অসমৰ অৰ্থনীতিত ত্ৰাস; কেন্দ্ৰৰ ৰাজনৈতিক পাশাখেল আদি প্ৰবন্ধই বিপন্ন অসমৰ অৰ্থনীতি, দুৰ্দশাগ্ৰস্ত সমাজনীতি, কেৰোণযুক্ত ৰাজনীতিৰ জীয়া ছবিখনকে মুৰ্ত কৰি তুলিছে। বৰ্তমান দুৰ্নীতিৰ বিৰুদ্ধে ৰাইজ একগোট হোৱাৰ প্ৰচেষ্টা চলিছে, সেই দুৰ্নীতি সমস্যা পুলিয়ে পোখাই নিঃশেষ কৰিবলৈ হাজৰিকাই '৬৭চনতে চিন্তা কৰি 'আমাৰ প্ৰতিনিধি'ত দুৰ্নীতি বন্ধ কৰক; লাচিত সেনা গঠন কৰক শীৰ্ষক প্ৰবন্ধটো ৰচনা কৰিছিল। এনেদৰেই তেওঁ নিজকে এজন চিন্তাশীল আৰু দূৰদৰ্শী লেখক ৰূপে চানেকি দিছিল। তেওঁ কেতিয়াও আশা হেৰুওৱা নাছিল। গীতেৰে যুদ্ধ কৰিবও পাৰি, জিকিবও পাৰি শীৰ্ষক প্ৰবন্ধটো তেওঁৰ দ্বাৰা ৰচিত আন এটা উল্লেখযোগ্য প্ৰবন্ধ।\nড॰ ভূপেন হাজৰিকাৰ প্ৰবন্ধ-পাতিবোৰ ৰচনাৰ প্ৰেক্ষাপট কেৱল অসম বা উত্তৰ-পূৰ্বাঞ্চলেই নাছিল। ভাৰতবৰ্ষৰ লগতে বিদেশৰো বিভিন্ন সামাজিক, ৰাজনৈতিক প্ৰেক্ষাপটক লৈ এওঁ কলম চলাই নিছিল। যাযাবৰী শিল্পীজনে বিশ্বৰ প্ৰান্তে প্ৰান্তে ভ্ৰমি ফুৰোঁতে নানা দেশৰ নানা ভেশৰ সৈতে চিনাকি হৈ তাৰ সোৱাদ অতি সাৱলীল আৰু ব্যতিক্ৰমী গদ্যৰে অসমীয়া পাঠকক দিবলৈয়ে বিভিন্ন কাকত-আলোচনীৰ পাতত এই ধাৰাৰ অনেক প্ৰবন্ধ লিখিছিল। যুক্তৰাষ্ট্ৰৰ গাঁও অঞ্চলত পোৱা শিক্ষা প্ৰবন্ধত আমেৰিকাৰ গাঁও অঞ্চলৰ শিক্ষাৰ পদ্ধতি আৰু ইয়াৰ ফলপ্ৰসূতাৰ কথা, মাৰ্কিন গণতন্ত্ৰ কেৰোণ শীৰ্ষক প্ৰবন্ধটোত আমেৰিকাত বিৰাজ কৰা বৈষম্য, অসমতাৰ কথা; গুৱাটেমালা জাগে একলশৰে প্ৰবন্ধত ক্ষুদ্ৰ ৰাষ্ট্ৰ গুৱাটেমালাই যুক্তৰাষ্ট্ৰৰ আক্ৰমণাত্মক নীতি ওফৰাই দিয়াৰ ওফৰাই দিয়াৰ কথা; ৰণাংগনৰ বিষয়ে প্ৰবন্ধত পাক-ভাৰত যুদ্ধ সম্পৰ্কীয় কথা আদিৰ দৰে অনেক এই ধৰণৰ সাময়িক চিন্তা প্ৰকাশ পাইছে। এইবোৰৰ বাহিৰেও বাংলাদেশৰ মুক্তিযুদ্ধ, চীনৰ সামাজিক-সাংস্কৃতিক প্ৰেক্ষাপট, ভাৰতৰ জাতীয় সংহতি, সংসদত হোৱা কেলেংকাৰী, ৰাছিয়াত পেৰেষ্ট্ৰাইকা আৰু গ্ৰাছনষ্টৰ প্ৰভাৱ, তালিবান আদি সম্পৰ্কেও অতি বিচক্ষণতাৰে তেওঁ প্ৰবন্ধসমূহ ৰচনা কৰিছিল। এইবোৰে ড॰ হাজৰিকাক অসমীয়া হৈও এজন ভাল ভাৰতীয় আৰু বিশ্ব নাগৰিক হিচাপে বিশ্বপ্ৰেমিক হিচাপেও প্ৰতিষ্ঠা কৰিছে। এনেদৰে বিশ্বৰ সমস্যাৰ সম্পৰ্কত দূৰদৰ্শিতাৰে চিন্তা কৰিব পৰা বাবেই ড॰ হাজৰিকাৰ বিচৰণ ক্ষেত্ৰ লাইতৰ পৰা গৈ মিছিছিপি পাইছিলগৈ বুলি ভবাৰো অৱকাশ আছে। ইংৰাজীত ৰচিত Meaning For Millions আৰু India of my Dreams শীৰ্ষক লেখা দুটাও উল্লেখযোগ্য প্ৰবন্ধ।\nমই এটি যাযাবৰ[সম্পাদনা কৰক]\nমই এটি যাযাবৰ হ'ল ভূপেন হাজৰিকাৰ অনুলিখিত আত্মজীৱনী। ইয়াৰ গদ্য অতি আলফুলীয়া। গোটেই আত্মজীৱনীখনৰ ভাষা এনেকুৱা যে পঢ়ি যাওঁতে ভাব হয় – তেওঁ এটা গান গাই আছে, গানৰ মাজে মাজে কথা কৈ আছে।\nইংৰাজী গ্ৰন্থ সম্ভাৰ[সম্পাদনা কৰক]\nCollections of Dr. Bhupen Hazarika's English Writings, Compiled By Surjya Hazarika\nপ্ৰবন্ধ সংকলন ড॰ ভূপেন হাজৰিকা.\n↑ "গ্ৰন্থ বাৰ্তা – প্ৰবন্ধ সংকলন ড॰ ভূপেন হাজৰিকা". অসম সাহিত্য সভা পত্ৰিকা, ষট্‌ষষ্টিতম বৰ্ষ, তৃতীয় সংখ্যা: ২৮০পৃষ্ঠা. ডিচেম্বৰ-জানুৱাৰী-ফেব্ৰুৱাৰী ২০১২-১২ খ্ৰীষ্টাব্দ (১৯৩৩ শক: ৫৬৩ শংকৰাব্দ ).\n↑ গোবিন্দ প্ৰসাদ ভূঞা (ডিচেম্বৰ-জানুৱাৰী-ফেব্ৰুৱাৰী ২০১২-১২ খ্ৰীষ্টাব্দ (১৯৩৩ শক: ৫৬৩ শংকৰাব্দ )). "গদ্যশিল্পী ড॰ ভূপেন হাজৰিকা". অসম সাহিত্য সভা পত্ৰিকা, ষট্‌ষষ্টিতম বৰ্ষ, তৃতীয় সংখ্যা: ২২৭, ২২৮ পৃষ্ঠা.\n"https://as.wikipedia.org/w/index.php?title=ভূপেন_হাজৰিকাৰ_সাহিত্য&oldid=290044"ৰ পৰা অনা হৈছে\nএই পৃষ্ঠাখন ০৮ আগষ্ট, ২০২১ তাৰিখে ১২:৫২ বজাত অন্তিম সংশোধন কৰা হৈছিল।


গংগুবাঈ হংগল - অসমীয়া ৱিকিপিডিয়া\nকন্যা কৃষ্ণাৰ সৈতে গংগুবাঈ\n৫ মাৰ্চ, ১৯১৩\nহংগল, বোম্বে ষ্টেট, ব্ৰিটিছ ভাৰত (বৰ্তমান কৰ্ণাটক, ভাৰত)\nধাৰৱাদ, কৰ্ণাটক, ভাৰত\n২১ জুলাই, ২০০৯ (৯৬ বছৰ)\nহুবলী, কৰ্ণাটক, ভাৰত\nগংগুবাঈ হংগল (ইংৰাজী: Gangubai Hangal, ৫ মাৰ্চ ১৯১৩ - ২১ জুলাই ২০০৯) এগৰাকী ভাৰতীয় শাস্ত্ৰীয় সংগীতজ্ঞ। তেওঁ কৰ্ণাটকৰ হিন্দুস্তানী শাস্ত্ৰীয় সংগীত ধাৰাৰ এগৰাকী কণ্ঠশিল্পী আছিল। তেওঁ তেওঁৰ গভীৰ আৰু শক্তিশালী কণ্ঠৰ বাবে জনাজাত আছিল। গংগুবাঈ হংগল হিন্দুস্তানী শাস্ত্ৰীয় সংগীতৰ কিৰানা ঘৰাণাৰ লগত জড়িত আছিল।\n১৯১৩ চনৰ ৫ মাৰ্চ তাৰিখে ব্ৰিটিছ ভাৰতৰ অন্তৰ্গত বোম্বে ষ্টেটৰ হংগলত গংগুবাঈ হংগলৰ জন্ম হৈছিল। তেওঁৰ পিতৃ ধাৰৱাদৰৰ এজন কৃষিবিদ চিক্কুৰাও নাডিগাৰ আৰু মাতৃ আম্বাবাঈ কৰ্ণাটিক শাস্ত্ৰীয় সংগীতৰ সংগীতশিল্পী আছিল। তেওঁ কেৱল প্ৰাথমিক শিক্ষা লাভ কৰিছিল। তেওঁলোকৰ পৰিয়াল ১৯২৮ চনত হুবলীলৈ স্থানান্তৰিত হৈছিল যাতে গংগুবাঈয়ে হিন্দুস্তানী শাস্ত্ৰীয় সংগীত শিকিব পাৰে। তেওঁ হিন্দুস্তানী শাস্ত্ৰীয় সংগীত অধ্যয়ন কৰি কিনাৰী বাদক কৃষ্ণচৰ্য হুলগুৰৰ ওচৰত আনুষ্ঠানিকভাৱে ১৩ বছৰ বয়সত প্ৰশিক্ষণ আৰম্ভ কৰে। হুলগুৰৰ লগত গংগুবাঈয়ে তেওঁৰ মাচুলৰ বিষয়ে তৰ্ক কৰাৰ পিছত তেওঁক শিক্ষা দিয়া বন্ধ কৰাৰ আগতে এবছৰত ৬০টা ৰচনা শিকিছিল। তেওঁ গুৰু সাৱাই গন্ধৰ্বৰ অধীনত সংগীত অধ্যয়ন কৰাৰ আগতে দত্তোপন্ত দেশাইৰ ওচৰত শিকিছিল। তেওঁলোক স্থায়ীভাৱে হুবলীলৈ স্থানান্তৰিত হোৱাৰ পিছত তিনি বছৰৰ ধৰি কঠোৰ প্ৰশিক্ষণ লাভ কৰিছিল।\nতাইৰ কণ্ঠস্বৰ আমূল সলনি কৰাৰ কেইবা বছৰ আগতে ১৯৩৫ চনত গংগুবাঈয়ে সাৱাই গন্ধৰ্বৰ ওচৰত শিকিবলৈ আৰম্ভ কৰাৰ আগতে ৭৮ আৰপিএম গ্ৰামোফোন ৰেকৰ্ডত ৰেকৰ্ড কৰা ৰাগ দুৰ্গাৰ প্ৰদৰ্শন\nহাংগলৰ মাতৃৰ পৰিয়ালক নিম্ন সামাজিক স্থিতিৰ বুলি গণ্য কৰা হৈছিল আৰু তেওঁৰ প্ৰজন্মৰ গান গোৱা মহিলাসকলৰ বাবে উপযুক্ত নিযুক্তি বুলি গণ্য কৰা হোৱা নাছিল। তেওঁ এই পক্ষপাতৰ বিৰুদ্ধে সংগ্ৰাম কৰিছিল আৰু নিজৰ কেৰিয়াৰ তৈয়াৰ কৰিছিল। তেওঁ ১৯৪৫ চনলৈকে গোটেই ভাৰত আৰু আকাশবাণীৰ বাবে প্ৰদৰ্শন কৰিছিল। তেওঁ প্ৰথমতে ভজন আৰু থুমৰীকে ধৰি লঘু ধ্ৰুপদী ধাৰা প্ৰদৰ্শন কৰিছিল। তেওঁ ঘাইকৈ খেয়ালত মনোনিবেশ কৰিছিল। অৱশ্যে পিছলৈ তেওঁ লঘু ধ্ৰুপদী গান গাবলৈ অস্বীকাৰ কৰি কৈছিল যে তেওঁ কেৱল ৰাগ গায়। তেওঁ কৰ্ণাটক বিশ্ববিদ্যালয়ৰ সন্মানীয় সংগীত অধ্যাপক হিচাপে সংগীতৰ অধ্যাপনা কৰিছিল। তেওঁ ২০০৬ চনৰ মাৰ্চত তেওঁৰ ৭৫তম কেৰিয়াৰ বৰ্ষ চিহ্নিত কৰিবলৈ অন্তিম কনচাৰ্ট দিছিল। তেওঁৰ ছোৱালী কৃষ্ণা হংগলে প্ৰায়ে কনচাৰ্টত তেওঁৰ সতে যোগ দিছিল। কৃষ্ণাবাঈ হংগল নিজেই এগৰাকী সংগীতজ্ঞ আছিল যিয়ে সংগীতানুষ্ঠানত তেওঁৰ কলা প্ৰদশৰ্ন কৰিছিল। ২০০৩ চনত তেওঁৰ অস্থি মজ্জাৰ কৰ্কট ৰোগৰ পৰা পৰিত্ৰাণ লাভ কৰিছিল। ২০০৯ চনৰ ২১ জুলাই তাৰিখে হুবলীৰ নিজা বাসভৱনত ৯৬ বছৰ বয়সত হৃদযন্ত্ৰৰ ক্ৰিয়া বন্ধ হোৱাৰ ফলত তেওঁৰ মৃত্যু হৈছিল। অংগদানৰ বাবে সজাগতা বৃদ্ধি কৰিবলৈ তেওঁ চকু দান কৰা হৈছিল।\n১৬ বছৰ বয়সত গংগুবাঈ হংগলে এজন ব্ৰাহ্মণ অধিবক্তা গুৰুৰাও কৌলগীৰ সৈতে বিবাহপাশত আৱদ্ধ হৈছিল। তেওঁলোকৰ দুজন পুত্ৰ নাৰায়ণ ৰাও আৰু বাবু ৰাও, আৰু এএগৰাকী কন্যা কৃষ্ণা আছিল। তেওঁৰ কন্যা কৃষ্ণায়ে ২০০৪ চনত ৭৫ বছৰ বয়সত কৰ্কট ৰোগত মৃত্যুবৰণ কৰিছিল।\n২০০৯ চনত ২১ জুলাই তাৰিখে গংগুবাঈ হংগল মৃত্যু হৈছিল। কৰ্ণাটক ৰাজ্য চৰকাৰে তেওঁৰ মৃত্যুৰ বাবে দুদিনৰ ৰাজ্যিক শোক ঘোষণা কৰিছিল। ধাৰৱাদ জিলাৰ জিলা আয়ুক্তৰ দ্বাৰা হুবলীত ২২ জুলাইৰ তাৰিখে ৰাজ্যিক মৰ্যাদাৰে তেওঁৰ অন্ত্যেষ্টিক্ৰিয়া সম্পন্ন হৈছিল।\nভাৰতৰ ২০১৪ চনৰ ডাক টিকটত গংগুবাঈ হংগল\nভাৰতীয় শাস্ত্ৰীয় সংগীতৰ ক্ষেত্ৰখনলৈ তেওঁ আগবঢ়োৱা অৱদানৰ স্বীকৃতি স্বৰূপে তেওঁ বহুতো বঁটা আৰু সন্মান লাভ কৰিছে। তাৰে ভিতৰত উল্লেখযোগ্য সমূহ হ'ল:\nকৰ্ণাটক সংগীত নৃত্য একাডেমী বঁটা, ১৯৬২\nসংগীত নাটক একাডেমী বঁটা, ১৯৭৩\nসংগীত নাটক একাডেমী ফেল'শ্বিপ, ১৯৯৬\n২০০৮ চনত কৰ্ণাটক ৰাজ্য চৰকাৰে প্ৰস্তাৱিত কৰ্ণাটক ৰাজ্যিক সংগীত বিশ্ববিদ্যালয়, মহীশূৰৰ নাম গংগুবাঈ হংগলৰ নামত ৰাখিবলৈ সিদ্ধান্ত লয়। পৰৱৰ্তী সময়ত কৰ্ণাটক ৰাজ্যিক ড॰ গংগুবাঈ হংগল সংগীত আৰু প্ৰদৰ্শন কলা বিশ্ববিদ্যালয় আইন, ২০০৯ কৰ্ণাটক বিধানসভাৰ দ্বাৰা গৃহীত কৰা হয়। বৰ্তমান বিশ্ববিদ্যালয়খন কৰ্ণাটকৰ মহীশূৰৰ পৰা পৰিচালনা কৰে।\nতেওঁৰ জন্মস্থান 'গাংগোত্ৰী'ক কৰ্ণাটক চৰকাৰে সংগ্ৰহালয়লৈ ৰূপান্তৰিত কৰিছে। হুবলীৰ ড॰ গংগুবাঈ হংগল গুৰুকুলে পৰম্পৰাগত গুৰু-শিষ্য পৰম্পৰাৰে শিল্পীসকলক সংগীতৰ প্ৰশিক্ষণ প্ৰদান কৰে।\n↑ 1.0 1.1 1.2 1.3 1.4 Pawar, Yogesh (21 April 1999). "Classic revisited". The Indian Express. http://www.indianexpress.com/ie/daily/19990421/ile21001.html.\n↑ 2.0 2.1 2.2 2.3 2.4 "Veteran Indian singer Gangubai Hangal dies". Associated Press. Google News. 21 July 2009. https://www.google.com/hostednews/ap/article/ALeqM5gZ7NaC2MJksFCPlP08RjkZmPBOvAD99IMG500. [সংযোগবিহীন উৎস]\n↑ ABC of English. Government of Karnataka. পৃষ্ঠা. 57.\n↑ 4.0 4.1 4.2 4.3 4.4 4.5 "Gangubai's concert of life ends". The Hindu (Chennai, India). 21 July 2009. http://www.hindu.com/thehindu/holnus/000200907211440.htm.\n↑ "Veteran Indian singer Gangubai Hangal dies". Associated Press. Google News. 21 July 2009. https://www.google.com/hostednews/ap/article/ALeqM5gZ7NaC2MJksFCPlP08RjkZmPBOvAD99IMG500.\n↑ Viswanathan, Lakshmi (27 March 2005). "Grand legend". The Hindu. http://www.hinduonnet.com/thehindu/mag/2005/03/27/stories/2005032700550100.htm.\n↑ Ganesh, Deepa (25 February – 10 March 2006). "A life in three octaves". Frontline (Chennai, India). http://www.hindu.com/fline/fl2304/stories/20060310000708000.htm.\n↑ Hangal, Gangubai (2002). EnKay. ed (kn ভাষাত). Nanna Badukina Haadu. প্ৰকাশক Hubli: Sahitya Prakashana.\n↑ Hangal, Gangubai (2003). EnKay. ed. Song of my Life. প্ৰকাশক Hubli: Sahitya Prakashana.\n↑ 10.0 10.1 10.2 10.3 Wade, Bonnie C. (2001). "Hangal, Gangubai". In Sadie, Stanley. The New Grove dictionary of music and musicians. 17 (2nd সম্পাদনা). প্ৰকাশক London: Macmillan Publishers. p. 820. ISBN 0-333-60800-3. https://books.google.com/books?id=rH8DQAAACAAJ.\n↑ Ramnarayan, Gowri (29 November 1998). "Where north meets south". The Hindu. http://www.hinduonnet.com/folio/fo9811/98110160.htm.\n↑ "जैक्सन के चिकित्सक पर गैरइरादतन हत्या का आ&#2". http://www.samaylive.com/news/i-sing-ragas-not-bhajans-said-gangubhai-hangal/639798.html.\n↑ "Gangubai's journey to become doyen of Hindustani music". Press Trust of India. 21 July 2009. http://ptinews.com/news/185392_Gangubai-s-journey-to-become-doyen-of-Hindustani-music.\n↑ "Hindustani music exponent Gangubai Hangal passes away". The Times of India. 21 July 2009. http://timesofindia.indiatimes.com/NEWS/India/Hindustani-music-exponent-Gangubai-Hangal-passes-away/articleshow/4801403.cms.\n↑ "Krishna Hangal dead". The Hindu (Chennai, India).3September 2004. http://www.hindu.com/2004/09/03/stories/2004090308120500.htm.\n↑ "Two-day state mourning as mark of respect to Gangubai". Press Trust of India. 21 July 2009. http://ptinews.com/news/185525_Two-day-state-mourning-as-mark-of-respect-to-Gangubai.\n↑ 17.0 17.1 "Padma Awards". Ministry of Communications and Information Technology (India). http://india.gov.in/myindia/advsearch_awards.php?start=0&award_year=&state=&field=3&p_name=Hangal&award=All। আহৰণ কৰা হৈছে: 16 May 2009.\n↑ "SNA: List of Akademi Awardees — Music — Vocal". Sangeet Natak Akademi. http://www.sangeetnatak.org/sna/awardeeslist-music.htm। আহৰণ কৰা হৈছে: 21 July 2009.\n↑ "SNA: List of Akademi Fellows". Sangeet Natak Akademi. http://www.sangeetnatak.org/sna/fellowslist.htm। আহৰণ কৰা হৈছে: 21 July 2009.\n↑ "Three years after formation, music varsity hits the right note". The Hindu (Chennai, India). 8 May 2011. http://www.hindu.com/2011/05/08/stories/2011050860870700.htm.\nৱিকিমিডিয়া কমন্সত গংগুবাঈ হংগল সম্পৰ্কীয় মিডিয়া ফাইল আছে।\nগংগুবাঈ হংগল at Allmusic\nগংগুবাঈ হংগলৰ জীৱনী\nগংগুবাঈ হংগলৰ বিষয়ে তথ্য\n"https://as.wikipedia.org/w/index.php?title=গংগুবাঈ_হংগল&oldid=262820"ৰ পৰা অনা হৈছে\nএই পৃষ্ঠাখন ১৩ ফেব্ৰুৱাৰী, ২০২১ তাৰিখে ০৮:২৫ বজাত অন্তিম সংশোধন কৰা হৈছিল।


প্ৰমোদ চন্দ্ৰ ভট্টাচাৰ্য - অসমীয়া ৱিকিপিডিয়া\nবড়ো ভাষাৰ প্ৰথমজন গৱেষক তথা ইণ্ডো তিব্বতীয় ভাষাৰো গৱেষক,সাহিত্যাচাৰ্য প্ৰমোদচন্দ্ৰ ভট্টাচাৰ্যই বড়োৰ লগতে অসমীয়া ভাষা- সাহিত্য-সংস্কৃতিৰ ক্ষেত্ৰখনলৈ বিশিষ্ট অৱদান আগবঢ়াই থৈ গৈছে। তেঁও বি বৰুৱা কলেজৰ প্ৰবক্তা হিচাপে কৰ্মজীৱন আৰম্ভ কৰি ১৯৬২ চনত অধ্যক্ষ হয়। তেঁও গুৱাহাটী বিশ্ববিদ্যালয়ত অংশকালীন অধ্যাপকৰূপেও যোগদান কৰিছিল। ২০১৮ চনৰ ১২ নৱেম্বৰত তেখেতৰ মৃত্যু হয়।\n3.1 কাকত সম্পাদনা\n3.1.1 সাহিত্য কৰ্ম\nপ্ৰমোদ চন্দ্ৰ ভট্টাচাৰ্যৰ জন্ম হৈছিল ১৯২৫ চনত নলবাৰীৰ দীঘেলীত। \nক) অসমীয়া বিষয়ত স্নাতকোত্তৰ(১৯৫১)।\nখ) পি এইচ ডি\nকাকত সম্পাদনা[সম্পাদনা কৰক]\n(১) কবিতা সংকলন:-\nকুঁৱলীৰ আঁৰে আঁৰে\nAspect of North East Indian Languages (2003)\n(গ)বডোফা উপেন ব্ৰক্ষ্ম বঁটা\n(ঘ)কৃষ্ণকান্ত সন্দিকৈ সাহিত্য বঁটা\n(ঙ)আনন্দৰাম বৰুৱা বঁটা\n(চ)সৰ্বেশ্বৰ বৰদলৈ বঁটা\n(ছ)গুৰুদেৱ কালীচৰণ ব্ৰক্ষ্ম বঁটা\n↑ 1.0 1.1 ৰাভা হাকাচাম, উপেন (১ম প্ৰকাশ, জানুৱাৰী ২০১৩). ভাষা-সাহিত্যৰ স্ৰষ্টা-দ্ৰষ্টা আৰু সমাজ-নিৰ্মাতা. আঁক বাক প্ৰকাশন.\n↑ 2.0 2.1 "সাহিত্যাচাৰ্য ডঃ প্ৰমোদ চন্দ্ৰ ভট্টাচাৰ্য আৰু নাই". অসমীয়া প্ৰতিদিন. 12 Nov 2018. https://www.asomiyapratidin.in/pramod-bhattacharjee-no-more/। আহৰণ কৰা হৈছে: 20 August 2019.\n↑ ভৰালী, হেমন্ত কুমাৰ. অসম কোষ.\n↑ Pramod Chandra Bhattacharya (1977). A Descriptive Analysis of the Boro Language. Department of Publication, Gauhati University. পৃষ্ঠা. 404. https://books.google.co.in/books/about/A_Descriptive_Analysis_of_the_Boro_Langu.html?id=9wEKAQAAIAAJ&redir_esc=y.\n↑ Pramod Chandra Bhattacharya (1962). Asamara janajāti. Asama Sāhitya Sabhā. পৃষ্ঠা. 350. https://books.google.co.in/books?id=--EhAAAAMAAJ&q=inauthor:%22Pramod+Chandra+Bhattacharya%22&dq=inauthor:%22Pramod+Chandra+Bhattacharya%22&hl=en&sa=X&ved=0ahUKEwipkoHIgZHkAhXTfH0KHbgMAvsQ6AEINzAD.\n"https://as.wikipedia.org/w/index.php?title=প্ৰমোদ_চন্দ্ৰ_ভট্টাচাৰ্য&oldid=202439"ৰ পৰা অনা হৈছে\nএই পৃষ্ঠাখন ২০ আগষ্ট, ২০১৯ তাৰিখে ১৩:৫৩ বজাত অন্তিম সংশোধন কৰা হৈছিল।


ঘৰৰ পৰা কাম কৰাটো কিয় অধিক ক্লান্তিকৰ? – Fayda Yarar\nঘৰৰ পৰা কাম কৰাটো কিয় অধিক ক্লান্তিকৰ?\nঘৰৰ পৰা কাম কৰাটো কিয় অধিক ক্লান্তিকৰ? কিছুমান লোকে এই প্ৰশ্নটোৰ উত্তৰ টো আচৰিত কৰে, কিয়নো আচৰিতভাৱে যেতিয়া ঘৰৰ পৰা কাম কৰাটো সহজ বুলি ভবা হয় তেতিয়া আমি অধিক ক্লান্ত অনুভৱ কৰোঁ। কৰোনাভাইৰাছ মহামাৰীৰ বাবে ঘৰৰ পৰা কাম কৰা বেছিভাগ লোকে গোটেই দিনটোত ভাগৰুৱা আৰু অলস অনুভৱ কৰাৰ অভিযোগ কৰে। তেওঁলোকে এইটোও ভাবে যে সাধাৰণতকৈ অধিক নমনীয় ঘণ্টা কাম কৰা স্বত্বেও তেওঁলোক কেতিয়াও কৰা হোৱা নাই। কাৰণ:\nআমাৰ চাৰিওফালে থকা সকলোবোৰ সম্পূৰ্ণৰূপে বেলেগ দেখা যায়, যাৰ ভিতৰত আছে আমাৰ দৈনিক জীৱন। আমাৰ টোপনি আমাৰ শৰীৰৰ আভ্যন্তৰীণ ঘড়ীৰ দ্বাৰা নিয়ন্ত্ৰণ কৰা হয়। তাই খোৱাৰ সময়ত আৰু কাম কৰিবলৈ যাওঁতে সূৰ্যৰ পোহৰৰ সংস্পৰ্শৰ দৰে দৈনিক পৰামৰ্শৰ ওপৰত কাম কৰে। আমি যিমান সময় ভিতৰত থাকিম, আমি এই বোৰৰ বেছিভাগ সূত্ৰ হেৰুৱাই মৰা।\nমানুহে ঘৰৰ তুলনাত অধিক ঘণ্টা কাম কৰে কিয়নো কাম আৰু ঘৰৰ মাজত কোনো শাৰীৰিক পাৰ্থক্য নাই। ঘৰৰ পৰা কাম কৰাটোৱে পেছাদাৰী আৰু ব্যক্তিগত জীৱনৰ মাজৰ ৰেখাটো অস্পষ্ট কৰে, যাৰ ফলত আমাৰ শক্তিৰ স্তৰত যথেষ্ট প্ৰভাৱ পৰিব পাৰে। ই আমাক কটাত অক্ষম অনুভৱ কৰাটো এৰি দিয়ে। যদি আপুনি বিচনাত বহি থাকোঁতে কাম কৰে, এইটো এজন মুখ্য অপৰাধী হ'ব পাৰে। বৰ্তমান সময়ত আমি আমাৰ বিচনাত যথেষ্ট সময় অতিবাহিত কৰোঁ, যি আমাক বিচনাৰ সৈতে সতৰ্কতাৰ অনুভূতিৰ সৈতে সংযোগ কৰে। ভালদৰে শুবলৈ, আপুনি বিচনাৰ পৰা অধিক সময় অতিবাহিত কৰিব লাগিব। আপুনি বিচনাৰ পৰা যিমান বেছি সময় অতিবাহিত কৰে, টোপনিৰ বাবে আপোনাৰ ভোক অধিক। মানদণ্ডৰ টোপনিৰ পৰিমাণৰ বাবে গোটেই দিনটো আপোনাৰ বিচনাৰ পৰা আঁতৰত থাকিব।\nঘৰত কাম কৰোঁতে আপুনি ফোনত যথেষ্ট সময় অতিবাহিত কৰে\nসামাজিক পৰিৱেশৰ পৰা আঁতৰি যোৱাৰ অৰ্থ হ'ব পাৰে যে আমি সকলোৱে আমাৰ সামাজিক মাধ্যমৰ একাউণ্টত অন্তহীন সময় অতিবাহিত কৰোঁ। আন লোকৰ সৈতে সংযোগ কৰোঁতে, বেছিভাগ ছচিয়েল মিডিয়া সঁজুলিই আপোনাৰ শক্তি নিষ্কাশন কৰিব পাৰে। তদুপৰি, ফোনৰ পৰা নীলা পোহৰ সূৰ্যৰ পোহৰৰ প্ৰভাৱৰ সৈতে বিভ্ৰান্ত হ'ব পাৰে, দিন আৰু ৰাতিৰ মাজত পাৰ্থক্য কৰিবলৈ আমাৰ শৰীৰমিহলি কৰিব পাৰি।\nঘৰত কাম কৰোঁতে আপুনি অধিক উদ্বিগ্ন অনুভৱ কৰে নেকি?\nকৰোনাভাইৰাছ মহামাৰীৰ বাবে আমি সকলোৱে এক অবিশ্বাস্য পৰিমাণৰ চাপ আৰু উদ্বেগ অনুভৱ কৰি আছো। নিৰন্তৰ চাপৰ ফলত আমাৰ মন আৰু শৰীৰৰ যথেষ্ট ক্ষতি হ'ব পাৰে। আমি চিন্তিত যে আমি আমাৰ প্ৰিয়জনক পুনৰ চাব পাৰিম, যে মানুহে চাকৰি হেৰুৱাই ছে। এই সকলোবোৰে এক বৃহৎ আৱেগিক বোজা সৃষ্টি কৰে। আনহাতে, কামৰ পৰিৱেশত ৰুটিনৰ পৰা আঁতৰি থকা আৰু চুপাৰভাইজাৰ আৰু দায়িত্বত থকা কৰ্মচাৰীৰ সৈতে মুখামুখি কাম সমাধান কৰিবলৈ সক্ষম নহ'লে যথেষ্ট চাপ আৰু সময় হ্ৰাস হয়। ইয়াৰ ফলত আমি ঘৰত কাম কৰোঁতে অধিক ভাগৰুৱা আৰু চাপত পৰিম। কিন্তু চিন্তা নকৰিব, আপোনাৰ শৰীৰ সোনকালেই এই আৰ্হিতো অভ্যৰ্থনা হ'ব। যদি আপুনি বিচাৰে, যিসকলে আৰোগ্য হয় তেওঁলোকৰ ক্ষেত্ৰত কভিড-১৯ পৰীক্ষা পুনৰ ইতিবাচক হ'ব কিয়? আপুনি শীৰ্ষক প্ৰবন্ধটো ব্ৰাউজ কৰিব পাৰে।\nSonraki হেইম চাহৰ সৈতে বাৰ্তালাপ কৰা ক্ষতি, পাৰ্শ্বক্ৰিয়া আৰু ঔষধবোৰ কি? »


প্ৰেমৰ নামত ব্লকত চাকৰি-বৰ্ণালী মূদৈ – ফটাঢোল\nAugust 1, 2020 ফটা প্ৰেম\t13 Comments\nপ্ৰেমৰ নামত ব্লকত চাকৰি-বৰ্ণালী মূদৈ\nগার্লফ্রেণ্ডে হঠাৎ ফোন কৰি ৰাজ্যৰ সমস্ত খং মোৰ ওপৰতে জাৰিবলৈ লাগিল, “এতিয়াই ৰিলেচনশ্বিপ ষ্টেটাচ দে ঔ, ন’হলে তোৰ লগত মোৰ ব্রেকাপ।”\nফেঁটি সাপৰ দৰে ফোঁচফোঁচাই থকা শব্দ শুনি মুহূর্ততেই ভিজা মেকুৰীটোৰ দৰে হৈ পৰিলোঁ। মই মিহি কৈ ক’লোঁ, “কিন্তু দেহা, মোৰ দে’তাওটো ফেচবুকত এড আছে। দে’তাই দেখিলে মাক কৈ মোক ঝাড়ুৰে পিতন খুৱাব চিঅৰ।”\nগার্লফ্রেণ্ডে ডিঙিত বজ্রধ্বনি চেট কৰি উত্তৰ দিলে, “মোৰ আইডিত মোৰ দে’তাও এড আছে! সমস্যা কি? তই এতিয়াই ৰিলেচনশ্বিপ ষ্টেটাচ দিবি নে মই ব্রেকাপ বুটাম টিপি দিম, ক জলদি।”\nপ্রেমিকাৰ “থ্রেট টু ব্রেকাপ” শুনি বাঘৰ দৌৰ খোৱা হৰিণাৰ দৰে কঁপি কঁপি ৰিলেচনশ্বিপ ষ্টেটাচ দিলোঁ।\nজোনাক inarelationship with নিলিমা….\nদুই মিনিট হওঁ নহওঁতেই মোৰ দে’তাৰ কমেণ্ট, নটিফিকেছন দেখি ৬.৮ প্ৰাবল্যৰ শক্তিশালী ভূমিকম্পৰ কঁপনি অনুভৱ কৰিব ধৰিলোঁ সৰ্ব শৰীৰত।\nশুদ্ধ উচ্চাৰণ কৰি হনুমান চালিচাখন মাতি ভয়ে ভয়ে কমেণ্টৰ সুৰঙ্গলৈ সোমাই গ’লোঁ। তাৰপিছত দে’তাৰ কমেণ্ট পঢ়ি মোৰ হৃদয়খন চাইবেৰিয়াৰ বৰফৰ দৰে শীতল হৈ গ’ল।\nদে’তাৰ কমেণ্টটাে আছিল, “শেষবাৰলৈ কেতিয়া কান্দিছিলোঁ মনত পৰা নাই। আজি বহু বছৰৰ পাছত মোৰ চকুত চকুপানী। নহয় এইয়া কোনো কষ্টৰ চকুলো, এইয়া যে সুখৰ চকুলো।……..\nতোক লৈ মই আৰু তোৰ মাৰ খুব চিন্তাত আছিলোঁ। বিচাৰি বিচাৰিও তোৰ ৰাহি জোৰা মিলাব পৰা নাছিলোঁ। কোনো ছোৱালীয়েই তোক পছন্দ নকৰে। আজি তই প্রমাণ কৰি দিলি তই স্বাৱলম্বী, নিজৰ কাম নিজেই কৰিবলৈ শিকিছ।”\nদে’তাৰ কমেণ্ট পঢ়ি ইমানেই গর্ব অনুভৱ কৰিছিলোঁ যে পকাত দুই তিনিপাক চুঁচৰিয়েই যেন এভাৰেষ্ট জয় কৰি পেলাইছোঁ। দে’তাৰ কমেণ্টৰ ৰিপ্লাই দিলোঁ, “দে’তা মই সেই বংশৰ ল’ৰা যাৰ ককাই, আইতাক বিয়াৰ মঞ্চৰ পৰা তুলি আনি বিয়া কৰিছে। মোৰ শৰীৰত তেওঁৰ তেজ আছে যি মোৰ ডাইনী আইতাৰ হাতৰ পৰা মাক আনিছে।”\nইয়াৰ পাছত দেখিলোঁ শাহুআইৰ কমেণ্ট! নিমিষতে বুজি গ’লোঁ চিগনেল যেতিয়া আহিছে তেনেহ’লে চেটেলাইট জেগাতেই গৈ পাইছে গৈ।\nশাহুআইৰ কমেণ্ট, “ছিঃ নিলিমা, ছিঃ! মোৰ ভাবিবলৈ ঘিণ লাগিছে তই মোৰ ছোৱালী হৈ এই কাম কৰিব পাৰিছ! এইবোৰ কৰিলৈকে তোক মই জন্ম দিছিলোঁ, এই মুখ মই আৰু কাক দেখাম! এতিয়াই তোক ব্লকত চাকৰি দিম।”\nশাহুআইৰ কমেণ্ট দেখি ভয়ত কঁপি উঠিলোঁ। মোৰ গার্লফ্ৰেণ্ড যদি ডালে ডালে শাহুৱাইচোন দেখিছোঁ পাতে পাতে।\nদেখিলোঁ গাৰ্লফ্ৰেণ্ডে শাহুআইৰ কমেণ্টত এংৰি ৰিয়েক্ট দি কমেণ্টৰ ৰিপ্লাই দিছে, “মা, ভালপোৱা যদি কোনো অপৰাধ হৈ থাকে তেনেহ’লে মই সেই অপৰাধত অপৰাধী। মা জানা, তাৰ গালত যেতিয়া মহে কামোৰে তেতিয়া খজুৱাই মোৰ গাল। আকৌ সি যদি মহ মাৰিবলৈ গালত থাপৰ মাৰে তেতিয়াও মই দুখ পাওঁ।\nসি খালে পেট ভৰি যায় মোৰ.. আকৌ তাৰ যদি বমি হয়, পেট খালী হৈ যায় মোৰ। আমাৰ ভালপোৱা সিমানেই গভীৰ হৈ গৈছে মা। প্লিজ, তুমি বাধা হৈ থিয় নিদিবা। তুমি বাধা হৈ থিয় দিলে কিন্তু তাক হাৰপিক খাবলৈ ক’ম। কাৰণ, সি হাৰপিক খালেই মই মৰি যাম।”\nমই কমেণ্ট পঢ়িছোঁ আৰু আৱেগিক হৈ কান্দিছোঁ। মোৰ গার্লফ্রেণ্ডক ব্লক কৰাৰ কথা শুনি মই আৰু ৰৈ থাকিব নোৱাৰি ৰিপ্লাই দিলোঁ, “নিলিমাক ব্লকত চাকৰি দিয়াৰ আগত মোকেই ব্লক কৰক। তাইৰ আইডিক অন্ধকাৰ ঘৰত চকীদাৰ কৰিবলৈ পাঠিওৱাৰ আগত মোৰ আইডিকে অন্ধকাৰ ঘৰলৈ পঠিয়াওক।”\nলগে লগে প্রেমিকাৰ ৰিপ্লাই, “না মা, না। তাৰ কোনো দোষ নাই। সি খুব ভাল ল’ৰা, তুমি তাক ব্লক কৰাৰ আগত মোক ব্লক কৰা।”\nইয়াৰ মাজতে মোৰ নটিফিকেছন বৰষুণ পৰাৰ দৰে পৰিবলৈ ধৰিল, সঞ্জীৱ, ৰাগিনী, নিয়ঁৰ আৰু বুলবুল এই চাৰি ভাই ভনীয়ে একেলগে কমেণ্টত লাইকৰ বৰষুণ ঢালি থাকোঁতেই মোৰ শহুৰ দেউতাই কমেণ্ট কৰিছে।\nশহুৰৰ কমেণ্ট, “ঔ কী-বর্ডক নিয়ন্ত্রণ কৰি ষ্টেটাচ দে বদমাচ! ফুটপাথত ইমান ছোৱালী থাকোঁতে তই মোৰ ছোৱালীৰ পিছত লাগিছ যে অ অ অ অ ……..!”\nমোক থ্রেট দিবলৈ গৈ মোৰ শহুৰৰ “অ অ অ……..” অৱস্থা যে হিন্দী চিনেমাৰ বাপেকবোৰৰ দৰে হৈছে সেইটো আৰু বুজিবলৈ বাকী নাথাকিল।\nমই দ্ৰুতগতিৰে ৰিপ্লাই দিলোঁ, “ডাক্তৰ! ডাক্তৰ! এম্বুলেঞ্চ এম্বুলেঞ্চ! এই কোন ক’ত আছা! শহুৰ দে’তাক বছোৱা।”\nলগে লগে গার্লফ্রেণ্ডে ৰিপ্লাই দিলে, “দে’তাআআআআআ………. দে’তাআআআআআআ।……..\nদে’তা, প্লিজ ৰিপ্লাই দিয়া। তোমাৰ বাবে মই এনে হাজাৰটা বলধ গৰুক ব্লক কৰিব পাৰিম, কিন্তু তোমাৰ অবিহনে জীয়াই থাকিব নোৱাৰোঁ। প্লিজ, দে’তা ৰিপ্লাই দিয়া।”\nমই মনে মনে স্বস্তি পালোঁ। মনৰ ভিতৰত বসন্তৰ বা বৈ যাবলৈ ধৰিলে। যি নহওঁক আৰু কোনো বাধা নাই, আপদটোৰ বিদায় হ’ল। এক অদ্ভুত আনন্দৰ ঢৌ খেলিবলৈ ধৰিলে মনৰ ভিতৰত।\nকেই ছেকেণ্ডমানৰ পিছত হঠাৎ নটিফিকেছন আহিল, শহুৰৰ ৰিপ্লাই, “নহয় ও মাজনী মোৰ একো হোৱা নাই, এনেই এক্টিং কৰিছিলোঁ। তই এতিয়াই সেই বদমাচটোক ব্লক কৰি দে।”\nহুমমম! তাৰপিছৰ পৰা মই ব্লকড্ আৰু বাকীখিনি ইতিহাস।\n« পাঁচ বছৰৰ পাছত – ঈশান জ্যোতি বৰা\nৰবীন আইলেণ্ডলৈ গৈছিলো মেণ্ডেলাৰ সুবাস বিচাৰি-অগ্নিভ দত্ত »\nডিজিটেল ফটা প্ৰেম 😂😂\nতামাম জমনি প্ৰেম অউ\nবাপ্পাঐ! কি প্ৰেম ঐ! হাহি হাঁহি বাগ্ৰী গেলো হে৷\nধেই 🤣 🤣 🤣\nসকলোকে মোৰ আন্তৰিক ধন্যবাদ🙏\nসঁচা কাহিনী ন


minister-union-nirmala-sitharaman-budget-allocation-for-st-sc-obc-category– News18 assam\nআপুনি ST, SC বা OBC নেকি? কেন্দ্ৰীয় বাজেটত আপোনাৰ কাৰণে আছে এই সমূহ উপহাৰ!\nআজি দাখিল কৰা হ’ল মোদী চৰকাৰৰ দ্বিতীয়টো কাৰ্যকালৰ প্ৰথমখন বিত্তীয় বাজেট\nআজি দাখিল কৰা হ’ল মোদী চৰকাৰৰ দ্বিতীয়টো কাৰ্যকালৰ প্ৰথমখন পুৰ্ণাংগ বিত্তীয় বাজেট। কেন্দ্ৰীয় বিত্তমন্ত্ৰী নিৰ্মলা সীতাৰমনে দাখিল কৰিলে বাজেট। এইবাৰৰ বাজেটত বহু কেইটা দিশত গুৰুত্বপূৰ্ণ ঘোষণা কেন্দ্ৰীয় বিত্তমন্ত্ৰীৰ।\nএইবাৰৰ বাজেটত অনুসূচিত জাতি, অনুসূচিত জনগোষ্ঠী আৰু অন্যান্য পিছপৰা শ্ৰণীৰ বাবে আছে বহু কেইটা গুৰুত্বপূৰ্ণ ঘোষণা। SC আৰু OBCৰ কল্যানৰ বাবে এইবাৰ বাজেটত ধাৰ্য কৰা হৈছে ৮৫ হাজাৰ কোটি টকা। সেইদৰে ৫৩,৭০০ কোটি টকা ধাৰ্য কৰা হৈছে অনুসূচিত জনজাতিৰ বাবে।\nnirmala sitaramanOBCSCSTUnion Budget


দ্ৰব্যৰ পৃথকীকৰণ, Lesson 5, Class 6, Science, Assamese Medium, SCERT - Estudent-corner-Your Online Home Tutor\nদ্ৰব্যৰ পৃথকীকৰণ, Lesson 5, Class 6, Science, Assamese Medium, SCERT\nRohit Chetry August 08, 2020 SCERT Class6Science , 1 Comments\n১।মিশ্ৰণত থকা উৎপাদনসমূহ পৃথক কৰা কিয় প্ৰয়োজন? দুটা উদাহৰণ দিয়া।\nউত্তৰ:- মিশ্ৰণত থকা উৎপাদন সমূহ পৃথক কৰা প্ৰয়োজন কাৰণ-\nক।ব্যৱহাৰৰ অনুপযোগী উপাদান আতৰ কৰিব লগা হয়।\nখ। ক্ষতিকাৰণ উপাদান সমূহ আতৰ কৰিবলগীয়া হয়।\nউদাহৰণ- চাউলৰ পৰা শিলগুটি আতৰ কৰা।\nমাখন পৃথক কৰিবলৈ গাখিৰৰ মথন।\n২।জৰা প্ৰক্ৰিয়া কি?এই প্ৰক্ৰিয়াটো কিহত প্ৰয়োগ হয়?\nউত্তৰ:-এটা মিশ্ৰণত থকা গধূৰ আৰু পাতল উপাদানসমূহ বতাহ বা বায়ুৰ সোতঁ বলাই পৃথক কৰা পদ্ধতিটোক জৰা প্ৰক্ৰিয়া বোলে।\nএই পদ্ধতিটো শস্যৰ গধূৰ বীজৰ পাতল চোকোৰা বাবাকলি পৃথক কৰিবলৈ ব্যৱস্থাৰ কৰা হয়।\n৩। দোকানৰ পৰা কিনি অনা দাইলত থকা বাকলি নাইবা ভৰিৰ কণিকাবোৰ ৰন্ধাৰ আগতে তোমালোকে কেনেকৈ পৃথক কৰিবা ।\nউত্তৰ:- দোকানৰ পৰা কিনি অনা দাইলত থকা বাকলি নাইবা মলিৰ কণিকাবোৰ ৰন্ধাৰ আগতে পানীৰে ধোৱা হয়। তেনে কৰিলে ইয়াত মিহলি হৈ থকা অশুদ্ধি যেনে-মাটি গুৰিবোৰ আৰু ধূলি পৃথক হৈ পৰে। এই প্ৰক্ৰিয়াটো অস্ৰাৱন প্ৰক্ৰিয়া নামে জনাজাত।\n৪। চালনীৰে চলা প্ৰক্ৰিয়া কি? ইয়াক কিহত প্ৰয়োগ কৰা হয?\nউত্তৰ:-চালনীৰে চলা প্ৰক্ৰিয়াত মিশ্ৰণত এটাত থকা মিহি দানাবোৰ বিন্ধাৰে সৰকি পৰে আৰু ডাঙৰ আকাৰৰ অশুদ্ধিবোৰ চালনীত ৰৈ যায় ।\nযেতিয়া মিশ্ৰণৰ উৎপাদন বিলাকৰ আকাৰ বেলেগ বেলেগ হয় তেতিয়া চালনীৰে চলা প্ৰক্ৰিয়া প্ৰয়োগ কৰা হয়। উদাহৰণ স্বৰূপে-ঘৰ নিৰ্মাণ কৰোতে বালিৰ পৰা শিলগুটি পৃথক কৰিবলৈ চালনীৰে চলা প্ৰক্ৰিয়া ব্যৱহাৰ কৰা হয়।\n৫।বালি আৰু পানীক ইহঁতৰ মিশ্ৰণৰ পৰা কেনেকৈ পৃথক কৰিব কৰিবা?\nউত্তৰ:-বালি মিহলি পানীখিনি কোনো এটা বাচনত লৰচৰ নকৰাকৈ কিছু সময় থৈ দিলে বালিখিনি বাচনটোৰ তলিত জমা হয়।\n৬।আটা গুড়িৰ লগত মিহলি হৈ থকা চেনি পৃথক কৰা সম্ভৱনে? যদি সম্ভৱ ,তেনেহলে কেনেকৈ পৃথক কৰিবা?\nউত্তৰ:-আটা গুড়িৰ লগত মিহলি হৈ থকা চেনি পৃথক কৰা সম্ভৱ এই ক্ষেত্ৰত আমি চালনী ব্যৱহাৰ কৰিব লাগে। আটাৰ গুড়িবোৰ সৰু হোৱাৰ বাবে চালনীৰ ফাকেৰে তললৈ ধৰি পৰে আৰু চেনীৰ দানাবোৰ ডাঙৰ হোৱাৰ বাবে চালনীত ৰৈ যায়।\n৭। বোকাময় পানীৰ নমুনা এটাৰ পৰা পৰিষ্কাৰ পানী কেনেকৈ পাবা?\nউত্তৰ:-বোকাময় পানীখিনি কোনো বাচন এটাত লৰচৰ নকৰাকৈ অলপ সময় থৈ দিলে বোকা বা তেনে পদাৰ্থ পানীৰ তলিত জমা হয়।\n৮। খালী ঠাই পূৰ কৰা-\nক।ধান গছৰ ঠাৰিৰ পৰা ইয়াৰ গুটি পৃথক কৰা পদ্ধতিটোক ___ বোলা হয় ।\nউত্তৰ:- মৰণা মৰা ।\nখ। গাখীৰ উতলাই ঠান্ডা কৰি যেতিয়া এখন কাপোৰৰ ওপৰত ঢালি দিয়া হয়, তেতিয়া সৰহখিনি ইয়াৰ ওপৰত ৰৈ যায় । গাখীৰৰ পৰা সৰহ পৃথক কৰাটোক __ এটা উদাহৰণ ।\nউত্তৰ:- পৰিস্ৰাণ প্ৰক্ৰিয়া ।\nগ।সাগৰৰ পানীৰ পৰা নিমখ____ প্ৰক্ৰিয়াৰে আহৰণ কৰা হয় ।\nউত্তৰ:- বাষ্পীভৱন ।\nঘ। বোকাময় পানী গোটেই ৰাতি এটা বাল্টিত থৈ দিয়াত অশুদ্ধিবোৰ তলত গোট খালে । ওপৰৰ পৰিষ্কাৰ পানীখিনি পাছত বাকি দিয়া হ'ল ।এই ক্ষেত্ৰত প্ৰয়োগ হোৱা পৃথকীকৰণৰ প্ৰক্ৰিয়াটোক ___ বুলি কোৱা হয় ।\nউত্তৰ:- অৱক্ষেপন ।\n৯। শুদ্ধ নে অশুদ্ধ —\nক। গাখীৰ আৰু পানীৰ মিশ্ৰণ পৰিস্ৰাৱণৰ পৰা পৃথক কৰিব পাৰি ।\nখ। নিমখ আৰু চেনিৰ গুড়িৰ মিশ্ৰণ জৰা প্ৰক্ৰিয়াৰ দ্বাৰা পৃথক কৰিব পাৰি।\nগ। চাহৰ পৰা চেনি পৰিস্ৰাৱণ প্ৰক্ৰিয়াৰ দ্বাৰা পৃথক কৰিব পাৰি ।\nঘ। শস্য আৰু ইয়াৰ বাকলি অস্ৰাৱণ প্ৰক্ৰিয়াৰ দ্বাৰা পৃথক কৰিব পাৰি ।\nBy Rohit Chetry at August 08, 2020\nLabels: SCERT Class6Science\nRibul 22 August 2021 at 10:08


Search Result of Hima Das\nআন্তঃৰাষ্ট্ৰীয় পৰ্যায়ৰ শৰীৰচৰ্চাবিদ তথা প্ৰশিক্ষক দেৱজিত গগৈৰ মৃত্যুত মুখ্যমন্ত্ৰীৰ শোক প্রকাশ\nমুখ্যমন্ত্ৰী গৰাকীয়ে শোকসন্তপ্ত পৰিয়ালবৰ্গলৈ গভীৰ সমবেদনা জ্ঞাপন কৰে\nবিশিষ্ট চলচ্চিত্ৰ পৰিচালক শম্ভু গুপ্তাৰ দেহাৱসান\nমুখ্যমন্ত্রী গৰাকীয়ে পৰিচালক গুপ্তাৰ পৰিয়াললৈ গভীৰ সমবেদনা জ্ঞাপন কৰে\nপ্ৰাক্তন বিধায়ক, বিশিষ্ট ক্ৰীড়া সংগঠক ৰাণা গোস্বামীৰ মৃত্যুত মুখ্যমন্ত্ৰীৰ শোক প্ৰকাশ\nমুখ্যমন্ত্ৰী ড° শৰ্মাই শোকসন্তপ্ত পৰিয়াল বৰ্গলৈ গভীৰ সমবেদনা জ্ঞাপন কৰে\nমন্ত্ৰীত্ব নাপাই হতাশ বহু প্ৰাক্তন মন্ত্ৰী তথা জ্যেষ্ঠ বিজেপি নেতা\nপ্ৰশান্ত ফুকন নাহিল শপত গ্ৰহণ অনুষ্ঠানলৈ\nবিজেপিয়ে কিয় ভাঙিলে বিভিন্ন সংখ্যালঘূ মৰ্চা?\nসলনি হ'ব বুথৰ পদবী ।\nদুৰ্নীতিপৰায়ণ আৱকাৰী অধীক্ষক মানসজ্যোতি দাসৰ ঘৰত ওলাল ৫ লক্ষাধিক টকা\nঅৰ্জুন বাস্ফোৰ নামৰ এগৰাকী পিয়নে কাৰ্যালয়ত ধন সংগ্ৰহৰ অভিযোগ উত্থাপিত হৈছিল।\nভেকছিনৰ প্রথম পালি গ্ৰহণ কৰিলে ধিং এক্সপ্রেছ হিমা দাসে\nহিমাই বিভিন্ন প্ৰতিযোগিতাত ৩ টাকৈ সোণৰ পদক অৰ্জন কৰিবলৈ সক্ষম হৈছে\nভিটালী সঁচাকৈ এগৰাকী শক্তিশালী মনৰ সহ-গায়িকা আছিলঃ জুবিন\nভিটালী মোৰ সৈতে কাম কৰা আটাইতকৈ শক্তিশালী সহ-গায়িকাসকলৰ মাজৰ এগৰাকী আছিল\n'Olop Akax, Olop Chondo' on World Poetry Day\n“Olop Akax, Olop Chondo”,acollection of renowned poet Madhu Raghabendra’s selected poems translated from English to Assamese by Manjit Kumar Sarma was also released on the occasion.\nAll Rights Reserved 2021 © The Janambhumi | Total visits : 44853198